
মেঘনার ঘোহনায় 


গোড়ার কথা রি 


সতেরো শতকের গোড়ার কথ।। 

দিল্লীর বাদশা! তখন জাহাঙ্গীর ৷ 

বাংলার স্থুবাদার সেখ ইসমাইল খা। 

বাংলার দক্ষিণ অঞ্চলে সাগরতীর ও নদীর মোহনাগুলির ধারে- 
কাছে যে সব জনপদ আছে তার উপর ঘনিয়ে এসেছে এক দুর্যোগ । 
এই দুর্যোগের স্রষ্টা পতুগীজ জলদন্থ্ারা। এদেশের মানুষ এদের 
নাম দিয়েছে হার্মাদ । 

হার্মাদর1 ডাকাত। দুধর্ধ, হুঃসাহসী এবং নিষ্ঠুর। ওরা রাত্রির ২ 
অন্ধকারে জাহাজে আসে, সুপ্ত জনপদের উপর কামান দাগে; 
তারপর খোলা তলোয়ার হাতে নেমে আসে ঘাটে । 

গায়ের মানুষ সচকিত হয়ে ওঠে কিন্ত প্রস্তুত হবার বা পালাবার 
অবকাশ পায় না। গোলা ফেটে তখন কোন কোন চালাঘরে আগুন 
ধরে গেছে। দেই আলোয় হার্মাদরা হৈহৈ করে লুঠ করতে শুরু 
করে দ্েয়। ওদের কারও কারও হাতে মশালও থাকে । 

বয়স্কদের তারা মারধোর করে। জোয়ান ছেলেমেয়েদের ধরে 
বেঁধে ফেলে । কারও হাতে সড়কি বা তলোয়ার দেখলে গুলি 
চালায়। তারপর যা পায় লুঠে নিয়ে, চাঁলাঘরগুলিতে আগুন 
লাগিয়ে, বন্দী জোয়ানদের নিয়ে জাহাজে ফিরে যায়। | 

এইসব জোয়ান ছেলেমেয়েদের ধরে নিয়ে গিয়ে তারা ইউরোপের 
বাজারে বিক্রী করে। সেখানে বাঙালী দাসদাসীর চাহিদা 


খুব বেশী ৷ 

বিদায় নেবার আগে তারা জাহাজ থেকে আরো ছুচার বার 
কামান দেগে যাঁয়। এটা তাদের মজা, লুঠ করার আনন্দ । 


সকালে যখন সূর্য ওঠে তখন যতদূর চোখ যায় বোম্বেটে জাহাজের 
চিহ্ৃমীত্র দেখা যায় না। দেখা৷ যায় গ্রামের কোন কোন বাড়ী 
পুড়ছে, পথে মৃতদেহ পড়ে আছে, বাড়ীর দরজায় কেউ হয়তো 
মার খেয়ে কাতরাচ্ছে, সারা গ্রামে বিষণ স্তব্ধতা। 


বাঙালী এই উদ্দাম নিষ্ঠুর হঠকারিতার প্রতিরোধ করতে পারছে 
না। বাঙালী শক্তিহীন নয়, বাঙালী ভীরুও নয়। নৌচালনাতেও 
সারা ভারতে_ ভারতের বাইরে সিংহল, ন্ুবর্ণদ্বীপ, শ্যাম ও কম্বোজ 
অবধি বাঙালীর খ্যাতি আছে। বাঙালী সংগঠন গড়ে তুলতেও 
জানে। কিন্তু বাঙালীর যথেষ্ট আগ্নেয়ান্্র নেই। সড়কি বল্লম আর 
তলোয়ার দিয়ে তো৷ কামান-বন্দুক রোখা যায় না। যারা কামান ও 
বন্দুক ভালভাবে তৈরী করতে পারে, স্থুবাদার তাদের সবাইকেই 
নগরে নিয়ে গেছে, নবাবী কামারশালায় কাজ দিয়েছে । এই সব 
এখন অঞ্চলে আগ্নেয় অস্ত্র তৈরী করার মতে] কারিগরও নেই। 


স্বাদার ইসমাইল খাঁ শক্ত লোক, হার্সাদদের অনাচারের সব 
সংবাদই তিনি রাখেন, জলদন্থ্যদের তিনি দমন করতে চান, কিন্ত 
পেরে উঠছেন না। কারণ, যথেষ্ট শক্তিশালী নৌবহর তিনি তৈরী 
করতে পারেন নি, বাদশাহের সেরেস্তা থেকে প্রয়োজনীয় টাকার 
যোগান পান না। নৌবহর গড়ে তোলার দিকে বাদশাহেরও কোন 
আগ্রহ নেই। স্থলে লড়াই করার দিকেই তাদের নজর বেশী । 
সেজন্য তারা চতুরঙ্গ সেনা_ হস্তী, অশ্ব, গোলন্দাজ ও পদাতিক ফৌজ 
নিয়েই ব্যস্ত। তাছাড়া বাংলামুলুকের উপর তার! প্রসন্ন ছিলেন 
না। বাংলার বারো ভূঞাদের আচরণ গ্রীতিপ্রদ ছিল না। বাদশাহ 
চাইতেন ওরা কিছুটা বিব্রত হোক না, তারপর কয়েকটা! জলদন্থ্যুকে 
শায়েস্তা করতে বাদশাহী নৌবহরের আর ক'দিন সময় লাগবে? 

অথচ সত্যি কথা বলতে কি, সারা হিন্দুস্থানের সমুদ্রসীমা পাহারা 

দেবার মতো নৌবহর বাঁদশাহের ছিল না। সাগরপথে সাগ্রাজ্য 
আক্রান্ত হবার কোন কথাই তারা ভাবতেন না । 

পতুগীজ হার্মাদরা এই দুর্বলতার সুযোগ কাজে লাগিয়েছিল । 
গ্রামের পর গ্রাম লুঠ করতে করতে তাদের ছুঃসাহস বেড়ে গিয়েছিল । 
সুবিধা মতো তারা বাদশাহী জাহাজও আক্রমণ করতো, জাহাজ 
দখল করে মোগল সৈনিকদের হত্যা করতো, জাহাজ নিয়ে উধাও 
হয়ে যেতো নিজেদের আস্তানায়। বাংলার স্ুুবাদার কিছুতেই 
তাদের সঙ্গে পেরে উঠছিলেন না । 

কিন্ত ইসমাইল খা হাল ছেড়ে দেবার মানুষ ছিলেন না। 

কয়েকমাস চেষ্টা করে সুবাদার বাংলার মাঝিমাল্লা নিয়ে এক 
শক্তিশালী নৌবহর গড়ে তুললেন। তারপরই সেই নৌবহর 
পাঠালেন সন্দীপে । 

সন্দীপেই তখন হার্মাদদের ঘাটি হয়েছিল । 

বাদশাহী নৌবহরকে প্রতিরোধ করলে! জলদস্থ্যুর সর্দার ক্যাপ্টেন 
গনজালিশ। 

দুর্দান্ত ও দুঃসাহসী এই মানুষটি কোন বিপদকেই গ্রাহ্য করে 
না। লড়াই নরহত্যা ও লু্নে তার ক্লান্তি নেই। সাত-সমুদ্দর- 
তেরো-নদী পার হয়ে সুদূর পতুগাল থেকে সে এসেছে হিন্দুস্থানের 
সম্পদ লুঠতে। সে বেপরোয়া। সে শুধু সোনাই চেনে না, এদেশের 
মানুষকে ধরে নিয়ে গিয়ে সে ইউরোপের বাজারে বেচতে পাঠায় 
সে নিষ্করুণ হৃদয়হীন নিষ্ঠুর । যারা তাকে জানে, তারা তার নাম 
শুনলে ভয় পায়। গনজালিশ তা জানে, তাতেই তাঁর আনন্দ। 
সে নিজেকে তৈমুরলঙ্গ বা চেঙ্গিজ খাঁর মতো মানুষ বলে ভাবতে 
আনন্দ পায়। & 

সাগরের বুকে দুপক্ষের লড়াই হলো । 

প্রচণ্ড লড়াই । 

পুরো একটা দিন লড়াই হলো । স্ুর্যোদয় থেকে সূর্যাস্ত পর্যন্ত ৷ 

বিকালের দিকে বাদশাহী নৌবহরের সেনাপতি পর্তুগীজ 
গোলার আঘাতে নিহত হলেন। ইতিমধ্যে কয়েকখানি জাহাজও 
নষ্ট হয়েছে। ঘায়েল জাহাজ থেকে যারা, জলে পড়লো, বা নৌকা 
ধরে বাঁচার চেষ্টা করলো পতুর্গীজরা তাদেরকে গুলি করে হত্যা! 
করলো । শেষ অবধি বাদশাহী বহর পতুর্গীজদের সঙ্গে পেরে 
উঠলো না। 

বাদশাহী বহরের বিশেষ ক্ষতি হলো । . তারা পরাজয় মেনে 
নিয়ে হটে এলো । যতগুলি জাহাজ গিয়েছিল তার অর্ধেকও 
ফিরলো না। নিহত হলো প্রায় হাজারখানেক বরকন্দাজ | 

ক্যাপ্টেন গনজালিশ বিজয়গর্বে সন্দীপে ফিরে গেল। নিজের 
দলের হতাহত নিয়ে তার কোন মনোবিকার নেই । বিজয়ীর অহহঙ্কারে 
সে ঘোষণা করলো--সে-ই এবার সন্দীপের রাজা-_স্ুলতান 
গনজালিশ। 

এই যুদ্ধের পর আমাদের এই কাহিনীর শুরু। 

~~ 


প্রথম পর্ব 


| এন ॥ 


পূর্ব বাংলার সাধারণ একটি গ্রাম; গোবিন্দপুর । 

সেখানকার সাধারণ এক বামুনের ছেলে বলরাম আচার্য । 

জাতে বামুন হলেও যজন-যাজন তাদের পেশা! নয়। বলরামরা 
ভিনপুরুষের বৈদ্য। 

বলরামের ঠাকুরদা মাধব আচার্য কিশোর বয়সে বিষফ্কোড়ায় 
আক্রান্ত হয়েছিলেন। পিঠের অনেকখানি জায়গা নিয়ে সেই 
ফৌড়ার দশটি মুখ হয়েছিল । অসহ যন্ত্রণায় কিশোর অস্থির হয়ে 
পড়েছিলেন। সাধারণ চিকিৎসায় কোন উপশম হয় নি, তখন এক 
টাদ্রসী চিকিৎসক তাকে আরাম করেন। মেই থেকে আয়ুর্বেদ-শাস্ত্রের 
ওপরেই মাঁধবের আগ্রহ দেখা যায়। পুজা-অর্চনার চেয়ে অসুস্থকে 
নিরাময় করাই তিনি বেশী পছন্দ করতেন। সারাজীবন ধরে তিনি 
বহু বনজ গাছগাছড়ার গুণাগুণ পরীক্ষা করে ভিষগাঁচাধ হয়েছিলেন । 
সাপের বিষ নামাতে তিনি ছিলেন অদ্বিতীয় । সেই বিষ্ভাটা তিনি 
ছেলে মুকুন্দকে দিয়ে যান। পরে নাতি বলরাম সেই ধারা রক্ষা 
করেছে। 

বলরামরা যমজ । বলরাম ও শ্রীকৃষ্ণ । বলরাম শ্রীকৃষ্ণের চেয়ে 
কয়েক মিনিটের অগ্রজ । 

যমজ হলেও ছুই ভাইয়ের, মানসিকতা ছুই দিকের । 

বলরাম ভানপিটে দুরন্ত ও বেপরোয়া । কোন কাজে পিছিয়ে 
আসার মানুষ সে নয়। শ্রীকৃষ্ণ শান্ত ও চিন্তাশীল । 

মেঘনার মোহনায় / ৯ 


ছু-ভাই বাপের কাছে সাধারণ শিক্ষা শেষ করে আয়ুবেদের পাঠ 
নিল। তারপর শ্রীকৃষ্ণ পিতার সহকারী হলো'। আর বলরাম জলা- 
জঙ্গলে গাছ-গাছড়ার সন্ধানে ঘুরতে লাগলো-নতুন কোন্‌ 
গাছ-পাতার রসে স্থানীয় লোকেরা নতুন কি উপকার পেয়েছে 
জানতে সচেষ্ট হলো । 

সামান্য কয়েকদিনের সান্নিপাতিক জরে মুকুন্দ আচার্ষের মৃত্যু 
ঘটলো । ছুই ভাইয়ের বয়স তখন মাত্র বছর কুড়ি। বলরাম বললে! 
=_এক বাড়ীতে দুজন বদ্যি কি করবে? তাছাড়া কে্টকৈই বাবার 
সহকারী হিসাবে সবাই জানে । এখানে বসে ও-ই কবিরাজী করুক, 
আমি দিনকতক ঘুরে-ফিরে আসি । 

বলরামের এই বাঁড়ী-ছাড়া ঘোরাফেরার অভ্যাস আগে থেকেই। 
আগে ছু-একদিন এদিকে-ওদিকে ঘুরে আসতো। এখন এক একবার 
বাড়ী থেকে বেরিয়ে যায়, পাঁচ-সাত দিন আর ফেরে না। বলে যায় 
__মা তুমি আমার জন্য ভেবো না। কেষ্ট তো রয়েছে, আমি কবে 
ফিরবে! কিছু ঠিক নেই। 

কাধে একটা ঝোলায় কাপড়-গামছা আর কিছু গাছ-গাছড়া নিয়ে, 
হাতে লাঠি নিয়ে বলরাম বেরিয়ে পড়তো । তখনকার দিনে 
বাংলাদেশে একটা লোকের খাবার চিন্তা করতে হতো! না; বিশেষ 
করে ব্রাহ্গণসন্তানের। অতিথিসেবা ও ব্র।ন্ষণ-সেবা তখন ছিল 
পুণ্যকর্ম। অতিথি নারায়ণ, তার উপর ব্রাহ্মণ হলে আর কথা কী. 

অকারণে বলরাম যে ঘুরতো৷ তা নয়। নতুন গাছ-গাঁছড়া চেন 
এবং তার গুণাগুণ কেউ জানে কিনা খবর নেওয়া_-এইটাই ছিল 
বলরামের প্রধান কাঁজ। সেই সঙ্গে কাউকে সাপে কেটেছে শুনলেই 
সেখানে সে ছুটে যেতো ও রোগীর চিকিৎসা করতো। 

নতুন লতাপাতার কোন উপকারিতা জানতে পারলেই ভাইকে 
এসে জানিয়ে চিনিয়ে যেতো । শ্রীকৃষ্ণ সেটা কাজে লাগাতো। 

এইভাবেই কাটছিল। 


মেঘনার মোহনায় | ১০ 


— শী 


সেবার বর্ষার শেষে ওই অঞ্চলটায় সাপের উপদ্রব বেড়ে 
গিয়েছিল । 

একটার পর একট! সাপে-কাটা রোগী দেখতে দেখতে বলরাম 
এক একখানি গ্রাম ছাড়িয়ে একেবারে সাগরের পারে গিয়ে 
পৌছালে|। অবশ্য সাগর বললে একটু বাড়িয়ে বলা হয় । তবে পদ্ম।র 
সেই মোহনা সাগরেরই তুল্য । 

সেখানে একটা! সাপে-কাটা ছেলেকে যখন মে সচেতন করে 
তুললো, তখন কথায় কথায় শুনলো আগের দিন সাগরের বুকে 
হার্মাদদের সঙ্গে বাঁদশাহী নাওয়ারা ফৌজের লড়াই হয়ে গেছে, 
সন্দীপের কাছে। এখানকার জেলের! মাছ ধরতে গিয়ে সেই লড়াই 
দেখে ফিরে এসেছে। লড়াই চলেছিল অনেকক্ষণ । সারা দুপুরেও 
সে লড়াই থামে নি। দূর থেকে শুধু কামানের ধোঁয়া দেখা যাচ্ছিল 
আর গুম গুম আওয়াজ । তবে শেষ অবধি কে যে জিতেছে, আর 
কে যে হেরেছে জানা নেই । ছু-একদিনের মধ্যেই সে খবরটা জানা 
যাবে। হার্সাদরা যদি রীতিমত একটা মীর খায় তবেই মঙ্গল । আর 
যদি তারাই জিতে থাকে তাহলে এখানকার মানুষের সর্বনাশ ৷ 

সাপের বিষ নামাতে বদ্ধিকে পরিশ্রম করতে হয় প্রায় ঘণ্টা- 
খানেক। শীতের দিনেও গায়ে ঘাম দেখা দেয়। বলরাম খানিকক্ষণ 
বসে বসে জেলেদের কথা শুনলো, তারপর নদীতে গেল স্নান করতে 

স্নান সেরে স্বর্য-প্রণাম করে ঘাটে এসে উঠেছে এমন সময় কোমরে 
তলোয়ার ঝুলানো এক বরকন্দাজ এসে হাজির হলো। এক পাঠান 
জোয়ান, সুবাদারের ফৌজের লোক বলে মনে হয়। উ্ব তে বললো 
_ এখানে বলরাম বি নামে কোন হেকিম এসেছে? 

মেঘনার মোহনায় / ১৯. 


বলরাম সামনে গেল, বললো-_আমারই নাম বলরাম, আমিই 
হেকিমি করি । 

- আপনাকে একবার যেতে হবে আমার সঙ্গে । আমার বাবার 
চিকিৎসার জন্যে । 

_কি হয়েছে? 

__হাতে পায়ে চোট লেগেছে । 

-_লড়াই করে চোট খেয়েছেন? 

_ হ্া। 

__বন্ধুকের গুলি না তলোয়ার ? 

_-তলোয়ার। 

__- আপনারা বাদশাহী ফৌজের লোক ? 

- হ্যা। আমার বাবা নাওয়ারা মনসবদার, সর্দার মনস্থর আলি। 

__কাল তো সাগরে লড়াই হয়ে গেছে। 

_-আমরাই লড়েছি। 

জিতেছেন? 

_না। হেরে গেছি। আমাদের বিস্তর ক্ষতি হয়েছে। অনেক 
খুন-জখম হয়েছে। আপনি জল্দি চলুন । 

_-চল, আমি এখন যাচ্ছি। 

স্নানের পর কিছু না খেলে বলরামের চলে না। গৃহস্থের কাছ 
থেকে এক চুপড়ি মুড়ি ও বাতাস! নিয়ে, ঝোল কাধে ঝুলিয়ে, লাঠি 
বগলে নিয়ে বলরাম তখনই পাঠান যুবকের সঙ্গে রওনা হয়ে গেল । 
বললো!-_খেতে খেতেই পথ চলবো, সময়টা নষ্ট হবে না। 


গ্রামের শেষে নদীর ধারে জেলেপাড়া। 
পরপর জেলেদের মেটে ঘর, গোলপাতায় ছাওয়া । 


মেঘনার মোহনায় / ১২ 


বর্ষার দিনে জলঝড়ে এইসব ঘরের চাল প্রায়ই উড়ে যায়। 
আবার নতুন করে ছাইতে হয়। এক এক বর্ষায় ছুবার-তিনবার এই 
কর্ম করতে হয় এখানকার সবাইকেই । এখানকার মানুষ জলঝড়ের 
ও দুর্যোগের সঙ্গে মিতালি পাঁতিয়ে বাস করে, অথবা বাস করতে 
বাধ্য হয়। জীবিকার জন্য তাঁদের এইভাবেই থাকতে হয়। মাছ 
ধরা তাদের জীবিকা । নদীর কিনারে থাকাই তাদের সুবিধা । 


সেখানকার এক ঘরে পাঠান যুবক বলরামকে নিয়ে এলো । 
সামনের দাওয়ার উপর একখানি চাটাইয়ে সর্দার পড়ে আছে । চেতনা 
আছে বলে মনে হয় না। কীধে, হাতে, পায়ে পট্টি বাধা। 

বলরাম ধমনীর গতি পরীক্ষা! করলো৷। প্রচুর রক্তপাতে সর্দার 
দুর্বল হয়ে পড়েছে । বললো-_ কাঁচা দুধ চাই, আগে একটা ওষুধ 
খাওয়াবো । তারপর চাই গরম জল । ক্ষতস্থান পরিষ্কার করে ওষুধ 
লাগাতে হবে। 

জেলেরা অনেকেই দীডিয়েছিল সেখানে, বললো- আমাদের 
কারও তো গরু নেই । আর. এই সময় কাচা ছুধই বা পাবো কোথায়? 

বলরাম বললো_ অভাবে গরম জল দাও । 

জল গরম করার ব্যবস্থা হলো । বলরাম ঝুলি থেকে খল বের 
করলো, মধুর শিশি বের করলো, বের করলো ওষুধের পুরিয়া। 
ষড়গুণবলিজাড়িত মকরধ্বজ মধু দিয়ে মাড়তে শুরু করে দিল। 

পাঠান সর্দার আচ্ছন্ন হয়ে পড়লেও চেতন! হারায় নি। মকরধবজ 
খাইয়ে, কয়েক চুমুক গরম জল খাইয়ে দেওয়া কঠিন হলো না। 

এবার বলরাম ঝোল! থেকে একগাদা পাথরকুচি পাতা ও গাদা- 
পাতা বের করে ছেঁচতে বসলো! । এই টাটকা পাতাগুলি প্রতিদিন 
পথ চলতে চলতে সে সংগ্রহ করে । 

এবার সর্দারের দেহের ক্ষতস্থানের এক একটি পটি খুলে, ক্ষতস্থান 
গরম জলে পরিষ্কার করে নিয়ে বলরাম সেখানে সেই পাতার প্রলেপ 
লাগাতে শুরু করলো । 

মেঘনার মোহনায় : ১৩ 


হাতে ছুটি ও পায়ে একটি পটি চর বলরামের প্রায় একঘন্ট! 
সময় লেগে গেল । 

ইতিমধ্যে মকরধ্বজের কাজ শুরু হয়ে গেছে। ধমনীর গতি 
কিছুটা জোরালো হয়েছে। বলরাম বললো-_আর ভয় নেই, দিন 
তিনেক শুয়ে বসে থাকলেই শরীরটা অনেকটা ঠিক হয়ে যাবে। 

সর্দার ক্ষীণ কণ্ঠে বললো__কিন্তু আমার যে একবার ঢাকায় 

যাওয়া জরুরী দরকার ৷ 

বলরাম বললো- শরীরে ন! কুলালে কি করে যাবেন? অন্ততঃ 
দুটো| দিন চুপচাপ শুয়ে থাকুন, তারপর পাল্কি করে যেতে পারবেন । 
এখন যাওয়া চলবে না, আঘাতের জায়গাগুলো আগে কিছুটা! সুস্থির 
হোক । নইলে তে। আবার রক্তপাত শুরু হবে তখন ঘাটে-মাঠেতো 
করার কিছু থাকবে না। 

_তবে তাই হোক্‌। বলে সর্দার চোখ বুজলো। 

এবার এক বৃদ্ধ জেলে বললো-__দাঁদাঠাকুর, আপনার সেবা 
হয়েছে? সকাল থেকেই তো চিকিচ্ছে করছেন বলে শুনছি। 
এদিকে তো সন্ধ্যে হয়ে এলো । 

বলরাম হেসে বললো-_-আসার পথে মুড়ি বাতাস! খেয়েছি। 

-_সারাদিন পেটে অন্ন পড়েনি, এখানে তাহলে আমরা ব্বপাঁকের 
ব্যবস্থা করি । 

_না। বান্সা-বান্নার ঝামেলা! করতে আর ইচ্ছে করছে না। 

_ তাহলে চি ড়ে-গুড় LS ? 

_না। ছুধ, মর্তমান কলা ছাড়া ফলার জমবে না। দ্ধ তে 
তোমাদের নেই। আর কলাই বা কার কাছে চাইতে যাবে । তার 
চেয়ে মুড়ি বাতাস! দাও, তাতেই হবে। ছু-চারদিন ভাত না খেলেও 
আমার অস্থুবিধা হয় না; অভ্যাস আছে। 

তাহলে নদী থেকে এক ঘটি জল নিয়ে এসে আপনি বসুন, 
আমাদের জল তো দেওয়া চলবে না। 

_বেশ তো, একটা ঘটি দাও, নদী থেকে ঘুরে আসি। 

শ্বটি হাতে বলরাম নদীর ঘাটে চলে গেল । 

এদিকে সন্ধ্যার অন্ধকার ঘনিয়ে এলো । 

তখনকার দিনে বড় গৃহস্থ রেডির তেলের আলো জ্বালাতো, 
গরীবর] জ্বালাতো সজ.নে তেলের পিদিম ! তা-ও অল্প সময়ের জন্য ৷ 
ঘরে সন্ধ্যা দেখিয়ে খাওয়া-দাওয়া সারতে যে সময়টুকু লাগে । আর 
জোরালো আলোর দরকার হলে খড়ের মশাল জালতো। বলরামের 
আলোর কোন প্রয়োজনই ছিল না। এক ধামা মুড়ি আর প্রায় 
পঁচিশ গণ্ডা বাতাস! শেষ করে, এক ঘটি জল গলায় ঢেলে, পাঠান- 
সর্দারকে একবার দেখে নিয়ে মে পাশের ঘরের দাওয়ার একপাশে 
মাদুর বিছিয়ে শুয়ে পড়লো । মশার উপদ্রব কিছু আছে, তবে নদীর 
ঝড়ো হাওয়ায় তেমন সুবিধা পাচ্ছে না। ঝোলা থেকে একখানা 
উত্তরীয় বের করে বলরাম আপাদমস্তক ঢেকে নিলে। সারাদিনের 
ক্লান্তি, অল্পক্ষণের মধ্যেই সে ঘুমিয়ে পড়লো । 


ভারি, £ ॥ লোক ॥ 


গ্রামবাসী বামুনের ছেলে, উষার আলো ফুটে ওঠার আগেই 
্রান্মমূহুর্তে শয্যাত্যাগ কর! আবাল্যের অভ্যাস । রাত্রিশেষে বলরাম 
এক আকাশ তারার পানে চোখ মেললো। কয়েক মিনিট চুপ করে 
সে পড়ে রইল, নদী তীরের স্নিগ্ধ বাতাস মায়ের স্মেহকোমল স্পর্শের 
মতে! লাগছে। বড় ভাল লাগছে। 

সহসা ও কিসের শব্দ? 

বলরাম চমকে উঠে মুখ ফেরালো। স্বপ্ন দেখছে নাকি? 

সারি সারি নৌকা থেকে হার্মাদরা ঘাটে উঠছে। মাথায় কালো- 
কালো নৌকার মতো টুপি । 


মেঘনার মোহনায় / ১৫ 


বলরাম ধড়মড় করে উঠে পড়লে । দু'পা গিয়ে পাশের দাওয়ায় 
ঘুমন্ত পাঠান যুবককে মৃতু বাঁকানি দিয়ে চাপা কঠে ডাকলো -_আলি 
সাহেব; জলদি উঠে পড়ো__ 

মনম্ুর সর্দারের ছেলে চমৃকে, ধড়মড় করে উঠে বসলো । বললো 
_কি হয়েছে? 

= হার্মীদরা এসে পড়েছে। 

-কই? কোথায়? 

বলরাম আর কিছু বলার আগেই চারপাচ জন হার্মাদ বন্দুক 
বাগিয়ে ধরে সেইদিকে এগিয়ে এলো 

বলার আর কিছু নেই, করারও আর কিছু নেই। 

হার্মাদর! সামনে এলো । 

একজন হার্মাদ ভাঙাভাঙা বাংলায় জিজ্ঞাসা করলো-_ 
তোমরা কে? 

বলরাম জবাব দিল- আমি বন্তি, রোগীর চিকিৎস। করি । 

আরেকজন হার্মাদ আলির পানে তাকিয়ে বললে'_-এরা তো. 
দেখছি মোগল ফৌজ। এই হারামজাদা তো লড়াই করে চোট 
খেয়ে পড়ে আছে 

আরেকজন বললো - ছুটোকেই এখানে শেষ কর, 

=না না, জোয়ানটাকে মারিস্‌ না, রোমের বাজারে ভাল দামে 

বিক্রী হবে। বুড়ো দুষমনটাকে শেষ কর-_বলে সে নিজেই ভ্রম 

করে গুলি চালিয়ে দিল | 

একেবারে বুকের উপর বন্দুক ধরে গুলি । আহত সর্দার মনন্থুর 
আলি একবার কেঁপে উঠেই স্থির হয়ে গেল । 

ছেলে ইয়াকুব আলি তলোয়ারে হাত দিয়েছিল, কিন্তু কিছু 
করার আগেই হার্মাদরা তাকে ও বলরামকে চেপে ধরলো । 

বলরামের কোমরে ছিল গামছা, ইয়াঁকুবের ছিল দামাস্কাসী 
রুমাল, তাই দিয়েই তার! ছুজনের হাত পিছমোড়া করে বেঁধে 
ফেললো! । তারপর একজন তাদেরকে নিয়ে গেল ঘাটের সামনে 

অশখ গাছটার নীচে, বললো-_চুপ করে বসে থাক, কেউ একটা কথা 
বললেই মার দেবো । 

তারপর সমস্ত জেলেপাড়া জুড়ে চললো দুরন্ত হার্মাদদের তাণ্ডব 
অভিযান। 

কতজন বন্দুকের গুতো খেয়ে শুয়ে পড়লো । 

কতজন জোয়ান ছেলেমেয়েকে ধরে আনা হলো! সেই গাছতলায় 

তারপর সেই গোলপাতার ঘরগুলির চালায় হার্মাদরা আগুন 


লাগিয়ে দিল। 
|] ঘাটে তো নৌকো ছিল, সবাইকে নৌকোয় তুলে নিয়ে হার্মাদরা 


জাহাজে ফিরলো । 
সেদিন নুর্যোদয়ের ঘণ্টা ছুয়েকের মধ্যেই শান্তিময় একটা পল্লী 


অগ্নি ও আৰ্তনাদে মর্মস্তদ হয়ে উঠলো । 


|| পাঁচ 


বেলা! দ্বিপ্রহরে জাহাজ এসে লাগলো সন্দীপে । 

মলিন মুখ শুদ্ধ ক% বন্দীর দল জাহাজ থেকে নামলো । 

সমস্ত দলটিকে হাজির করে দেওয়া হলো ক্যাপটেন গনজালিশের 
সামনে । ক্যাপটেন তখন একখানি বাড়ীর বাঁতায় বসে খাওয়া 
দাওয়া করছিল, বন্দীদের পানে একবার তাকিয়ে যেন খুসি হলো” 
বললো-_ঠিক হায়, ক্যাপংটেন ডিস্বজার কাছে নিয়ে যাও। এরা 
এখন মাটি কাটবে, আরে! অনেক কাজ আছে, সব করবে । 

গনজালিশ এখন সন্দীপে বোগ্বেটেদের শক্ত খাটি বানাতে চায় ৷ 
জলের কিনারা ধরে চওড়া জাঙ্গাল বাঁধছে। মাটি কেটে দশ হাত 
চওড়া একটা দেয়াল দেবার চেষ্টা চলছে। সেই দেয়ালের উপর 
কামান বসানো হবে, ঘোড় সওয়ার ছুটবে। বোম্বেটেরা যত 

মানুষকে ধরে এনেছে, সবাইকে এই কাজে লাগিয়েছে। জোয়ান 
ছেলেরা যেখানে যত টিবি দেখছে কেটে সমান করছে, আর জোয়ান 
মেয়েরা সেই মাটি ঝুড়ি ঝুড়ি মাথায় করে এনে ফেলছে, জল দিয়ে 
তারই দেয়াল জমানো হচ্ছে। 

সব কাজ করানো হচ্ছে ধরে-আনা! মানুষগুলিকে দিয়ে । 

এদের খাটাচ্ছে ডিব্বুজা। 

ডিমুজ! লম্বা চৎড়ায় এক মস্ত জোয়ান। হাতে একট! বেতের 
ছড়ি নিয়ে এদিক থেকে ওদিক পর্যন্ত ঘুরে বেড়ায় । কাউকে একটু 
থামতে দেখলে, কি একট! কথা বলেছে শুনলে তার উপর সপাং 
করে এক ঘা বেত বসিয়ে দেয়। তাঁর বেত মারার কায়দাট!। 
আবার পিঠের উপর নয়, মুখের উপর। নির্মম মার। যে মার 
খায় তার মুখের উপর কালসিটের দাগটা অনেক দিন থাকে আর-_ 
সকলের নজরে পড়ে। কয়েকজনের একট! করে চোখ নষ্ট হয়ে 
গেছে। সেজন্য ডিস্থজার কোন মানসিক চাঞ্চল্য হয় নি। 

ডিম্জা মুখের পানে তাকালেই বন্দী ত্রস্ত হয়ে ওঠে । ডিস্জা 
সারাদিন ধরে নেশা বরে, চোখছুটি সব সময় লাল । 

বলরাম ও ইয়াকুবকে ডিম্বুজা মাটি কাটতে দিল । 


| হুল ॥ 


ইয়াকুব খন্1 দিয়ে মাটি কোপায়, বলরাম কোদাল দিয়ে সেই 
মাটি তুলে বুড়ি ভরে । তারপর সেই ঝুড়ি তুলে দেয় আর একজনের 
মাথায়, সে জাঙ্গালের ধারে ফেলে আসে । একজন বালতি করে 


জল নিয়ে এসে ঢালে, অন্যজন সেই মাটি মেখে পাঁচিলের সঙ্গে 
মেলায় । এইভাবেই কাজ চলতে থাকে । 

সকাল থেকে সন্ধ্যা অবধি একটানা কাজ । অবসর নেই, 
বিশ্রাম নেই। 

দুপুরের দিকে ঠেলাগাঁড়ীতে করে মালসা-মালসা ভাত আসে, 
আর শাকসকজি। বন্দীদের খোরাক |. মাথাপিছু এক এক মীলসা 
ফেনশুদ্ধ ভাত, শাঁকসিদ্ধ আর হুন। পিছনে একট! জলা আছে, 
সেখানে হাত পা ধোয়া, আঁচানো ও জলখাওয়ার ব্যবস্থা। এটো 
মালসাটাঁও সেই জলে ধুয়ে দিতে হয়। 

সন্ধ্যা অবধি স্নান করার কোন অবকাশ নেই। 

সন্ধ্যার অন্ধকার ঘনিয়ে এলে কাজ বন্ধ হয়। তখন আবার সেই 
মালসাভোগ । আহার শেষে ইচ্ছা করলে তুমি জলায় গিয়ে স্নান 
করতে পার ৷ নদীর দিকে যাবার হুকুম নেই। 

তারপর সারারাত পড়ে থাকো খোলা মাঠে, মশার কামড় খাও । 
ঘুমুতে না পার, বসে থাকো। | 

এ-জীবন সাত দিন চালানো কঠিন। 

ইয়াকুব আর বলরাম পাশাপাশি শুয়ে থাকে। এক আকাশ 
তারার পানে তাকিয়ে কত কি ভাবে । 

একসময় ইয়াকুব বলে-_হেকিম সাহেব, ডিম্থজা ফিরিঙ্দিটাকে 
আমি খুন করবো । ও ব্যাটা আমার বাপকে খুন করেছে, আমি 
তার শোধ নেবো 3 

বলরাম বললো-খবরদার, এখন ও কাজ করো না। ওরা 
তাহলে আমাদের সবাইকে ধরে ধরে কোতল করবে। একট! 
মানুষেব খুনের বদল! নিতে গিয়ে এতোগুলো মানুষ খুন হবে। এখন 
এ কাজ ঠিক হবে না। আমাদের শাস্ত্রে আছে_অশুভস্ত কাঁলহরণং 
খারাপ কাজে অনেক ভেবেচিন্তে এগোতে হয় । 

ইয়াকুব গজগজ করে ওঠে_তোমরা এইসব সেকেলে শান্ত 
মেনে চলো বলেই তো আজ তোমাদের এই দেশে আমরা রাজা 
হয়েছি। 

বলরাম বললো-_বিপদে ধৈর্য ধরো, সুযোগ আসবেই । 


মেঘনার মোহনায় / ১৯ 


ইয়াকুব বললে-__আমার অতো ধৈর্য নেই। আমি সুবিধা পেলেই 
ব্যাটাকে খুন করবো । যা হয় হোক্‌। 

বলরাম বললো--সে এখন নয়, আমি ঠিক সময় তোমাকে বলে 
দেবো । 

_ তুমি বন্তি, তায় আবার হিন্দু বামুন, তুমি খুনোথুনি ভয় কর। 
আমরা পাঠান-বাচ্চা, জানের মায়া রাখি না। জান নেবো, জান 
দেবো। কিসের পরোয়া! শয়তানকে বেশী দিন সইতে নেই। 

ক'দিন অপেক্ষা কর, আমার কথা শোনো। এদের হালচালটা 
ভালমত বুঝে নিতে দাঁও। 

এভাবে তো আর দিন কাটে না। | 

একি তুমি একা? আমাদের সকলেরই তে| এক অবস্থা । 


যা কিছু করতে হবে সবাই মিলে করতে হবে । এখানে একার কাজ 
কিছু নেই। 


ইয়াকুব আর কিছু বললো! না । 

বলরাম ইয়াকুবকে কেন যে অপেক্ষা করতে বলেছিল কে জানে । 
আরও সাতদিন কেটে গেল। জাঙ্গাল তৈরী হয়ে গেল অনেকখানি 
কিন্তু বন্দী মজুরদের একটানা কাজের কোন হেরফের হলো! না। 

এদিকে ইয়াকুব দিনে দিনে অধৈর্ধ হয়ে উঠছে। ডিন্ুজাকে 
দেখলেই চাপাগলায় সে গাল দেয়। 

একদিন দুপুর রোদে ঘাঁমতে ঘামতে সহস। হাতের কোদাল ফেলে 
দিয়ে সে বলে উঠলো-_আর পারছি না। 

ডিম্ুজা কাছেই ছিল, এগিয়ে এসেই মুখের উপর এক ঘা বেত 
কষিয়ে দিল। 


ইয়াকুবও তৈরী ছিল, সাহেবের হাত থেকে বেতটা কেড়ে নিয়ে + 


ভেঙে দিল। 

ভিন্থুজা কোমরবন্ধ থেকে তলোয়ার টেনে নিলে। 

ইয়াকুবও শাবলট! তুলে নিলে হাতে । ১ 

ঠিক সেইসময় একজন পতুগীজ ওদিক থেকে ছুটে এলো, 
মেঘনার মোহনার / ২০ 


2 
এটি 


চীৎকার করে নিজের ভাষায় সেকি যেন বললে । ডিন্ুজী চমকে 
উঠলো । হাতের তলোয়ার হাতেই রইল, ইয়াকুবের কথ! সে ভুলেই 
গেল। পতুগীজ ছোকরাটির পিছনে সে ছুটলো৷ নিজেদের তাবুর 
দিকে । 

ব্যাপারটা যে বিশেষ গুরুতর তা বুঝতে কষ্ট হয় না। 

বলরাম একটু তফাতে থেকে ডিম্থজার অনুসরণ করলো । 

পুকুরট| পার হয়েই খানিকটা জলা-জংলা জায়গা । তারপরেই 
ফাকা মাঠ। মাঠের মাঝে সারি সারি তাবু পড়েছে । এই তাবু 
গুলোতেই বোস্বেটেরা থাকে । } 

একটা তাবুর সামনে একটা লোক শুয়ে আছে, আর তাকে ঘিরে 
দাড়িয়ে আছে আরে! তিন-চারজন সাহেব । ডিস্থজা তাদের মাঝে 
গিয়ে দড়ালো। তাদের ভাষায় কি সব কথা হলো। ডিম্ুজা বসে 
পড়লো? শুয়ে থাকা মানুষটির পাশে । 

এবার বলরাম সাহস পেল, গুটি গুটি গিয়ে দাড়ালে! বোস্বেটেদের 
পিছনে । একজন সাহেব তাকে দেখেই বললো_কি চাও? যাঁও_ 

বলরাম বললো-_-আমি হেকিম। কি হয়েছে বল? 

_হেকিম? এ দেশী হেকিমের কাজ নয়। সাপে কেটেছে, 
সাপে কাটার ওষুধ জানিস? 

_ সাপে কেটেছে? আমি ওষুধ জানি। 

বলরাম সামনের দিকে এগিয়ে গেল। ডিম্জাকে সরিয়ে দিয়ে 
পড়ে-থাঁকা সাহেবের পাশে বসে পড়লো । সাহেবের মুখ থেকে 
তখন ফেনা উঠছে। 

বলরাম সাহেবের ধমনীর গতি পরীক্ষা করলো। কপালে হাত 
রাখলো । চোখের পাতা তুলে চোখের মণি দেখে নিলে। তারপর 
বললে! _সাহেব, জল্দি গরম পানি বানাও, আমি দাওয়াই নিয়ে 
আসছি-- 

বলরা'র ছুটলো পুকুরের পিছনে জঙ্গলের দিকে | 

কয়েক মিনিটের মধ্যে কিছু জংলী লতাপাতা ছিড়ে নি 


মেঘনার মোহনায় | 


চকে 


বলরাম ফিরে এলো। বললো _শিল-নোড়া, নয়তো হামানদিস্তা - 
নিয়ে এসো, নিয়ে এসে। গরম জল---**- 

এক সাহেব, একটা ছোট পিতলের হামানদিস্তা নিয়ে এলো । 
আরেকজন নিয়ে এলো গরম জল । গরম জলে হামানদিস্তা ধুয়ে 
নিয়ে বলরাম লতাপাতা ছে'চতে বসলো । বললো--তোমরা ততক্ষণ 
ওর মাথাটা ঠাণ্ডা জলে ধুইয়ে দাও__ 

মাথা ধোয়ানো হলো । ইতিমধো লতাপাতাঁর রসও বলরাম 
তৈরী করে ফেললো । তারপর রোগীকে হা করিয়ে ফোট! ফোট! 
সেই রস মুখে দিতে লাঁগলো। এবার বলরাম জিজ্ঞাসা করলো 
কোথায় কাঁমড়েছে, কেউ জানে ? 

একজন সাহেব দেখিয়ে দিল বাঁ-হাতের তালুর উল্টো পিঠে ছুটো 
দাতের দাগ। সেখানে ছু ফোটা রক্ত জমে আছে। 

বলরাম সাহেবের ছোরাখানা নিয়ে সেইখানে খাঁনিকট। চিরে 
ফেললো, শিকড়-বাট! খানিকট। লাগিয়ে দিল সেখানে ৷ 

মিনিট দশেক পরে আরো! খানিকটা শিকড়-বাটা রস বলরাম 
রোগীকে খাইয়ে দিল, তারপর বললে! আবার মাথাটা! ঠাণ্ডা জলে 
ধুইয়ে দাও, চাপড়ে চাপড়ে তালুতে জল দিতে থাকো, মাথাটা এখন 
ভিজেই থাক্‌। 

রোগীর মাথায় চাপড়ে চাপড়ে জল দেওয়া চলতে থাকে। 
বলরাম নাড়ী ধরে বসে রইল, পীচ-সাত মিনিট পরপর এক এক 
চামচ রস খাওয়াতে লাগলো রোগীকে । 

প্রায় ঘণ্টাখানেক এইভাবে চললো, তারপর বলরাম বললো 
অবস্থা ফিরেছে, আর ভয় নেই। এবার আমার কাচা ছুধ চাই 
সেরখানেক। 


_ছুধ? দুধ তো এখানে পাওয়া যাবে না। এখানে তো কারও 
গরু নেই । 


তাহলে তো অন্গপানের অভাবে ওষুধ ভাল কাজ করবে না। 
সুস্থ হতে দেরী হবে। 


মেঘনার মোহনায় / ২২ 


_ কিন্তু দুধ এখানে কোথায় পাই? ক্র্যাণ্ডি দিলে হবে। 

বলরাম হাসলো, বললে - ঠাণ্ডা জল দাও _-ওষুধ খাওয়াবো । 

রোগী তখন চোখ মেলেছে। বলরাম বেশ-কিছুটা পাতার রস 
ঠাণ্ডা জলে গুলে রোগীকে খাইয়ে দিলে। বললো _এবার ওকে 
বলিয়ে দাও । ওকে এখন বসিয়েই রাখতে হবে চার প্রহর ৷ ঘুমুতে 
চাইলেও শুতে দেবে না কাল এই সময় সম্পূর্ণ সুস্থ হয়ে যাবে। 
আমি চল্পাম = 

বলরাম উঠে দাড়ালো। 

ডিন্ুজা বললো_তুমি কোথায় যাইতেছ ? 

বলরাম বললো-__-আমি তে! মজছুর, তোমাদের মাটি কাঁটিগে__ 

ডিস্ুজা! বললো --তোমীকে এখন আর মাটি কাটিতে হইবে না, 
তুমি এইখানে থাকিবে । আমি তোমাকে কাজের ছুটি দিলাম । পরে 
তোমার অন্য ব্যবস্থা করিব। তুমি অনেক ভাল হেকিম আছ। 

বলরাম সেইখানে আবার বসে পড়লে।। 


| সাত ॥ 


বলরামকে ভিজা মেট করে দিলে | একট! মোট! বেত দিয়ে 
বললো। _যে দেখবে কান্ড করছে না তাকেই পেটাবে। মার খেলেই 
এর! সোজা থাকবে । 

বলরাম হা-ন! কিছুই বলেনি, বেতটা হাতে নিয়ে ডিন্থজার পিছু- 
পিছু লাইনে গিয়েছিল। বন্দীরা বুঝলো বলরাম মুরুবিব ধরে 


ফেলেছে, এখন সে ঘরশক্র বিভীবণ। 
ইয়াকুব একসময় চাঁপা গলায় গর্জন করে উঠলে! - শয়তান ! 


বলরাম সারাদিন লাইনের এদিক থেকে ওদিক পর্যন্ত ঘুরলো। 
হাতের বেতট! নিয়ে সে খেলা করে । কাউকেই মারধোর করে ন!। 

চাঁপা গলায় বলে ভাই, মুখ বুজে কাজ কর, দিন আঁসবে_- 
মেঘনার মোহনায় / ২৩ 


সন্ধ্যাবেলায় ভিন্ত্রজা বললো__হেকিম, তুমি আর এখন লাইনে 
ওদের মাঝে শুতে যাবে না, তুমি আমার তীবুর সামনে শোবে। 

বলরাম এবার মাটি-কাটার দল থেকে বিচ্ছিন্ন হয়ে গেল । 

তবে বলরাম মেট হবার ফলে যার! মাটি কাটছিল তাদের খানিক 
সুবিধা হলো, যখন তখন ডিস্বজ! সাহেবের হাতে মার খাওয়া থেকে 
তারা রক্ষা পেল। নিজেদের মধ্যে চাপা গলায় দু-চারটে কথ! বলারও 
তারা ভরসা পেল। 

ডিসুজা ছু-তিনবাঁর বলরামকে বলেছিল-_কাঁজ তাড়াতাড়ি হচ্ছে 
'না। তুমি মারধোর করো না। জল্দি কাজ পেতে হলে এদেরকে 
মার দিতে হবে । 

রলরাম বললো__কাজ না করলে আমি তো মারি । 

কই? আমার তো নজরে পড়ে না? 

বলরাম চুপ করে থাকে । বলরাম মনে মনে জানে ডিম্ুজা 
সাহেব আর যাই করুক, এখন তার উপর জুলুম করতে পারবে না। 
কারণ, সম্প্রতি এদিকে সাপের উপদ্রব বেড়েছে, বলরাম এই পনেরে' 
দিনের মধ্যে আরে! পাঁচটা সাপে কাটা রোগীকে আরাম করেছে, 
তার মধ্যে চারজন সাহেব । বলরাম এখন সাহেবদের মাঝে খুব 
খাতিরের লোক-_কালা হেকিম__সাপের বদ্যি। 


এদিকে সাগরের পার ধরে উচু জাঙ্গাল অনেকখানি এগিয়ে 
গেছে। 


দ্বীপের পূর্ব দিকে তারা কাজ করছে, ওদিকে পশ্চিম দিকের 
জলা-জঙ্গলের পিছনে যে একট! বড় ব্যাপার চলছে তা ওরা এখান 
থেকে বুঝতে পারে। ওদিকে সারি সারি হার্মাদদের জাহাজ গিয়ে 
ভেড়ে। জঙ্গলের ভিতর দিয়ে মাঝে মাঝে ছু-চারজন সাহেব এদিকে 
আসে, এখানে তাবুর বোদ্বেটে বাসিন্বাগুলোর সঙ্গে সারাদিন 
খানাপিনা করে, তারপর আবার চলে যায়। বলরাম এই কয়দিনে 
এটা বেশ বুঝতে পেরেছে যে সন্দীপে হার্মাদদের একটা বড় ঘাটি 
হয়েছে । 

a wet Cr 


আরেকটা ব্যাপারও বলরাম দেখছে, দিনে দিনে মাটি-কাঁটার 
লাইনটা লম্বা হচ্ছে। বন্দীর সংখ্যা বাড়ছে। 

বলরামের কৌতূহল জাগে, কিন্তু ওদিকটায় গিয়ে ওই মানুয- : 
গুলোকে যে কোন কথা জিজ্ঞাসা করবে সে অবকাশ সে পায় না। 
কারণ এই দিকটা বলরামের উপর ছেড়ে দিয়ে ডিন্ুজা নিজে 
ওদিকটার তদারকি করে। 

মজুরদের লাইনটা এখন দুভাগ হয়ে গেছে। মাঝে আট-দশ 
হাঁত চওড়া একটা খাল কেটে ভিতরে টেনে নিয়ে যাওয়া হয়েছে। 
সেই খাল দিয়ে নৌকা আসে! খালের এধারের তদারকি বলরামের, 
ওদিকে ডিস্থজার ৷ 

দিন যায়। 

বলরাম তদারকি করে আর ভাবে কিভাবে এখান থেকে রেহাই 
পাবে। 

খালে মাঝে মাঝে খালি নৌকা বাঁধা থাকে । নৌকা রেখে 
সাহেবরা তাবুতে যায় । বলরাম ভাবে এক রাতের অন্ধকারে একখানা! 
নৌকা নিয়ে সে ভেসে পড়বে । কিন্তু সে এক! সারারাতে কতটুকু 
পথই বা যেতে পারবে? দিনের আলোয় আবার হার্সাদদের নজরে 
পড়ে যাবে । তখন? নদীর বুকে তো লুকোবার মত ঝোপঝাড়, 
বন-বাদাড় নেই। 

বলরাম ভাবতেই থাকে, ভাবতে ভাবতে অনেক সময় মাথাটা 
গরম হয়ে যায়, আর ঘুম আসে না। 

এদিকে ক্যাপ্‌টেন গন্জালিশ দিনে দিনে শক্তি সঞ্চয় করতে 
থাকে। 

সন্দীপের সমস্ত পশ্চিম অঞ্চলট। জুড়ে সে তার পাকাপোক্ত ঘাঁটি 
বানিয়ে ফেলেছে। ছোট ছোট এলোমেলো বোষ্েটে দলগুলিকে 
সে একত্র করেছে। তার দলের বোম্বেটে পণ্টনের সংখ্যা হয়েছে প্রায় 
হাজার খানেক। সেই সঙ্গে যত গুণ ও বদমায়েস পেয়েছে সবাইকে > 
নিয়ে এসেছে, বলেছে _ লুটের বখরা দেবো শুধু দলের হয়ে লড়াই 

করতে হবে। ভাল লড়তে পারলে পরে তালুকদার বানিয়ে 
দেবো । - 
দেশী সেই সব সিপাই-লস্বরের সংখ্যাও এসে পৌছেছে দু-হাজারে । 

গনজালিশ আরেকটা কাজ করেছে, যা আর কোন বোম্বেটে 
করতে পারে নি। নানা জায়গা থেকে সে ছুশো ঘোড়া জোগাড় 
করেছে, সঙ্গে সঙ্গে তৈরী করেছে ছুশো ঘোড়সওয়ার । 

ক্যাপ্‌টেন গন_জালিশের বোস্বেটেগিরি করে লুঠের সম্পদ নিয়ে 
দেশে ফিরে যাবার আর মতলব নেই । সে এদেশে রাজ! হয়ে স্থায়ী 
লুঠের ব্যবস্থা পাক! করতে চায়। সেই পরিকল্পনা নিয়েই সে এবার 
' সংগঠনে নেমেছে। 

শুধু সৈন্য সংখ্যাই নয় গন্জালিশ জাহাজের সংখ্যাও বাড়িয়েছে। 
আগে আগে বড় বড় জাহাজ ঘায়েল করে তারা আগুন লাগিয়ে দিত, 
এখন আর তা করে না, জাহাজখান1 টেনে নিয়ে আসে সন্দীপের 
বন্দরে, সেখানে নিজের সুবিধামত তার খানিক অদলবদল করে 
পুরোদস্তুর যুদ্ধ জাহাজ করে তোলে । যে গনজালিশ একখানি মাত্র 
জাহাজ নিয়ে হিন্দুস্থানের দরিয়া তোলপাড় করতো, এখন তার 
হুকুমে ছোট বড় চল্লিশখানা জাহাজ সন্দীপের দরিয়ায় ঘুরে বেড়ায় 

এখন শুধু একটা কাজ বাকি, দ্বীপের জাঙ্গালটা শেষ করে বুরুজে 
বুরুজে কামান বসাতে পারলেই ঘাটি শক্ত হয়ে যায়। 

এতো অল্প দিনের মধ্যে এতো কাজ করা একজন বোস্বেটে 
সর্দারের পক্ষে সামান্য কথা নয়। 

গনজালিশ ঠিক করেছে, সন্দীপের ঘাঁটি শক্ত করে পদ্মার 
দুপাশের তীর ধরে সব জনপদ সে দখল করবে । মোগলের নৌবহর 
তেমন শক্তিশালী নয়, তাদেরকে একবার হারিয়ে তাদের শক্তি 
সামর্থ্য সে বুঝে নিয়েছে, তাদেরকে আরও ছু-দশবার হারিয়ে দেওয়া 
কঠিন হবে না। তখন সে-ও হবে এক ভুঞ!। 

তারপর প্রতিবেশী এক এক ভূঞাকে ঘায়েল করে রাজ! হবার 
স্বপ্ন । 

গনজালিশ বেশীর ভাগ সময় জাহাজেই থাকে। গড়খা ইয়ের কাজ 
শেষ হয়ে আসছে শুনে মাঝে একদিন সদলবলে এদিকে এসে দেখে 
গেছে। ডিসুজাকে বলে গেছে-_ভাড়াতাঁড়ি কাজ শেষ করে! 

সেইদিনই গনজালিশ খুঁটি পুঁতে নিশানা রেখে গেছে কোথায় 
কোথায় বুরজের উপর কামান বসানো হবে | 

সমুদ্র-সীমায় এই দ্বীপটি গনজালিশের ভারী পছন্দ, এইটিকেই 
সে তার রাজধানী করবে । 

সেইদিন থেকে ডিন্থজা বলরামের উপরেও কাজের তদারক করে 
ঘুরছে বার বার। তবে বলরাম মাঝে থাকায় বন্দী মজুরদের উপর 
সে আর মারধোর করে না। 

বলরাম সব কিছু দেখে আর ভাবে । এইভাবে বন্দী দাস হয়ে 
থাকাই কি তার বিধিলিপি? এই যে এতোগুলো মানুষ এইভাবে 
খাটছে আর দীর্ঘশ্বাস ফেলছে আর ভগবানকে ডাকছে, এদের এই 
কষ্টের কি তাহলে পরিত্রাণ নেই? মৃত্যু ছাড়া কি তাহলে এদের 
মুক্তির আর কোন পথ নেই? ভগবান বলে তাহলে কি সত্যই কিছু 
নেই? ভগবান নিজে তো! কিছু করবেন নী, কিন্তু যারা কিছু করবে 
তাদেরকে শক্তি দেবেন, সুযোগ পাইয়ে দেবেন, তাই-বা দিচ্ছেন 
কই? বলরাম তো কিছু করতে চায়,_নিজের জন্য নয়, এদের 
সকলের জন্য, কিন্ত সে অবকাশ তো ভগবান তাকে দিচ্ছেন না। 

বলরাম ব্রাহ্মণ সন্ভান। সে বিশ্বাস করে যে নামজপ করলে 
শক্তিলাভ করা যায়। সন্ধা থেকে সে চুপ করে বসে থাকে। 
অন্ধকারে বসে বসে মা-কালীর নাম জপ করে, আর বলে_ মা? 
আমাকে শক্তি দাও বুদ্ধি দাও, সুযোগ দাঁও। এতোগুলি মানুষের 
এই কষ্ট, তুমি মুখ তুলে চাও মা 

সুই || আত || 
হর 


একদিন সকাল থেকে পরপর অনেকগুলি জাহাজ দেখা দিল 
মেঘনার বুকে ৷ নির্মেঘ আকাশের দীপ্ত সুর্যালোকে জাহাজের কালো 
পালগুলি নজরে আসে । 

এক নজরেই বলরাম বুঝতে পারে ওগুলো হার্মাদদের জাহাজ । 
জাহাজের ছাদের উপর কামানের নলগুলো এত দূর থেকেও চোখে 
পড়ে। 

বোদ্ধেটেরা এতোগুলো৷ জাহাজ করেছে দেখে বলরাম অবাক 
হয়। সামনের কয়েকটাকে গুনে ফেলে কিন্তু তাদের পিছনে আরো 
আছে বলে মনে হয়। 

মাঝে মাঝে দূরের দিকৃস'মায় ছু-একখানা পালতোল1 জাহাজ 
এদিকে এসে আবার সীমান্তে সরে যায়। 

হার্মাদরা তাহলে এখানে সব নাওয়ারা ফৌজ একত্র করছে। 
আরেকট! লড়াইয়ের জন্য তৈরী হচ্ছে নিশ্চয় । তবে কি নবাবী- 
নৌবহর আবার লড়তে আসছে? 

ঘণ্টা ছুয়েকের মধ্যে এদিক থেকে আরো কয়েকখানি জাহাজ 
ওদের কাছে চলে গেল। 

সামনের বড় সুলুপটার মাথায় একটা কালো পতাকায় মড়ার 
খুলি আকা। ওটাই ক্যাপ্টেন গনজালিশের জাহাজ। বন্দী মজুরের! 
অনেকেই এ জাহাজ চেনে । 

আরে! ঘণ্টাখানেক পরে সব ক'খানি জাহাজ সারি সারি উত্তর- 
মুখী চলে গেল। যাত্রা শুরু করার আগে গনজালিশের জাহাজ 
‘থেকে একট! তৌপধ্বনি করা হলো । 

এখানকার কয়েকজন সাহেব পাড়ে দাড়িয়ে দেখলো, সাড়া 
তুললো-_হুররে ! 

জাহাজগুলি দিকৃসীমার শেষে হারিয়ে গেল৷ 

মজুরের! এতক্ষণ কাজ থামিয়ে দেখছিল, জাহাঁজগুলি অদৃশ্য 
হতেই ডিন্গুজা এদিকে তাকালো, হাতের বেত নিয়ে দাড়িয়ে থাকা 
কয়েকজন মজুরকে কয়েক ঘা কষিয়ে দিলে । তারপর বলরামকে 
বললো--তুমি দাড়িয়ে দাড়িয়ে দেখছ কি? আমাদের ক্যাপ্‌টেন 
দিগ্বিজয় করতে বেরুলো। সাত-আটদিনের মধ্যে ফিরবে, ভবানীগঞ্জ 
অবধি নদীর পারের সব গাঁও লুঠে আনবে । সেই সাতদিনের মধ্যেই 
এই খড়খাই শেষ করা চাই । বুরুজে বুরুজে কামান পাতা হবে। 
এটাই হবে আমাদের বড় আস্তানা ক্যাপ্টেন গনজালিশ রাজা 
হলে এটাই হবে আমাদের রাজধানী | কাউকে এক মিনিট দাড়াতে 
দেবে না। পুরোদমে কাজ চালাও । এখানে আমাদের সদর আপিস 
হলে তোমাকে আমি জমাদার করে দেবে । 

বলরাম হাসলো, বললো-_-এতো বড় নৌবহর তো আমরা কখনও 
দেখি নি, তাই দেখছিলাম-__কত জাহাজ, কত কামান__ 

ডিন্থজা বললো-__এ কি শুধু আমাদেরই নৌবহর নাকি? 
আমাদের তো বিশখানা জাহাজ, আর বাকি সব আরাকানদের 
রাজার জাহাজ । এতো বড় বহর তোমাদের বাদ্‌্শীর নেই। যদি 
শুধু জলে লড়াই হতে৷ তাহলে মোগল বাদ্শীকে হটিয়ে আমরা 
এতদিনে দিল্লী দখল করে নিতাম। তবে শিগগীরই বাংলা মুলুক 
আমরা দখল করবো তুমি দেখো 

বলরাম বললো-_জলে তোমরা খুব ভালো লড়তে পার সাহেব, 
আমরা জানি। 

ডিম্কুজ! হো হে! করে হেসে উঠলো, বললো-_লড়াই না জানলে 
পতুগাল থেকে এসে আমরা এই বাংলা মুল্ুকে এসে দিথিজয় - 
করতে পারি? 

তারপর সহসা গম্ভীর হয়ে বললো__যাঁক্‌, আর কথা নয়। তুমি 
এবার জল্দি কাঁজ চালাও__ 

বলরাম আবার লাইনে ঘুরতে শুরু করলো । 

এখন এদিকের অনেক মজুরকেই সে চেনে । তাদের সামনে যায়, 
নীচু গলায় এক একজনকে জিজ্ঞাসা করে__দেশে তুমি কি করতে? 
একে একে সবাইকেই জানা হয়ে যায়। গাঁয়ের সব রকম মানুষই 
এইদলে আছে। বামুন, কায়েত, বেণে, মুচি, কলু, কারী, কামার, 
কুমোর, ধোঁপা, জেলে, বাগদী-_ সবাই এক হয়ে গেছে মাটি কাটার 
দলে। 

লাইনের শেষ দিকে কয়েকজন পাইক-পেয়াদাও আছে। 

জেলেদের বলরাম জিজ্ঞাসা করে_রাতে ডিঙ্গি নিয়ে মেঘনায়. 
পাড়ি জমাতে পারবে? Il 

_কেন পারবো না, এতদিন তো তাই করে এসেছি শেষ 
রাতে ডিঙ্গি নিয়ে মাছ ধরতে বেরোই নি? 

_ঠিক আছে, কাল রাতে দরকার হবে, তৈরী থাকবে। 

পাইকদের বলরাম জিজ্ঞাসা করে__বন্দুক চালাতে জানো? 

-_জানি, সড়কি চালাতেও পারি। 


=ঠিক আছে, কাল রাতে দরকার হবে, তৈরী থাকবে। কাউকে 
কিছু বলো না। 


কতজন যে হলো, বলরাম শেষ অবধি গুনে ঠিক রাখতে পারলো! 
তবে জনা পঞ্চাশের কম নয়, সত্তর-আশীও হতে পারে। 

তা সে যতজনই হোক, লোকই বলরামের দরকার। 

বলরাম মনে মনে একটা! কর্মন্চীর খসড়া করে ফেললো । 


না। 

॥ স্ন 


গ্রীগ্মকাল ৷ 

বন্দী মজুরের দল সবাই ফাকা মাঠেই পড়ে থাকে। রাতের 
অবকাশে কয়েকজন গাছের ডালপাল! আর গোলপাতা দিয়ে লঙ্কা 
একটা ঝোপড়ি গোছের ছাউনি করেছে, তার মধ্যেও সারি সারি 
সব শুয়ে থাকে । 

যার যেমন সুবিধা হয়। 

সেদিন দুপুরে বলরাম নির্দিষ্ট মান্ুষগুলিকে একে একে বললো 

' গামছাখান। মাথায় বেঁধে আজ ফাঁকায় শুবি, আমি যেন অন্ধকারে 

একবার দেখেই বুঝে নিতে পারি । 

কেউ কেউ বলে _আমাদের তো গামছা! নেই. 

__লতাপাতাওলা একট! গাছের ডাল, মাথার চুলে গুজে শুবি 
তাহলেই আমি চিনবো। 

বিকাল বেলা লাইনে ঘুরতে ঘুরতে বলরাম আর একবার বলে 
যাঁয়_ কাউকে কিছু বলবি নে, সবাই জানলে ব্যাপারটা! ভণ্ডুল হয়ে 
যাবে। সজাগ থাকবি, খেয়াল রাখবি আজ রাতদুপুরে_ সামান্য 

"গোলমাল করে ফেললেই আর মুক্তির কোন আশা থাকবে না। 

কেউ কেউ জিজ্ঞাসা করে_-কি করতে হবে কিছু তো বললে না? 

__না। সে তখন বলবো । 

বন্দীর দল সারাদিন উন্মুখ হয়ে রইল । 

তারপরেও বলরাম অনেকবার সকলের সামনে দিয়ে চলাফেরা 
করলো কিন্ত আর কিছুই কাউকে বললো না। 

দিনের শেষে খাওয়া-দাওয়া শেষ করে সবাই তো শুয়ে পড়লো! । 
কেউ কেউ গামছাখানা মাথায় জড়িয়ে নিলে, কেউ কেউ আবার 

পুকুরপাড় থেকে লতাপাতা নিয়ে এসে গু জলো মাথার চুলে। যাঁর 
জানে না, তারা কিছুই বুঝলো না। 

যার! জানে তাঁরা জেগে থাকার চেষ্টা করলো। 

কিন্ত সারাদিনের অক্লান্ত পরিশ্রমের পর রাত জাগা সহজ নয়। 
দেখতে দেখতে সবাই একসময় ঘুমিয়ে পড়লো । 

একজনের চোখে শুধু ঘুম নেই, সে বলরাম । পাছে ঘুমিয়ে পড়ে 
আর একঘুমে রাত কেটে যায়, সেই ভয়ে সে সন্ধ্যার পর ওদিকের 
জঙ্গল থেকে হাতিশুঁড়ের পাত! যোগাড় করে এনেছিল। একটা 
পাতা হাতে কচলে নিয়ে চোখের পাতায় একটু ছোয়ালেই চোখ 
চিড়বিড় করে ওঠে, অথচ চোখের কোন ক্ষতি করে না। বরং ঝাপসা 
দৃষ্টিশক্তি বাড়াতে সাহায্য করে। 

দুশ্চিন্তা আর ঘুম তাড়াতে গিয়ে মাথাটা! গরম হয়ে ওঠে সারা- 
দিনের ক্লান্তি অবসন্ন করে তোলে । একবার মনে করে পুবুরের জলে 
একট! ডুব দিয়ে শরীরটাকে ঠাণ্ডা করে নেবে। কিন্ত যাই-যাই 
করেও ভূমিশয্যা ছেড়ে আর উঠতে পারে না। এক আকাশ তারার 
পানে তাকিয়ে শুধু প্রহর গুণতে থাকে । 

রাত এগিয়ে চলে ৷ 

এখানে শেয়াল ডাকে না। বলরামের হিসাব আছে, অমাবস্য।র 


পর সাত-আট দিন কেটে গেছে, এখন ছুপুর রাতেই চাদ উঠবে। 
টাদ ওঠে। 


বলরামও উঠে পড়লো । 


তাবুর ভিতর থেকে সাহেবদের নাকডাকার শব্দ আসছে, মদ 


খেয়ে সব ঘুষুচ্ছে। ওদিকে একজন পাহারা দিচ্ছে, অর্থাৎ বন্দুকটা 
দুই হাটুর উপর রেখে তাবুর খুঁটিতে হেলান 


দিয়ে ফৌস ফৌস 
করছে। 
বলরাম পায়েপায়ে এগিয়ে এলো মজুরদের লাইনে । একে একে 
মাথায় গামছা-বাধা আর লতাপাতা-গৌজ মানুষগুলোর পাশে গিয়ে 
দাড়ালো, সামান্য একট! ঠেলা দিয়ে বললো চুপিচুপি উঠে আয়__ 

দেখতে দেখতে সন্তর-আশী জন বন্দীমজুর উঠে পড়লো ! নীরবে 
সঙ্গ নিল বলরামের | 
ঝিলটার ধারে এসে বলরাম সবাইকে নিয়ে বসলো বললো-_ 
এবার আমাদের বাঁচার লড়াই, এখনি শুরু করে ছুদণ্ডে শেষ করতে 
হবে । , ওদিকের দশটা তাবুতে কুড়িজন বোম্বেটে আছে। বাইরে 
একজন পাহার! দিচ্ছে আর উনিশজন ভিতরে ঘুমুচ্ছে। পাহারা- 
দারের হাতে বন্দুক আছে তবে সে ব্যাটাও বসে বসে ঘুমুচ্ছে। আগে 
ওকে ঘায়েল করতে হবে, সঙ্গে সঙ্গে তাবুর ভিতরে ঢুকে যেসব 
সাহেব ঘুমুচ্ছে, সবাইকে বেঁধে ফেলতে হবে । কেউ চেঁচাতে গেলেই 
তারই জামা-কাঁপড়ে তার মুখ বেঁধে ফেলতে হবে । 
_বাধবার দড়ি? 
_-দরকার হবে না, এক একটা তাবুর মধ্যে চাদর-গামছা অনেক 
িস পাওয়া যাবে। গরমের জন্যে এক একজন সাহেব তিন-চারখানা করে 
গামছা ব্যবহার করে। 
'&টি ইয়াকুব পাশেই ছিল, বললো-_-আবার বীধাবাধির এতো হাঙ্গাম। 
+ কেন, শয়তানগুলোকে একেবারে খতম্‌ করাই তো ভালে!। 
বলরাম বললো-_না, ওদেরকে বন্দী করে রাখলে ভবিষ্যতে 
আমাদের কাজে লাগবে ।. 
ইয়াকুব বললে! ওদেরকে বাচিয়ে রাখলেই আবার আমাদের 
বিপদ ঘটবে ৷ 
বলরাম বললো-_-আমরা এতজন আছি, বিশটা মানুষকে খতম 
করতে আর কতক্ষণ সময় লাগবে ? এখন ওদের বেঁধে রাখো, আম 
যা বলছি তাই করো-_ 
বলরাম দল নিয়ে অগ্রসর হলো । 
্‌ পাহারাদার তীবুর খুঁটিতে ঠেস দিয়ে দিব্যি ঘুযুচ্ছিল, বলরাম 
পিছন থেকে গিয়ে সোজা তার ঘাড়ের উপর লাফিয়ে পড়লো । 
পিছনে আরো ক'জন ছিল। 
রক্ষী একটাও সাড়া তুলতে পারলো না। তাঁর চমক ভাঙার 

আগেই তাকে কাবু করে সবাই নিঃশব্দে তাবুগুলোর ভিতরে ঢুকে 
পড়লো । 


হার্সাদরা মদ খেয়ে আরাম করে নাক ডাকাচ্ছিল। তাদেরকে 
আর মাথা তুলে বসতে হলো না। 


ওখানে চল্লিশটি বন্দুক হাতে এলো, গুলি ও তলোয়ার মিললো 
অনেক। বলরাম বললে! - সবাই এবার এক একটা করে হাতিয়ার 
নাও, কাজে লাগবে । 

এবার কয়েকজন জেলেকে সঙ্গে নিয়ে বলরাম এলে! ঘাটে । 


ঘাটে কয়েকখানি নৌকা বাঁধ! ছিল, বলরাম সবাইকে নিয়ে নৌকায় 
চড়ে বসলো । 


নদীতে একখানি জাহাজ নোঙর করা ছিল, দুখানি নৌকা গিয়ে 
ভিড়লো সেই জাহ জখানির পাশে । 


জাহাজের গায়ে দড়ির সিড়ি ঝুলছিল। বলরাম ও কয়েক- 
জন সেই সিঁড়ি বেয়ে উপরে উঠে গেল । 


চারজন হার্মাদ জাহাজের ডেকে শুয়ে ঘুমুচ্ছিল, তাদেরকে বেঁধে 
ফেলতে আর কতটুকু সময় লাগে ! 


জাহাজ দখল হয়ে গেল। 


কয়েকজনকে জাহাজে রেখে বলরাম ফিরে এলো 
রাত তখনও শেয হতে অনেক বাকি। 


|| দশ ॥ 


চাদের আলোয় মাঠ ঘাট সবই মোটামুটি নজরে আসছে। 


নদীর তীরে বসে এবার সবাই মিলে পরামর্শ হলে | 
একখানা জাহাজ ছিল তা দখল করা গেছে। 
বন্দী হয়েছে। 


এদিকে 


চব্বিশ জন হার্মাদ 
কিন্ত ওদিকটায় তো হার্মাদদের আস্তানা আছে, 
মেঘনার মোহনায় / ৩৪ 


দি 


সেখানেও কিছু বোম্বেটে আছে । তবে তার! সংখ্যায় বেশী হবে না। 
কারণ বেশীর ভাগ হার্মাদ তো গিয়েছে লুঠের ধান্ধায়। রাত শেষ 
হবার আগেই ওদিকটায় চড়াও হতে হবে । যদি ছোটখাটো মারা- 
মারি একটা ঘটে তাতেও ভয় করার কিছু নেই। অনেক বন্দুক ও 
তলোয়ার তো বলরামের মজুর-দলের হাতে এসে গেছে। 

বলরাম বললো-_-আর দেরী করা ঠিক নয়, নদীর ধার দিয়ে 
এখনি ওদিকটায় যাওয়া দরকার, ভোর হবার আগেই কাজ শেষ 
করতে হবে । 

সবাই হাতিয়ার হাতে নিয়ে উঠে পড়লো । 

বলরাম বললো-_-তোমাদের মধ্যে সবাইকার শরীর সমান নয়, 
আজ সারাদিনের খাটুনির পর এই রাতজাগায় যারা ক্লান্তি বোধ 
করছ তার! এখানে বসে জিরোও । এতে লজ্জার কিছু নেই। 

সবাই সাড়া তুললো-_ আমরা কেউ ক্লান্ত হই নি। আমরা 
দুষমনদের শেষ করবো । এখন আবার জিরেন কি? 

নদীর ধার দিয়ে বলরামের দল এগোলো। 

জ্যোৎস্না রাতে নদীর ধার দিয়ে একসারি মানুষ এগিয়ে চললে! 
নীরবে, দ্বীপের আর এক দিকে । 

ক্রোশ খানেক পথ। একটা জঙ্গলকে পাশ কাটালেই 
ছার্মাদাদের আরেক ধাটি। এইটাই সন্দীপের আসল ঘাটি। 

সারি সারি তাবু । চাদের আলোয় যেন মনে হয় একদল হলুদ 
রঙের জানোয়ার মাঠের মাঝে দল বেঁধে পড়ে আছে। 

অতোগুলো তাবু দেখলেই মনে হয় যেন কত মানুষই আছে। 
কিন্ত আসলে বেশীর ভাগ তাবুই শুন্য ৷ হার্মাদরা কোথাও গেলে 
তাবু তুলে যায় না। লুঠতরাজ করে কখন রাত-বিরেতে ফিরবে, 
কিছুই তো ঠিক নেই। কে আবার তখন নতুন করে তাবু ফেলে! 
তাবু তাই ফেলাই থাকে, আসবে আর ঢুকবে । 

তাৰুর মধ্যে ওরা উকি মেরে দেখলো, সব শূন্য । মাঝের একটা 
বড় তাবুর মধ্যে জন। দশ-বারো সাহেব পড়ে আছে। তাবুর চারটে 


মৈঘনার মোহনার / ৩৬ 


দরজাই খোলা । হু হু করে হাওয়া বহে যাচ্ছে। দুটো বড় বড় 
তাঁড়ির কলসী একপাশে । তাড়ি খেয়ে ভোরের ঠাণ্ডা হাওয়ায় 
আরাম করে ওরা ঘুমুচ্ছে। 

সেই আরামের ঘুম ভাঙালে! সশস্ত্র বন্দীর দল । 

ঘুম ভাঙার সঙ্গে সঙ্গে সব ক'জন সাহেবের হাতেই দড়ি পরালো 
ওদের ভাল করে ঘুম ভাঙলো তারপরে । 

এবার মজুরদের মধ্যে উল্লাস দেখা দিল । আর চুপ করে কেউ 
রইল না, সবাই বলরাম পণ্ডিতের জয়-জয়কাঁর করতে লাগলে! ৷ 

বলরাম বললো-_-এখন সোরগোল করে সময় কাটাবার অবকাশ 
নেই। এখানে হাতিয়ার কি আছে দেখ, আমাদের এখানে এখনও 
যারা রয়েছে তাদেরকে হাতিয়ার জুগিয়ে দিতে হবে। তারপর এই 
দ্বীপ পুরোপুরি আমাদের দখলে রাখতে হবে। বোম্বেটেরা আর 
যেন এই চরায় নামতে না পারে । সব ক'জন বন্দীকে নিয়ে আমি 
ভোরের আলোয় হাতিয়া চলে যাবো । শুনেছি সেখানে বাদশাহী 
নৌবহরের একট! ঘাটি হয়েছে । সেখানে এই হার্মাদ গুলোকে আমি 
পৌছে দেবো, নবাবের দরবারে ওদের বিচার হবে। আর ওখান 
থেকে আমি নবাবী ফৌজ নিয়ে আসবো, এখানকার ঘাটি শক্ত 
করার জন্য | হার্মাদ গনজালিশ ফিরবে সাত-আট দিনের মধ্যে । তার 
মধ্যে আমি ফিরে আসবো । এর মধ্যে তোমরা কাজটা শেষ করে 
রাখবে । ওদেরই অস্ত্র দিয়ে আমর! ওদেরকেই ঘায়েল করবো । 

কিন্ত তুমি না থাকলে আমর! কার কথায় চলবো? 

_ লড়াইয়ের ব্যাপারে আমার চেয়েও যোগ্য লোক তোমাদের 
মধ্যে ররেছে, মনসবদারের ছেলে এই ইয়াকুব খাঁ। এই এখন থেকে 
তোমাদের দলপতি । 

ইয়াকুব বললো__আমি এখানে থাকলে এই ডিন্ুজ! সাহেবকেও 


এখানে রেখে যেতে হবে। আমার বাপজানের খুনের বদল! আমি 
নেবো। 4 j 


বলরাম বললে_ তুমি যদি চাও তাহলে ডিস্থজা এখানে থাকবে ॥ 


মেঘনার মোহনায় / ৩৬ 


an ALE. cman 


কিন্তু একটা কথা, আমি ফিরে না আস! অবধি তুমি কিছু করবে না। 
শত্রুপক্ষের সর্দারকে জামিনে ধরে রাখতে পারলে অনেক সঙ্কটের 
সময় যুদ্ধের অনেক স্থুবিধে হয় এ কথাটা! ভুলে যেও না। 


ঠিক ভোরবেলায় বলরাম রওনা হতে পারলো না। এতে! বড় 
ব্যাপারের পরে সবাই ভাল করে খেয়েদেয়ে যাত্রা করতে চাইল ৷ 
বোস্বেটেদের আস্তানায় চালডালের অভাব ছিল না। শেষ রাতেই 
বড় বড় চুলীতে আগুন জ্বালিয়ে রান্না সুরু হয়ে গেল। 

খিচুরী, কল্মী শাক সিদ্ধ আর গুড়, অনেকদিন পরে বন্দীরা তাই 
পেট পুরে খেল । তারপর বলরাম জাহাজ ছাড়লো। বেলা তখন 
এক প্রহর প্রায় পার হতে চলেছে। 

সন্দীপ থেকে হাতিয়ার দূরত্ব বেশী নয়, সাত-আট ক্রোশ মাত্র ৷ 

বাতাস ছিল অনুকুল । দীড়ী-মাঝিগুলিও ছিল পুরানো পাকা 
লোক। 

সন্ধ্যার আগেই জাহাজ চর আমানুল্লার কাছে এসে পড়লো । 

নবাবী নৌবহরের ছিপ তদারকি করে বেড়াচ্ছিল, তার! দেখে 
অবাক হলো, এমন দিনের আলোয় একখানা বোস্বেটে জাহাজ 
তাঁদের ঘাটের দিকেই আসছে। দুঃসাহস তো কম নয়! 

জাহাজ কাছে এলো । 

জাহাজ নোঙর করলো । 

কিন্ত জাহাজের ছাদে বোদ্বেটে লালমুখ তো৷ একটাও দেখা 
যায় না। 

আরো কয়েকখানি নবাবী ছিপ এগিয়ে এলো । নায়েকী ছিপ 
বন্দুক উচিয়ে কাছে গেল, হাক দিল__স্থুলুপ কার? 

মেঘনার মোহনায় / ৩৭ 


বলরাম ছাদ থেকে জবাব দিল__বন্দী জাহাজ । 

বন্দী জাহাজ? কার বন্দী? 

= বোম্বেটে জাহাজ আমাদের বন্দী ৷ 

তামরা কারা ? 

_ সন্দীপের মানুষ । 

- কোথায় যাবে? 

- ফৌজদারের কাছে। 

_ ফৌজদার তে ঢাকায় আছে। 

_-এখানকার কিল্লাদার কে? 

_-এখানে কোন কিল্লা নেই। 

_-এখানকার ফৌজের সেনাপতি কে 

=_মনসবদার মহম্মদ খা । 

_ আমর! তার কাছেই যাবো। 

সঙ্গে সঙ্গে জাহাজ থেকে নামার হুকুম হলো ।॥ এক! বলরামকে 
নিয়ে নায়েকী ছিপ গেল চরায়। 

চর আমান্ল্লায় নবাবী নৌবহরের তাবু পড়েছিল। বোদ্বেটেদের 
উপর নজর রাখার জন্য, সুবিধামত তাদেরকে ঘায়েল করার জন্য তারা 
এখানে তৈরী হচ্ছে। দিনে দিনে এখানে আরো! ফৌজ এসে জড়ো 
হচ্ছে। 

বলরামকে মনসবদারের শিবিরে হাজির কর! হলে । 

সেনাপতি মহম্মদ খা বলরামের সঙ্গে কথা বলে অবাক হয়ে 
গেলেন। পৈতে গলায় সাদাসিদে এই বামুন ছোকরা তো যথেষ্ট 
বুদ্ধিমান ও কৌশলী । অনেক কাণ্ড-কারখান! সে করেছে। তিনি 
তখনই জাহাজ থেকে তেইশজন বন্দী হার্মাদকে নামিয়ে আনার হুকুম 
দিলেন। বললেন-_ ওরা অনেক খুন করেছে, অনেক ঘর জালিয়েছে, 
অনেক মানুষকে ধরে নিয়ে গেছে, অনেক গেরস্থ্র সর্বনাশ করেছে, 
ওদের ঢাকায় পাঠাবো, ওদেরকে ফাসীতে লটকাবো। 


তারপর বলরামকে বললেন--তুমি খুব বাহাদুর ছোকরা আছ, 
মেঘনার মোহনায় / ৩৮ 


ফৌজদারকে বলে তোমাকে ইনাম দোব। তুমি এখন তোমার 
. লোকজনদের নিয়ে বিশ্রাম করগে, কাল সকালে তোমার সঙ্গে আমি 
সন্দীপ যাবো | এই সময় সন্দীপ দখল করে নেওয়াই সুবিধা । তাবু 
আছে, অনেক গুলিগোঁলা কামান মজুত আছে । বন্দী মানুষগুলোও 
আছে, যার! দরকার হলে জান-কবুল করে লড়বে। ওদের তৈরী 
জাঙ্গালটাও আমরা কাজে লাগাতে পারবো । 
বলরাম হাতজোড় করে বললো-_ আমাকে আর ঘোরাঘুরি 
করাবেন না হুজুর, আপনি আমাকে ছুটি দিন। আমি বামুনের 
ছেলে, কবিরাঁজী করি, বন্দুক চালানে" লড়াই করা, এসবের 
আমি কিছুই জানি না। কোন মতে ভগবানের দয়ায় হার্মাদদের 
হাত থেকে রেহাই পেয়েছি, এবার আমি দেশে ফিরে যাবো। 
অনেক দিন দেশ ছাড়া হয়েছি । 
সেনানায়ক বললেন-_তুমি ভারী বুদ্ধিমান ছোকরা । তোমার 
মতো মানুষকে আমি ছাড়বো না। ফৌজদারকে বলে আমি তোমাকে 
সন্দীপের একজন জায়গীরদার করে দেবো । 
বলরাম বললে।_ না, হুজুর, আমি বামুন পণ্ডিতের ছেলে, গরীৰ 
গেরস্থ। এই অবস্থাই আমার ভাল হুজুর, রাজা হতে পারবো না। 
আমার কবিরাজীই ভাল । 
_-তুমি পুজো করো না, কবিরাজী কর ? 
_ হ্যা, হুজুর । এটা আমার তিনপুরুষের পেশা। 
_খুব ভাল। তাহলে তো তোমাকে আমার আরো বেশী 
দরকার। লড়াই হবে, কত মানুষ জখম হবে, তখন তো হাতের কাছে 
' একজন ভাল কবিরাজ থাক! বেশী দরকার । ঠিক আছে, সে সব 
পরের কথা, এখন তুমি খেয়েদেয়ে আরাম কর গে 

॥ লালা ॥ 


সেনানায়ক মহম্মদ খায়ের বয়স বেশী নয়। বাপ মজিদ খাঁ 
ছিল নবাবী ফৌজের জমাদার। ঢাকায় কিল্লাদারের কাছে সে 
গোলন্দীজের কাজ করতো। ঢাকার দক্ষিণে মুনসীগঞ্জে নদীর তীরে 
কয়েকটা বুরুজ করে কামান পাতা হয়েছিল, ঢাকা নগরের ঢোকার 
পথ রক্ষা করার জন্য । পূর্বমুখী প্রথম কামানটি ছিল মজিদ খায়ের ৷ 
আরাঁকানী মগ বা পতু গীজ হার্মাদর। ঢাকার দিকে অতঞ্কিতে আসতে 
পারবে না, সেই কামানের গোলার মুখে তাদের পড়তে হবে। 

ওদিকে আরাকানের মগ-রাঁজার নজর ছিল পূর্ববাংলার উপর | 
চট্টগ্রাম দখল করে রাজ! বোস্বেটেদের সঙ্গে একটা ঘরোয়া চুক্তি করে 
ফেললেন _মগ ও পতুগীজ দুই দল বোগ্ছেটেগিরি করবে__পর্প! 
ও মেঘনার তীরে যত জনপদ আছে সব তারা লুঠ করে বেড়াবে, 


নিজেদের সুবিধামত তারা চলবে, এ সম্পর্কে এক দল অন্ত দলের 
বিরোধী হবে না। k 


সুবিধামত ছু'দলে ভুলুয়া ও লখিমপুর আক্রমণ করলো ও লুঠ 
করলো। তেমন জোরালো লড়াই কিছুই হলো না। ক্ষয়-ক্ষতি 
যা হবার নগরবাসীদেরই হলো__খুন-জখম হলো, বাড়ীঘর পুড়লো, 
সৰ্বস্ব লুঠ হলো। 

এবার বোম্বেটেদের সাহস বেড়ে গেল, তারা ঠিক করলো 
সুবাদারের খোদ্‌ ঘাটি তারা আক্রমণ করবে। ঢাকা বড় সমৃদ্ধ নগর, 
এই নগর লুঠতে পারলে আর লুঠের জন্য অন্ত কোথাও যেতে হবে 
শা। ভবে এতো বড় নগর তো একবারে লুঠ করা যাবে না, দফায় 
দফায় সুবিধামত বারে বারে লুঠ করতে হবে। 

এক অমাবস্তার রাত্রে তারা চুপিসারে এগিয়ে এলো । আকাশে 
মেঘ ছিল। তার উপর অমাবস্তার অন্ধকার । কিন্তু ফৌজী ছিপের 
নজর তারা এড়াতে পারে নি। বুরুজে বুরুজে তারা খবর পৌছেছিল। 
মজিদ খাই ছিল প্রথম বুরুজটায়, প্রথম গোলাটা ছু'ড়বার পরেই 
দ্বিতীয়বার আর তাঁকে কামান দাগতে হয় নি। বোন্বেটে জাহাজ 
থেকে এক বন্দুকের গুলি এসে তার কপাল ফুটো করে দিলে। 
মজিদ খাঁ মার! গেল। 

মজিদ মারা গেলেও তার গোলা কিন্তু ব্যর্থ হয় নি, সেই 
গোলাতেই হার্মাদী জাহাজের বড় মীস্তুলট! ভাঙলো, একটা কামীন 
উল্টে গেল, জাহাজে আগুন লাগলো 

সেই আগুনই বোম্বেটেদেরকে প্রকাশ করে দিলে, অমাবস্যার 
অন্ধকারের সুযোগ-সুবিধা আর রইল না । 

বোস্বেটে জাহাজ থেকেও এবার কামান দাগলে! ৷ 

কিছুক্ষণ চললো কামানের লড়াই । 

মুনসীগঞ্জ থেকে নারায়ণগঞ্জ কতটুকুই বা পথ | ন্মুবাদারী ফৌজ 
তৈরী ছিল, দেখতে দেখতে বরকন্দাজেরা ছোট ছোট ছিপ নিয়ে 
এগিয়ে এলো । তার পিছনে এলো নবাবী কোষা ছোট ছোট কামান 
নিয়ে। শত্রুপক্ষের জাহাজের সঙ্গে কাছাকাছি ও মুখোমুখি লড়াই 
করার পক্ষে ছোট কামান একান্ত উপযোগী ৷ তাছাড়া ওজনেও 
হাল্কা, কামানের ভারে নৌকা ভারাক্রান্ত হয়ে থাকে না। 

মোগল ফৌজের সঙ্গে ছোটখাটো৷ লড়াইয়ে জয়ী হয়ে হার্মাদদের 
সাহস বেড়ে গিয়েছিল, তার! মুখোমুখি লড়াই করার জন্য এগিয়ে 
এলো। তারা কামান দাগলো। ছু-ভাগ হয়ে নদীর দুই তীরের দিকে 
সরে গেল ৷ জাহাজ থেকে কামান দাগবে আর সেই ফাকে স্থযোগমত 
ডিঙ্গি নিয়ে তীরে উঠে লুঠপাট চালাবে । 

কিন্তু হার্মাদদের হিসাবের ভুল হয়েছিল । তারা দু-ভাগ হতেই 
মোগলদের কোষাগুলি মাঝে এসে ঢুকলে । কোষার ছোট 
ছোট কামান থেকে দুপাশে গোলাবর্ষণ চললো । আর ছিপগুলি 

- কাছাকাছি এসে সুরু করলো বন্দুক চালাতে । জাহাজের ডেকে 
মানুষ নজরে এলেই ছিপ থেকে গুলি এসে তাকে ধরাশায়ী করে । 

হার্মাদরা এতদূর ভাবেনি । লুঠ করতে এসে ছোটখাটো দাঙ্গা- 
হাঙ্গামা হবে, ছু-চারজন খুন-জখম হবে, এ তো স্বাভাবিক । কিন্ত 
অল্পক্ষণের মধ্যেই বোঝা গেল, এ ঠিক ছু-চারজনের ব্যাপার নয়। 

কোবার গোলবর্ষণে দেখতে দেখতে দুখান! জাহাজে আগুন ধরে 
গেল। হার্মাদরা এবার পিছুতে লাগলো] । 

হার্মাদর! জাহাজ চালাতে পাকা, কিন্তু বাঙালী মাঝি-মাল্লারাও 
কম নয়। ূ 

হার্মাদরা পিছু হটে যায়, সুবাদারী বরকন্দাজরাও এগিয়ে যায় । 

ভোরের আগেই চট্টগ্রাম অবধি তাদের হটিয়ে দিয়ে দেশী ফৌজ 
ফিরে এলো। চট্টগ্রাম তখন আরাকানদের অধীনে, সেখানে চড়াও 
হতে হলে আরও ভালমতো তৈরী হয়ে যাওয়া দরকার ৷ 

সেই পরাজয় সামলাতে ক্যাপ্‌টেন গন্জালিশের বেশ কিছু সময় 
লাগলো । 

যাক্‌ সে কথা, এদিকে গোলন্দাজ মজিদ খাঁর ছেলে মহম্মদ খাঁ 
ঢাকার স্ুবাদারের দরবারে এসে পিতৃ-পরিচয় দিয়ে চাকরি চাইল ৷ 
স্থবাদার বললেন_বরকন্দাজ কি সিপাহীর কাজ যদি করতে চাও, ' 
তো! এখনি ভর্তি করে নিই। 

সহমদ বললে|_ হুজুর, আমার বাপজান ছিল গোলন্দাজ, 
আমাকে গোলন্দাজী ফৌজে ভন্তি করে দিন। আমি বন্দুক আর 
কীমান চালাতে শিখবো । ওই হার্মাদদের সঙ্গে আমি একটা বোঝা 
পড়া করবো । 

ফৌজদার বললেন গোলন্দাজের ছেলে গোলন্দাজ হওয়! ভাল, 
কিন্তু তুমি তো নেহাৎ ছেলেমানুষ। আগে বরকন্দাজ হয়ে লড়াই/য়র 


কায়দা-কসরৎগুলি শেখে, শরীরটা আর একটু মজবুত হোক্‌ তবে তো 
কামান চালাবে ! 


মহমদ বললো--না হুজুর, আপনি গোড়া থেকেই আমাকে 

গোলন্দাজে ভর্তি করে নিন, আমি সব-কিছ সেইখান থেকেই 
শিখবো । 

কিন্ত প্রথমেই তো কাউকে গোলন্দীজ করা যায় না, নীচে 
থেকে উপরে উঠতে হয়। ভালমত ছু-চার বার লড়াই করার পর 
তবে গোলন্দাঁজ হয়। গোলন্দাজের মাইনেও বেশী । 

- আমার কোন মাইনে চাই না হুজুর, শুধু থাকবো আর খাবো 
আর শিখবো । আমার বাপজানের মরণের বদল! আমায় নিতে হবে । 

ফৌজদাঁর বললেন-ঠিক আছে, তাহলে তো আর কারও 
কিছু বলার নেই। 

ফৌজদার, মহন্মদ থাকে গোলন্দাজী ফৌজে ভর্তি করে নিলেন। 
মহম্মদ খাঁর বয়স তখন মাত্র ষোল বছর । 

তারপর পুরো ছুটি বছর মহম্মদ খা শুধু বন্দুক আর কামান নিয়ে 
নাড়াচাড়া করেছে। গোড়ার দিকে সে শুধু বন্দুকই চালিয়েছে । 
এমনভাবে সে লক্ষ্যভেদ আয়ত্ত করেছে যে আমগাছের পাক! আম, 
বলে বলে সে মাটিতে ফেলে । 

তারপর লেগেছে কামান দাগার অভ্যাসে । কোন কামানের, 
চোঙ কতটা লম্ব! হলে, গোলা টা কতদূর অবধি যাবে সে তা জানে । 
সেই সীমার মধ্যে এক মিনিট তাগ্‌ করে সে গোলাটাকে নির্দিষ্ট 
স্থানে ফেলে। 

বছর দুয়েক পরে একদিন গোলন্দাজ সর্দার কাজু খা ফৌজদারকে 
বললো-_মহম্মদর ছোকরা ওস্তাদ হয়ে গেছে হুজুর, ওর তাগংবাগ, 
দেখলে আমারই এখন অবাক লাগে। এই ছেলে বাপের নাম 
রাখবে । 

ফৌজদার বললেন__তাহলে ওকে এখন মাইনে দিয়ে রাখতে 
পারি? 

কাল্লু খা বললো-__-ভালো বন্দুক ধরে হুজুর, ভাল কামান চালায়, 
কেন মাইনে দেবেন না? ছু-বছর তো শুধু তালিম দিচ্ছে, এখন 
অবধি নিজে থেকে কোন কথা বলেনি । 

__মুনসীগঞ্জে ওর বাবার জায়গায় একট! কামানদারী ওকে দাও। 

সেখানে সব কয়ট! বুরুজেই তো কামানদার আছে হুজুর । যে 
নতুন সুলুপট। কাল জলে নামানে! হয়েছে, তাতে তো! ছুটো। কামান 
বসানো! হবে, তারই একটায় ওকে বসিয়ে দিই । 

__ডাঙ্গা থেকে একেবারে জলে? ছেলেমানুষ পারবে তো? 

_আমার মনে হয় পারবে, হুজুর | 

-_-ত হলে তাই লাগিয়ে দাও ৷ 

পরদিন থেকে মহম্মদ খা এক নতুন সুলুপে মোতায়েন হয়ে গেল । 
বিশ দীড়ের ছোট অুলুপ, তিন মাস্তলে ছোট ছোট তিনখানি পাল, 
আর আমনের দিকে পাঁটাতনের উপর ' একটি ছোট কামান। 
পাটাতনের নীচে এক রাশ গোলা । 

কারুখা বললো-_নতুন কামান তৈরী হচ্ছে, আরেকট। বসিয়ে 
দেব পিছনে গলুইয়ের পাশে | 

মহম্মদ বললো৷-_-একটাই ঠিকমত চালাতে পারলে দশটার কাজ 
হয়, শুধু গোলার যোগান চাই। হালকা কামান্‌ যখন যেমন 
দরকার হবে মুখ ঘুরিয়ে নেবো । 

--সব সুলুপেই ছুটো করে কামান থাকে, সামনে একটা পিছনে 
একটা | 

_ তাহলে পিছনেও একটা রাখবেন, আমি থাকবো সামনেরটায় | 

তিনদিনের মধ্যে গলুইয়ের পাশে আরেকটা, কামান বসিয়ে 
সুলুপ বেরুলো৷ নদীতে টহলদারী করতে । 

পুরো ছুটো বছর মহম্মদ খা সেই স্থুলুপেই রইল। সামনের 
কামানটাই যেন তার সব। দিনে কামানটির পাশেই শুয়ে থাকে, 
রাতে কামানটার গায় ঠেস দিয়ে বসে বসে বিমোয় আর মাঝে মাঝে 
‘চোখ মেলে দিগন্তের পানে । 

রাতে কোন জাহাজের আলো নজরে পড়লে আর রক্ষা নেই। 
মহমদ সঙ্গে সঙ্গে গোলা নিয়ে তৈরী হয়, হাক দেয়-__সামনে বাত্তি, 
হুশিয়ার । 


মেঘনার মোহনার / ৪৪ 


স্থলুপ আলোর দিকে এগিয়ে যায়, মহম্মদ কামান দাগে। 
সামনের জাহাজ ছু-তিনটে গোল! না খেয়ে পালাতে পারে না। 
সবাই যে পালাতে পারে তা-ও নয়, আগুন লেগে যায়। কিছুক্ষণের 
জন্য সমস্ত নদীর বুকে আগুনের লাল ঝিলিক দেখিয়ে জাহাজ 
তলিয়ে যায়। কাল্পংখা পিঠ চাপড়ে বলে_ সাবাস বেটা! বন্ধত 
বাহাদুর ! 


॥ লো ॥ তে নং 


মহম্মদের কৃতিত্ব চর-আমানুল্লার ব্যাপারে । 
কাল্প, খ মেয়ের বিয়ে দিতে কয়েকদিনের জন্য গ্রামে চলে গেল ; 
সুলুপের ভার দিয়ে গেল, মহন্মদের উপর, বললো__ মাথা ঠাণ্ডা রেখে 
চলবি, গোলযোগ বাধিয়ে সুলুপখানা যেন খোয়াস্‌ না, তাহলে 
ফৌজদারের কাছে আমার বদনাম হয়ে যাবে । 
সুলুপের কর্তা হয়েই মহম্মদের মাথায় এক বদ্খেয়াল চাপলো। 
নদীর মধ্যে তাঁরা টহলদারী করছে, কিন্ত সাগরের মুখের চরগুলোয় 
তো দিব্যি বোস্বেটেরা আস্তানা করে বসে আছে। ওই চরগুলো 
থেকে ওদেরকে হাঁটিয়ে দেওয়া যায় না? 
বাহির-দরিয়ায় যাবার মুখেই হাতিয়া ও সন্দীপের আগে পড়ে 
চর-আমানুল্লা। ক্যাপটেন গনজালিশের মতো আর এক বোম্বেটে 
সর্দার এখানে আস্তানা করেছে কিছুদিন ধরে, তার নাম শোনা যায় 
_ক্যাপটেন রডারিক। তার লোকজন কম, জাঁহাজও বোধ হয় 
একখানা, গনজালিশের মতো সে বেপরোয়া নয়। সাবধানে 
সুবিধামত সে ডাকাতি করে, থলি থলি টাকা নিয়ে এসে সে কাঠের 
সিন্দুকে বোঝাই করে। মানুষ ধরে চালান দেবার তাঁর কোন 
মেঘনার মোহনায় | ৪৫- 


আগ্রহ নেই। কোন কোন দুঃসাহসী জেলে রাতের অন্ধকারে সব 
দেখেশুনে এসে ফৌজদারকে এসব বলে গেছে। অবশ্য এজন্য 
ফৌজদার তাদেরকে রীতিমত বকশিস দিয়েছেন। তারা আরে! জানিয়ে 
গেছে যে রডারিকের দলে পঁচিশ-ত্রিশ জনের বেশী মানুষ নেই। 
মহম্মদ মতলব করলো এই রডারিকের দলটাকে ঘায়েল করে 

বাহাছুরী দেখাবে । রাতের অন্ধকারে একদিন সে চর আমানুল্লার 
দিকে পাড়ি জমালো। 

স্থলুপের পিছনে একট! ডিঙ্গি বাঁধা ছিল, সুলুপ দূরে রেখে সেই 
ডিঙ্গি নিয়ে নিঃশব্দে মহম্মদ চরে গিয়ে উঠলে! | রাত তখন এক 
প্রহর পার হয়ে গেছে। রডারিকের দল সেদিন জাহাজ নিয়ে 
বেরোয় নি, ছোট কয়েকটা তাবুর পাশে পাশে বসে, আগুনে মাংস 
ঝলসাচ্ছে, সামনে কলসী কলসী তাড়ি। আশেপাশে কোনদিকে 
তাদের তখন খেয়াল নেই। 

ভাল করে সব-কিছু দেখে নিয়ে মহম্মদ ডিঙ্গি নিয়ে ফিরে এলো । 

রডারিকের জাহাজ নোঙর করা ছিল, একটা লঠন অসছিল 
মাস্তলে। মহম্মদ ডিঙ্গি নিয়ে গেল সেই জাহাজের গায়ে, জাহাজের 
ঝোলানো সিড়ি বেয়ে উঠে গেল জাহাজের উপর |খুব সন্তৰ্পণে পায়ে 
পায়ে সে এগোচ্ছিল, তারপর তার ভয় ভেঙে গেল, একটা মানুষও 
নেই সেই বোদ্ধেটে জাহাজে । দিকে দুটো! নোঙর করা আছে, 
মোটা পাটের কাছি। মহম্মদ-ছুরি দিয়ে কাছি কাটলো । তারপর 
সেই কাছি জাহাজের হালের সঙ্গে বেধে, সুলুপে নিয়ে গেল ৷ 
তারপর বিশর্দাড়ের স্থলুপ সোজা পাড়ি জমালো মুনসীগঞ্জের দিকে। 

ভোরের আলোয় মুনসীগঞ্জের মানুষ ঘাটে ৫ 
অবাক হয়ে গেল। 

সহয্মদ নিজে গেল ফৌজদারের কাছে। ফৌজদার ছুটে এলেন, 
দেখে শুনে বললেন_-সাবাস বেটা, এই জাহাজখানা আমি তোকেই 
দিলাম, মনের মতো সাজিয়ে-গুছিয়ে নে। 

হমদ বললো--এই জাহাজ আপনি আমার ওস্তাদকে দিন, 
মেঘনার মোহনার / ৪৬ 


বান্বেটে জাহাজ দেখে 


/ 


আমার ওই সুলুপই ভাল, ওর চালচলন সব আমার জানা, আমায় 
যদি মনোমত চলাফেরা করার হুকুম দেন তাঁহলে আমি বাহির- 
দরিয়ায় সুবিধামত এক একখানা দুষমণি জাহাজ খতম করতে পারি। 

_-অই বিশদীড়ী সুলুপেই তুমি বোস্বেটেদের সঙ্গে লড়ে পারবে? 

_খোদাতীলার মেহেরবাণী থাকলে সব পারবো হুজুর ৷ 
হুজুরের হুকুম আর খোদাতালাঁর মেহেরবাণী ৷ 

বেশ, বাহির দরিয়া অবধি তুমি খুসিমত চলফেরা করবে, কোন 
বাধা নেই, তবে জান বাঁচিয়ে চলবে, সুলুপ আর সওয়ার ছুই যেন 
বজায় থাকে ! 

মাথা নামিয়ে মহম্মদ ফৌজদাঁরকে কুনিশ করে বিদায় হয়েছিল । 

তার পর সেই রাত্রেই মহম্মদ স্থলুপ নিয়ে আবার চর-আমালুল্লায় 
হানা দিয়েছিল । ঘাটে একখানাও ডিঙ্গি দেখতে পায় নি, চরে উঠে 
দেখতে পায় নি একজন মানুষকেও। আটটা তাবু খাটানোই ছিল, 
আর ছিল কিছু বাসনকোসন ও একটা কাঠের বড় সিন্দুক, ডিঙ্গিতে 
নিয়ে যাবার সুবিধা হয় নি বলেই হার্মাদরা রেখে গেছে। মহম্মদ 
তাবু আর সিন্দুক স্থলুপে তুলে নিলে । 

পরদিন সকালে তাঁবু আর সিন্দুক দেখে ফৌজদার তো! অবাক । 
তখনই সিন্দুক খুলিয়ে দেখলেন-__শুধু টাকা আর টাকা। গুনিয়ে 
দেখলেন_-দশ হাজার টাকা 

ফৌজদার বললেন_-এসব লুঠ করা টাকা। রি চোরের উপর 
বাটপারি করে এসেছ। এ থেকে তুমি যা নিতে চাও নিয়ে নাও 
বাঁকিট। সেরেস্তায় জমা করে দিই । 

মহম্মদ বললো-_ওই টাকায় আমার দেশের অনেক মানুষের রক্ত 
লেগে আছে হুজুর, ওর একটাও আমি নেবো না। আমি শুধু 
আপনার কাছে একটা আরজি রাখতে চাই, এই টাক। দিয়ে আপনি 
শুধু হাতিয়ার বানিয়ে দিন, হার্মাদদের সঙ্গে যাতে আমরা ভালমত 
লড়তে পারি। আমরা লুঠ-তরাঁজের খুন-জখমের বদ্ল! চাই । 

ফৌজদার বললেন-_বেশ, তাই হবে । 


মেঘনার মোহনায় / ৪৭ 


এই ছোকরার কোন লোভ নেই, বুদ্ধি আছে, সাহসও আছে, 
আর আছে গুলিগোলা চালানোর নৈপুণ্য। ছেলেটিকে ফৌজদারের ভাল 
লাগে। নবাবী ফৌজে এই জাতের মানুষ যত আসবে ততই ফৌজের 
জোর বাঁড়বে। ফৌজদার বললেন-_তুমি জাহাজ ধরে আনলে 
এতে! টাকা, একপয়স! বকশিস নিলে না, তোমার স্ুলুপের লৌকজন- 
দের একটু মণ্ডা-মিঠাই খাইয়ে দাও। আজ তাদেরকে রান্না করতে 
বারণ করে দিও, আমার বাড়ী থেকে আজ তোমাদের খানা যাবে । 

ঘণ্টা তিনেক পরে ফৌজদারের বাড়ী থেকে সুলুপের কুড়ি- 
বাইশজন লোকের জন্য যে খাবার এলো|_ কালিয়! পোলাও দরবেশ 
ও দই, দুবার খেয়েও জোয়ানরা তা শেষ করতে পারলো না। 

সেইদিন থেকেই সুলুপের নায়ক হলো মহম্মদ খা । 

হার্মাদ ও মগদের সঙ্গে পাল্লা দিতে হবে, মহম্মদ সুলুপের নাম 


দিল_-'ডাকাতিয়া”। পটুয়া ডাকিয়ে গলুইয়ের দুপাশে বড় বড় 
অক্ষরে লিখিয়ে নিল নামটা । 


॥ চোদ ॥ 


তারপর ছু-বছর কেটে গেছে। 

মহম্মদ এর মধ্যে বোস্বেটেদের সঙ্গে একট! লড়াইও করেনি । 
বলে_বিশ-বাইশজন লোক নিয়ে কি মুখোমুখি লড়াই চলে? 
আমার লড়াই বুদ্ধির লড়াই__ছুষমণকে কম্জোরি করা । 

' মহম্মদ রাতের অন্ধকারে সুলুপ নিয়ে ঘুরতো। আুলুপের পিছনে 
বাধা থাকতে! একখান! খড়বোঝাই ডিঙ্গি। নজর রাঁখতে। কোন 
হার্মাদী জাহাজ নদীর কিনারায় ভিড়েছে কিনা । তেমন কিছু চোখে 
পড়লে, চুপ করে আড়ালে অপেক্ষা করতো, তারপর যখন গ্রাম থেকে 
চীৎকার ভেসে আসতো, কোন ঘরে আগুন জলে উঠতো, তখন তিন- 
মেঘনার মোহনায় | ৪৮ 


২২ 


/৫ 


চার জন ডিঙ্গি নিয়ে এগিয়ে যেতো  হার্মাদী জাহাজের পিছনে । ডিঙ্গি 
ভেড়াতো জাহাজের গায়ে । ঝুলানো কাছি বেয়ে উঠে যেতে উপরে । 
নৌকা! থেকে খড়ের অণটি দড়ি বেঁধে তুলে নিয়ে ফেলতো৷ জাহাজের 
খোলে, হার্সাদী জাহাজে কামান দীগার জন্য অনেক ঘুলবুলি থাকে, 
তার ভিতরে খড় ঠেসে দিয়ে চকমকি ঠুকে আগুন জ্বালিয়ে দিয়ে 
নেমে আসতো ডিঙ্গিতে । 


-. হ্ার্মাদী জাহাজের ডাকাতের দল তো তখন লুঠ করতে নেমে 


গেছে। ছু-চারজন যদি জাহাজে থাকে, আছে তারা ছাদের উপর, নজর 
তীরের দিকে। লুঠ-তরাঁজের অবস্থাটা তারা দেখতে চাইছে। আর 
মহন্মদের দল এতো-কিছু করে যাচ্ছে নিঃশব্দে, তীরের উল্টোদিকে ৷ 
জাহাজের উপরের মানুষ কেউ টের পাচ্ছে না । তারা তো তাড়ি 
খেবে কেমন লুঠ হচ্ছে, কত টাকা! লুঠ হবে, সেই ভাবনায় মশগুল । 

জাহাজের লোকের চৈতন্য হয় তখন যখন জাহাজে আগুন লেগে 
ধোঁয়া উঠতে সুরু করে। 

কাঠের তৈরী জাহাজ, একবার আগুন লাগলে দু-চার জনে সে 
আগুন নেভানো যায় না। তাছাড়। কামানের গোলা ও বন্দুকের 
গুলি যে দিকটায় থাকে, আগুনটা কোনরকমে একবার সেদিকে 
পৌঁছালে তো আর কথা নেই। 

জাহাজে আগুন দেখলেই হার্মাদরা লুঠতরাজ জের ছেড়ে ছুটে 
আসে। লু'ঠর মাল ঘাটে ফেলে তারা ডিঙ্গি নিয়ে ছুটে আসে 
জাহাজে, কিন্ত তখন আর করার কিছু থাকে না। জাহাজের গুলি 
গোলা তখন ফাটতে সুরু করেছে। 

জাহাজ অল্পক্ষণের মধ্যেই শেষ হয়। নদীর জলে কয়েকটা 
আধপোড়া ভাঙা কাঠের তক্তা ছাড়া আর কিছু থাকে না। 

এইভাবে ছু-তিনখানা জাহাজ খতম করার পর মহম্মদ এক 
একবার ফৌজদারের দরবারে যায়, সেলাম দিয়ে বলে__হুজুর, খুন- 
জখম নেই, গুলিগোলার খরচ নেই, খরচ শুধু শুধু কয়েক তল্পা 
খড় আর চক্মকি । 

মেঘনার মোহনায় / ৪৯ 


গত ছ-বছরের মধ্যে এইভাবে অন্ততঃ বিশখানা জাহাজ মহম্মদ 
খতম করেছে। 


ফৌজদার তার উপর বড় খুসি। বলেন _বখনিস তো নিবি না, 
খানা-পিনা করে যা 


ফৌজদারের রম্থুইখানা থেকে সুলুপের সবার জন্য পোলাও 
কালিয়া দরবেশ আর দই আসে। 


নবাবী নাওয়ারা ফৌজে মহম্মদ এখন নামকরা নায়েক ৷ 


২ ॥ পন্নেৱ্রো ॥ 


এদিকে ক্যাপটেন গনজালিশ সন্দীপে ঘাটি করে পাকাপাঁকি- 
ভাবে বসে গেছে। তাদের দৌরাত্রেও বাহিরদরিয়ার মুখ একেবারে, 
বন্ধ হয়ে গেছে। কোন সদাগরী জাহাজ আর ভরসা করে বার- 
সমুদ্রে যেতে চায় না। 

মহম্মদ দূর থেকে সন্দীপের উপর নজর রাখে, কিন্ত কিছুদিন 
যাবৎ হার্মাদী জাহাজের ঘোরাফেরা আর নজরে আছে না। যত 
জাহাজ আসছে, সব নোঙর করছে সন্দীপে। সন্দীপের কাছে 
অনেক হার্মাদী জাহাজ জমেছে । 

গনজালিশ তাহলে এবার নতুন কোন মতলব করেছে। 

মহম্মদকে ফৌজদার বললো-_এ খবর আমি আগেই পেয়েছি। 
ওরা একট। বড় লড়াইয়ের জন্য তৈরী হচ্ছে, আমাদের নৌবহর আর 
কয়েক দিনের মধ্যেই হাতিয়ায় গিয়ে ঘাঁটি করবে। তুমি নজর 
রাখো, এর মধ্যে নতুন কিছু খবর পেলেই জানাবে । 

মহম্মদ সেই রাতেই চর-আমানুল্লায় এসে উঠলে! । 

এই জঙ্গলে বাঘ-ভল্প,কের ভয় নেই, তবে সাপের ভয় আছে, 
নেক সময় ছুটারটে কুমীরও ডাঙায় উঠে আসে। 
মেঘনার মোহনার / ৫০ 


কয়েকটা 


নারিকেল গাছের মাঝে খানিকটা জায়গা তারা পরিষ্কার করে নিলে। 
দিনে সেইখানে ক-জন থাকে, পালা করে এক একজন গাঁছে উঠে 
বসে থাকে, সন্ধ্যার অন্ধকার ঘনিয়ে এলেই স্থুলুপে ফিরে যায়। 
এইভাবেই কয়েকদিন কাটলো, কিন্তু নবাবী নৌ-বহরের দেখা 
মিললে! না, ওদিকে হার্মাদী জাহাজও সন্দীপ থেকে বেরুলো না। 
তারপর একদিন গাঁছে-চড়া মাল্লাটি সকালেই হাঁক দিল, 
- হার্মাদী বহর রওনা হয়েছে_-পশ্চিম দিক ধরে ভিতরে 
ঢুকেছে.*-অনেকগুলো-**দারি সারি পাল*-তিন-_পাচআট-- 
নয়_দশ-আরো আছে নজরে আসছে না, অনেক পিছনে দু-খানা 
আরও পিছনে একখান।---সব উত্তরমুখো-__গাঙের ভিতরে ঢুকছে__ 
আরো ঘণ্টাখানেক লোকটি গাছের মাথায় বসে রইল কিন্তু আর 
কিছুই দেখতে পেলে না। সে গাছ থেকে নেমে এলো । 
মৃহম্মদ বললো-_-আজ আর গাঙের ভিতর যাওয়া ঠিক হবে না। 
আজ আমরা সন্দীপট! একবার ঘুরে দেখে আসবো । গাঙে চকলা 
আজ হার্মাদদের নজরে পড়তে হবে। 
সারাটা দুপুর ঘণ্টায় ঘণ্টায় গাছের উপর লোক বদল হলো, কিন্ত 
নীচে জল আর উপরে আকাশ ছাড়া আর কিছুই দেখতে পেল না। 
একখানা ডিঙ্গি অবধি কোথাও নেই। 
বিকাল বেলা স্ুলুপ নিয়ে মহম্মদ বেরিয়ে পড়লেো|। হাওয়ার 
জোর ছিল, ঘণ্টাখাঁনেকের মধ্যেই তাঁরা সন্দীপের কাছে চলে এলো! ৷ 
এবার মহম্মদ নিজেই উঠে গেল মাস্তলের উপর |. নজরে এলো! 
একখানা জাহাজ, আর অনেক মানুষ । 
মহম্মদ মাসল থেকে নেমে এলো, বললো-_-ওখানে অনেক লোক, 
বোধ হয় একটা গড় তৈরী করছে। বেশী কাছে যাওয়া ঠিক হবে 
না। জাহাজ থেকে কামান দাগতে পারে। 
দু-দিন চুপচাপ চর-আমান্ুল্লাতেই কাটলো। 
তৃতীয় দিন সকালবেলা বলরাম এলো! হার্মাদী জাহাজ 
নিয়ে। 
মেঘনার মোহনায় / ৫১ 


বলরামের সঙ্গে আলাপ করে মহম্মদ খাঁ খুলি হলো, এ ঠিক তাঁর 
মনের মতো মানুষ৷ বয়সেও প্রায় সমবয়সী । 
বলরাম হলো মহম্মদের সঙ্গী ও সহযোগী । 


সেইদ্রিনই সন্ধ্যার সময় মহম্মদ ডাকাতিয়া নিয়ে রওন! হলো, 
বললো!__সন্দীপের হালচালটা রাতের অন্ধকারে একবার দেখে আমি । 
আগে থেকে সব জানা থাকলে বাদশাহী ফৌজদারের সুবিধা হবে। 

বলরাম মহম্মদের পাশেই রইল | মহম্মদ হাল ধরলো, পাশেই 
একটা ছোট কামানের গায়ে হেলান দিয়ে বসে রইল বলরাম। 
হাওয়া ছিল অনুকুল, তিনটে পাল তুলে দিয়ে ডাকাতিয়া পূর্বমুখে 
ছুটলো। কোথাও কোন আলো! নেই, অন্ধকারে কালো! নদীর বুকে 
একটা কালো বিন্দু এগিয়ে চললো । 

ঘণ্টাখানেকের মধ্যেই কয়েকটা মিটমিটে আলো দেখা গেল দূরে, 
মহম্মদ হাঁক দিল__ পাল নামাও, আমরা এসে গেছি। 

আরো কাছে গেলে আরে! ভাল বোঝা গেল, ওদিকে তখন চাঁদ 
উঠেছে। দ্বীপের গাছপালার ছায়াটা অস্পষ্ট । মিটসিটে আলো" 
গুলো জোরালো স্পষ্ট হয়ে উঠলো। মহম্মদ বললো-_ওরা বোধ 


হয রান্ন| করছে, ওসব চুল্লীর আগুন। ওখানে এখন যারা আছে 
সবই কি তোমাদের দলের মানুষ? 
গাম বললে। এই দু-তিন দিনের মধ্যে নতুন কিছু না ঘটে 
কলে ওই দ্বীপ ইয়াকুবেরই দখলে আছে বলা চলে । 
শুন কিছু ঘটার মতো তো দেখছি না। হার্মাদরা সব তো 


রঃ রী একখানা জাহাজ ছিল, তুমি তো সেখানা টেনে নিয়ে 
সে, কিছু ঘটলে তো ওদের জাহাজ দেখা যাবে | 


মেঘনার মোহনায় / ৫২ 


- আমি সেইটাই দেখছি। 
__ঘাটে জাহাজ থাকলে কি আলো থাকতো না? 
__ডাকাতের দল, অন্ধকারে ঘাপটি মেরে বসে থাকাই ওদের 
অভ্যাস । 
একখানা মেঘে কয়েক মিনিটের জন্য টাদ ঢাকা পড়ে গিয়েছিল, 
সেই মেঘ সরতেই সহসা দেখা দিল একখানা মস্ত জাহাজ । জ্যোৎস্না! 
ফুটতে আর একটু দেরী হলেই ডাকাতিয়া একেবারে জাহাজখানির 
গায়ে গিয়ে পড়তো । বলরাম সঙ্গে সঙ্গে দাড়িয়ে উঠলো, হাক 
দিল--হু সিয়ার ৷ 
মহম্মদও দেখেছিল, “সামালো_বলে হালের উপর ঝুঁকে 
পড়লো । ডাকাতিয়া এক ঝটকায় খানিকটা কাঁত হয়ে একেবারে 
ঘুরে গেল ৷ 
সামনের জাহাজ থেকে তৎক্ষণাৎ সাড়া উঠলো-_ সামাল যাও! _ 
ডাকাতিয়া কোন সাড়া দিল না। 
সামনের জাহাজ থেকে এবার হাঁক পড়লো নাও সামালে৷_ 
ডাকাতিয়া তখন দ্রুত সরে যাচ্ছে, কেউ কোন সাড়া দিল না। 
__রুখ্‌ যাও ! 
নিঃশব্দে, ডাকাতিয়া ছুটলো। কামানের নাগালের বাইরে 
অন্ধকারে ডাকাতিয়া তখন হারিয়ে যেতে চায়। কামান দাগতেও 
তো সময় লাগবে । 
কিন্তু সে অবকাশ ডাকাতিয়া পেল না। হার্মাদী জাহাজখানা 
বোধ হয় তৈরী ছিল। ওদের ছাদে একটু চীৎকার শোনা গেল, তার- 
পরেই ছাদের উপর আগুন দেখা গেল, তারপর ছুটি গোলা এসে 
পড়লো ডাকাতিয়ার ছু'পাশে। সঙ্গে সঙ্গে জাহাজখানিও এগিয়ে 
আসতে নুরু করলো । বাতাসে চীৎকার ভেসে এলো__নাঁও রোখো_ 
আবার সামনের দিকে জলে পড়লো ছুটি গোলা । 
আর তো এগিয়ে যাওয়া চলে না, মহম্মদ হাক দিল,_ দাড় 
থামাও ! 

ডাঁকাতিয়া থেমে গেল । 

বলরাম বললে!--কি করবে এখন? 

মহম্মদ বললো।_-ডাকাতিয়া রক্ষে করতে চাই ৷ 

_--রক্ষে তো হবে না, ওদের হাতে পড়বে । 

_-আমি ডাঁকাতিয়া ছেড়ে যাবো না৷ 

_-ডাকাতিয়া যাবে, তুমিও জান খোয়াবে । কি হয় দেখি__এটা 
কোন কাজের কথা নয়। আমাদের হিন্দুশাস্ত্রে বলে। হযদ্ভবিষ্য 
বিনশ্ততি। কি হয় দেখি মানে- মৃত্যু! 

মহন্মদ বললো-_আমি তো হিন্দু নই, আমি যদি মরি তো 
ডাকাতিয়া নিয়েই মরবে, আর যদি বাঁচি তো ডাকাতিয়। নিয়েই 
ফিরবো । 

জাহাজের ছাদে এবার দু'টো মশাল দেখা দিল। জাহাঁজখানি 
কাছে এগিয়ে এলো । 

ডাকাতিয়া সলুই, কিনারা অনেক নীচু, হার্মাদী জাহাজের ছাদ 
অনেক উচুতে। ছাদের কিনারায় দুটি মশাল দেখা দিল, আর 
কয়েকজন মগ । একজন ঝুঁকে পড়ে জিজ্ঞাসা করলে--সলুই কার? 

মহম্মদ জবাব দিল-_ক্যাপটেন ডি-ম্থজা সাহেবের- হার্মাদী 
সলুই। 

_তুমি কে? 


এই সলুইয়ের সর্দার মাল্লা। রাতের ট ত 
ইলদারি করতে 
_€তামাদের ক্যাপটেন গনজালিশ সাহেব আছেন এখানে? 


_না, তিনদিন হলো তিনি বহর নিয়ে বেরিয়েছেন নবাবী 


ফৌজের সঙ্গে একট! বোঝাপড়া কর নে শুধু ডি-নুজ 
রর ার জন্য । নে শু - 
তেও এখানে শুধু ডি-নুজ! 


বেশ) বৈ 4 
ৰ তুমি আমাদের জাহাজঘাটায় নিয়ে চল। এতক্ষণ 
মরা কোন সাড়া দাও নি কেন? 
? এখ 
এ নি তো গোলার মুখে 


মেঘনার মোহনায় / ৫৪ 


_ ভেবেছিলাম নবাবী বহরের জাহাজ, তাই চুপ করে ছিলাম 

_ ঠিক আছে, লন জেলে আগে চল। আমরা জাহাজ 
ভেড়াবো। . 

_যো হুকুম, হুজুর ! 

মহন্মদের নির্দেশে দাড়ীরা আবার দাঁড় ধরলো, সলুই সরে এলো 
জাহাজের কাছ থেকে । একজন দাড়ী একটা লন জেলে ঝুলিয়ে 
দিল একটা মান্তলের উপর । 

মহম্মদ এবার বলরামের পানে তাকিয়ে বললো কি বুঝলে ? 

বলরাম বললো-_ চমৎকার ! 

_ এবার তুমি আমাকে বাতলে দাও দিকি, কোথায় ওদের 
জাহাজ ভেড়াতে বলবো । 

_ রাতে ঠিকমতো ঠাহর পাবো কিনা জানি নাঃ তবে চলো! 
দেখি 

কয়েক মিনিটের মধ্যে ডাকাতিয়া সন্দীপের কিনারায় পৌছে 
গেল । বড় মাস্তলটার সঙ্গে একটা দড়ির সিঁড়ি ঝোলানো ছিল, তারই 
কয়েকটা ধাপ উপরে উঠে গিয়ে বলরাম ভাল করে ঠাহর করতে 
লাগলো, চাদের আলোয় ভালমত ঠাহর না পেলেও পুরানো জায়গা 
চিনতে কষ্ট হলে! না। ঠিকমত জায়গায় এসে বলরাম বললে! _ 
এইখানে ভেড়াও | এখানেই একটা খাড়ি আছে। 

ডাকাতিয়া থামলো! | 

পিছনেই মগ জাহাজটি আসছিল । মহম্মদ সাড়া দিল_ 
রোখ খো_ 

মহম্মদ হাঁক দিল__কাঁপংতান হুজুর ! এখানে নোঙর করুন, 
এইটাই জাহাজ-ঘাটা। 

ছাদ থেকে নোঙর নামাবার সাড়া শোনা গেল। 

মহম্মদ আবার হাঁকলো_হুজুরের সঙ্গে কথা আছে, উপরে 
যাবো? 

_ সিড়ি ঝুলানো আছে, উঠে এসো 

=_সিড়ি বেয়ে মহম্মদ তরতর করে উপরে উঠে গেল। সামনেই 
ঝকঝকে টুপি মাথায়, কোমরবন্ধে ছোরা ঝুলানো একটি লোককে 
দেখে এক কুনিশ করে বললো হুজুর, ডিন্ুজা সাহেবকে ঠিকমতো 
বোঝাতে আমার অনেক সময় লাগবে। হয়তো আমার ফিরে আসতে 
রাত দুপুর হয়ে যাবে। তাই আমি একটা কথা বলি হুজুর, আজ 
রাতে আপনাদের জাহাজ থেকে নামার দরকার নেই। তাছাড়া 
রাতে এদিকটায় সাপের ভয়ও আছে। 

মগ ক্যাপটেন ক্ষণেক চুপ করে রইলেন, তারপর বললেন ঠিক 
আছে, তুমি যখন বলছ, তখন সেই ব্যবস্থাই থাক্‌ ৷ 


॥ সত্ভিলো ॥ 


ইব্রাহিম ডাকাতিয়ার জন আগেই দেখতে পেয়েছিল, ঘাটের 
মুখে এসে সে অপেক্ষা করছিল। বলরাম মহম্মদকে সঙ্গে নিয়ে 
ঘাটে এসে উঠলো। ইব্রাহিমের সঙ্গে মহম্মদের পরিচয় দিল। 

ডাকাতিয়ার ধাড়ী-মাঝিরাও নামলো । 

প্রথমে কথা হলো মগদের নামিয়ে নিয়ে এসে বন্দী করা। 
কিন্তু জাহাজে অন্ততঃ পঞ্চাশ- যাটজন মগ আছে, 
শা, জাহাজখানা দখল করতে গেলে তখন তাদের সঙ্গে একটা 
মারামারি করতে হবে। সে লড়াইয়ে এদিকের কিছু মানুষ ঘায়েল 
হবে, কারণ এদের মধ্যে সৈনিক তো কেউ নেই। যদি মগের! 
সংখ্যায় বেশী হয় তাহলে তো তারা জাহাজ নিয়ে সহজেই সরে 
পড়বে। খানিকটা দূরে সরে গিয়ে কামান দাগতেও পারে । অতো 
ঝামেলার ঝুকি নেওয়ার চেয়ে জাহাজ সমেত সবগুলোকে ঘায়েল 
করাই ভাল এবং তা করতে হবে জীজ রাত্রেই। 

সবাই তো নামবে 


মহম্মদ বললো_এ কাজের ভার আমিই. নিলাম, আমার 
কাজের যোগ্য লোক আছে। 

তখনই মহল্মদ ডাক দিল-_হন্ুমান মাল্লা, একবার এদিকে 
এসো 

একটু তফাতে ডাকাতিয়ার মাঝিমাল্লারা বসে তামাক ফুঁকছিল, 
তাদের মধ্যে একজন উঠে এলো । ছিপ্‌ছিপে একহারা চেহারার 
এক জোয়ান। মহম্মদ বললো-_একরে তোমরা চিনে রাখো, আমার 
দলে এমন কসরৎ-জানা মানুষ আর একটিও নেই। এর আসল নাম 


-কাল্লু, কিন্তু আমরা সবাই একে ডাকি হনুমান সিং বলে। ' 


হনুমানকে কাছে বসিয়ে মহম্মদ বললো_হনুমান সিং, রাত 
দুপুরে আমার সঙ্গে ছিপ নিয়ে বেরুতে হবে । 
হনুমান বললো বেশ যাবো 
কি করতে হবে মহম্মদ হনুমানকে সেই নির্দেশ দিল । 
বলরাম সব বসে বসে শুনছিল, কথা শেষ হলে বললো-_এতো 
ছুটোছুটি করার কোন দরকার নেই। এখন শুরুপক্ষ চলছে, রাত 
তিন প্রহরেই চাঁদ অস্ত যাবে, তখনই আমর! কাজ হাসিল করবো, 
কোন ঝামেল! পোহাতে হবে না। শেষ রাতে জাহাজের সবাই 
ঘুমুবে, যারা পাহারাদারি করবে তারাও বসে ঝিমুবে, আমরা নিঃশব্দে 
কাজ সেরে সরে আসবো । গোটা ছয়েক কাঠের ভেলা হলেই হবে। 
আমাদের কাঠের অভাব নেই। দড়ি দিয়ে বেঁধে নিতে যা সময় 
লাগবে । খড়ও অঢেল, নাহলে একখানা চালা ভেঙে নেবো । 
বলরাম তখন কি করতে হবে, একে একে বলে গেল । 
ইয়াকুব বললো _এতে কোন ঝুঁকি নেই। 
মহম্মদ বললে! তবে তাই কর। 
আস্তানার এক দিকে অনেক কাঠ জড়ো করা ছিল, চেলাই করে 


রান্নার কাজে লাগানো হয় । খালাসীরা এবার সেই সব কাঠ দড়ি 


দিয়ে বেঁধে ভেলা তৈরী করতে বসে গেল। প্রহর খানেকের মধ্যে 
বড় বড় ছ'টা ভেলা তৈরী হলো। তারপর এক একটি ভেলাকে 

জলে ভাসিয়ে তার উপর স্ুপাকার খড় বোঝাই করা হলো । 
ডাকাতিয়ার ছ'পাশে ছু'খানি ছিপ বাঁধা ছিল, সেই ছিপ ছু'খানির সঙ্গে 
তিনটে করে ভেলা বেঁধে দেওয়া হলো। তারপর সবাই তীরে বনে 
অপেক্ষা করতে লাগলে? চাদ কখন অস্ত যাবে । 

দেখতে দেখতে চাদ অস্ত গেল, বলরাম ও মহম্মদ ছু'খানি ছিপ 
নিয়ে বেরিয়ে পড়লো, এক একখানি ছিপের পিছনে তিনটি করে খড় 
বোঝাই ভেলা । 

হনুমান একটি মস্ত কাছি নিয়ে আগেই বেরিয়ে গেল, কাছির 
একটা মুখ জাহাজের হালে বেঁধে, জাহাজের গা ঘে'সে কাছি ঘুরিয়ে 
এনে আরেক মুখও হালে বাঁধলো। তারপর পর পর তিনটি করে 
ভেলা জাহাজের এক এক পাশে সেই কাছির সঙ্গে এমনভাবে বেঁধে 
দেওয়া হলো, যেন জলের টানে কোন মতেই ভেলাগুলো৷ ভেসে না 
যায়, জাহাজের গায় লেগে থাকে । 

এবার ছু'টি ছিপে দু'টি ছোট ছোট মশাল জালা হলো, জাহাজের 
দু'পাশে গিয়ে পর পর তারা খড়ের ভেলায় আগুন লাগিয়ে দিল। 
নদীর ঝড়ো হাওয়ায় খড়ের গাদ! দাউ দাউ করে জলে উঠলো । 

যত হাওয়া! বয়, ততো আগুন জ্বলে, জলতে জ্বলতে জাহাজখানা 
নদীর জলে মিশে গেল। 


ছিপ ছু'খানি যখন ফিরে এলো ঘাটে, পৃবের আকাশ তখন ফরস। 
হচ্ছে। 


2০ ্ ॥ গালা ৷ 


মগ জাহাজ বানচাল হলে! । জাহাজে যারা ছিল, তাঁদের কেউ 
কেউ আগুনে পুড়ে মরলো, অনেকে বেপরোয়া জলে ঝাপিয়ে 


পড়লো । পড়ার সময় কেউ কেউ কিছু আহত হলো । তারপর 
মেঘনার খরজআোতে ভেসে গেল। 


মেঘনার মোহনায় / ৫৮ 


জাহাজের সারেঙ ছিল শক্তসমর্থ মান্য । সে গোড়াতেই জলে 
পড়েছিল, নোঙরের কাছিটা ধরে সে জাহাজখানির শেষ অবধি 
দেখলো। জাহাজ যখন টুকরো টুকরো হয়ে গেল তখন সে বড় 
একখানা বাহাদুরি কাঠ ধরে স্রোতে গা ভাসালো। 

দুপুর বেলা একখানি জেলে ডিঙি তাকে তুলে নিলে । সন্ধ্যাবেলা! 
সারেঙ পৌছালো চট্টগ্রামে ৷ চট্টগ্রাম তখন আরাকান রাজের দখলে ৷ 

আরাকান সেনাপতি মেংরাঁজগী তখন চট্টগ্রামে নাওয়ারা বহর 
সমবেত করেছে, মেঘনার পূর্বতীর ধরে তার! এবার বরাবর বাংলা- 
দেশের ভিতরে ঢুকবে। পতুগীজদের সঙ্গে তাদের একটা বোঝাপড়া 
হয়ে গেছে, তারা যা কিছু লুঠতে চায় লুঠবে মেঘনার পশ্চিম তীরে, 
পূর্ব তীরে আরাকানী রাজের সত্ব। পতুগীজদের সঙ্গে তারা এক- 
সঙ্গেই-বেরুবে, নবাবী ফৌজ দুদিকে সামাল দিতে পারবে না। আর 
ভূঞা রাজাও সবাই শেষ হয়ে এসেছে, তাদের আগের দাপট নেই। 
প্রতাপাদিত্য, টাদ রায়, কেদার রায়, কংস নারায়ণ, মুকুন্দ রায় কেউ 
তো আর নেই। এই সময় ত্রিপুরার সীমান্ত অবধি দখল করে নেবার 
কোন অস্থবিধা নেই। 

গনজালিশ কবে নাগাদ অভিযান নুরু করবে সেই কথা জানার 
জন্যই মেংরাজগী এক কাপ্তানকে পাঠিয়েছিলেন সন্দীপে। সেই 
জাহাজের সারেঙ ফিরে এলো জেলেডিঙ্গিতে, বললো-_গনজালিশ 
ছু'দিন আগেই বেরিয়ে পড়েছে । দ্বীপে যাদের রেখে গেছে, তারা 
জাহাজ থেকে নামতে দেয়নি, উপরন্ত রাতে জাহাজ জ্বালিয়ে দিয়েছে। 
জাহাজে যার! ছিল, সবাই ভেসে গেছে। 

মেংরাজগী কয়েকমিনিট স্তব্ধ হয়ে বসে রইলেন। তারপর 
বললেন-__হার্সাদদের কথায় বিশ্বাস রাখা চলে না, ওরা নিজের 
সুবিধামত কাজ করে। 

তখনই তিনি সব ক'জন নৌ-দারোগাকে ডেকে পাঠালেন, বললেন 
_ সন্ধ্যার পরেই আমরা রওনা হবো, আজ রাতেই সন্দীপ দখল. 
করতে হবে। হার্মাদর! লুঠতে বেরিয়েছে, এই সুযোগ । 

মেঘনার মোহনায় / ৫৯, 


॥ ভন্দিশী ॥ 


উষার আলো ফোটার আগেই বলরামের ঘুম ভাঙে। সূর্য প্রণাম 
করে যখন সে ভালভাবে সামনে তাকালো তখনই তার নজরে পড়লো! 
নবারুণের রক্তিম আভায় লাল সূর্যের নীচেই পূর্ব দিগন্তে কয়েকটি 
কালো! বিন্দুর একটি সারি । বিন্দুগুলি ক্রমশঃ স্পষ্ট হচ্ছে। এই 
বিন্দুর সারি বলরাম চেনে । আরও কয়েক লহমা ঠাহর করে বলরাম 
জল থেকে উঠে এলো ৷ 

আস্তানায় এসে মহম্মদ ও ইয়াকুবকে ডেকে তুললো, বললে 
তৈরী হয়ে নাও, পূর্বদিক থেকে আরাকানী বহর আসছে। 

ইয়াকুব ও মহম্মদ তখনই নদীর তীরে ছুটে গেল। খানিক বাদে 
ফিরে এসে ব্ললো-_পুরো একটা নৌবহর আসছে। গুণলাঁম 
পনেরোখানারও বেশী জাহাজ, পিছনে আর ঠাহর হলো না । 

বলরাম বললো--ওরা এগিয়েই আসছে । আমরা কি করবো তা 
আমাদের এখনি ঠিক করে ফেলতে হবে । 

ইয়াকুব বললো-_লড়াই করে আমর পারবো না, আমাদের মাত্র 
দরশট| কামান আছে, তাতে অতো গুলো জাহাজের সঙ্গে আমর! সামাল 
দিতে পারবো না। খোলা জায়গায় আমাদের সবাইকে এখানে মরতে 
হবে। আমরা এখানে ছ'শো জনের বেশী বন্দী আছি, এতোগুলে! 
মানব এখনি কোথায় সরে যাবে? সে নৌকাও তো আমাদের নেই। 
আমাদের কোনরকম একটা আপোস-রফায় আসতে হবে। 

শহমদ বললো-মগেরা কোন আপোস-রফা মানে না । নবাবের 
সঙ্গে তাদের কয়েকবার আপোস হয়েছে, চাদ রায়, কেদার রায়, ইশা 


খাঁর সঙ্গেও হয়েছিল, কিন্তু তারা কোন কথাই রাখেনি, সুযোগ 


বুঝে চাটা দখল করে বসে আছে। আমর! যখনই তাদের কাছে 


মেঘনার মোহনায় / ৬০ 


ছুটে যাবে৷ তখনই তারা বুঝবে আমরা দুর্বল, তখনই তারা এখানকার 
দখল নিয়ে আমাদের সবাইকে ধরে নিয়ে যাবে, দাস করে বিক্রী 
করবে আরাকানে ৷ সেভাবে বাঁচার চেয়ে মুখোযুখি হাতাহাতি লড়াই 
করে মরাও ভাল। কবিরাজ কি বল? 

বলরাম এতক্ষণ চুপ করেছিল, এবার বললো-_-তোমাদের 
দু'জনের কথাই ঠিক। আমরা কয়েকজন পালিয়ে বাচিতে পারি, 
কিন্তু এতোগুলি লক্করকে বাঁচাতে হলে কি করবো একটু ভেবে নিই। 

ইয়াকুব বললো-__তুমি ভাবতে ভাবতে ওরা যে এসে পড়বে। 

বলরাম বলল--ভাবনা আমার শেষ হয়ে গেছে, এখন ভোমরা 
আমার পরামর্শ মতো যদি চলো তবে তো? 

বল, কি তোমার পরামর্শ? -_ছ'জনেই জিজ্ঞাসা করলো । 

বলরাম বললো--আমাদের তিনজনকে তিন পথে যেতে হবে। 
ইয়াকুব সাহেব যাবে মগ জাহাজে । মহম্মদ সাহেব এখনি রওনা 
হবেন হাতিয়া। আর আমি ছিপ নিয়ে বেরিয়ে যাবো ক্যাপটেন 
গনজালিশের সন্ধানে গাঙের ভিতরে । আমরা একটা মস্ত সুযোগ 
স্বষ্টি করবো যাতে এক ঢিলে ছুই পাখি মরবে__মগও যাবে হার্মাদও 
যাবে, চাঁই কি চাটগাঁও আমরা দখল নিতে পারি। 


। ক্ষতি ॥ ss 


সক 


বিশখানা যুদ্ধজাহাজের বহর নিয়ে মেংরাজগী নিজেই বেরিয়ে- 
ছিলেন সন্দীপের উদ্দেশে । রাতের অন্ধকারেই আরাঁকানী বহর 
সন্দীপ পৌছে যেতো, কিন্তু সন্ধ্যার পরেই খানিকক্ষণ ঝড়-জল 


হওয়ায় তারা এক প্রহর দেরী করতে বাধ্য হয়। 
সন্দীপের কাছে এসেই মেংরাজগী নির্দেশ দিলেন__কামান দাগো, 


ওদের জানিয়ে দাও যে আমরা এসেছি। 
মেঘনার মোহনায় / ৬১ 


আগের নিশানাদার জাহাজ থেকে একসঙ্গে চারিটি গোলা এসে 
পড়লো সন্দীপে ৷ 

ইয়াকুব, মহম্মদ ও বলরাম, ইতিপূর্বেই বন্দী খালালীদের সব 
_ সরিয়ে দিয়েছিল। বড় জলাটার পিছনে যে জঙ্গল ও ঘন বাঁশঝাড় 
ছিল সবাইকে পাঠিয়ে দিয়েছিল তার পিছনে । 

এবার একখানি ছিপ নিয়ে, ইয়াকুব জলে ভেসে পড়লো, মাথার 
উপর একখান! সাঁদা কাপড় উড়িয়ে দিল নিশান করে। 

চারটে গোল। পড়ার ফল কি হয় দেখার জন্য মেংরাজগী 
জাহাজের ছাদে দাঁড়িয়েছিল । চরায় কোন সাড়া নেই দেখে সে 
অবাক হলো। তারপর তাঁর নজরে এলে! ইয়াকুবের ছিপখান]। 

ছিপ এসে ভিড়লো জাহাজের গাঁয়। উপর থেকে দড়ির সিড়ি 
নামিয়ে দেওয়া হলে! ইয়াকুব উঠে এলো! জাহাজের ছাদে । 

সামনেই জমকালো! পোশাক, জরীদার টুপি দেখেই ইয়াকুব 
বুঝলো! যে ইনিই একজন মাতববর | নত হয়ে কুনিশ করে বললে! 
হুজুর, আমি আপনার কাছে দরবার করতে এসেছি 

মেংরাজগী বললেন-_তুমি কে? 

এখানকার বন্দী খালাসীদের আরজী নিয়ে এসেছি হুজুর ৷ 

_ তোমাদের কাপ্তান সাহেব পাঠিয়েছেন? 

_না হুজুর, আপনাদের গোলা পড়তেই কাপ্তান সাহেব পালাতে 
যাচ্ছিল, আমরা তাকে আটক করেছি। বাকি সাহেবরা সব 
পালিয়েছে । আমরা এখানে প্রায় ছু'শে! জন বন্দী খালাসী আছি, 
আপনারা কামান দাগলে আমরা মারা পড়বো । কামান দাগার 
ত দরকার নেই, হুজুর । এখানে লড়াই করার মতো মানুষ কেউ 
নেই। 


মেংরাজগী বললেন_-সাহেবরা, কোন, মতলব করে তোমাকে 
পাঠিয়েছে, তাতো ঠিক বুঝতে পারছি না। 

_-সাহেবরা পাঠায় নি হুজুর ৷ 

_ তোমাকে দেখে তো গেঁয়ো খালাসী বলে মনে হয় না । 
মেঘনার মোহনায় / ৬২ 


আমি নবাবী ফৌজে দারোগা ছিলাম হুজুর, সাহাবাজপুরের 


- _ লড়াইয়ে ওরা আমাকে ধরে এনেছে । আমি এখানে ছ'মাস ধরে মাটি 


কাটছি, জাঙ্গাল বানাচ্ছি। 

কাল তোমরাই তো আমার ভাইয়ের জাহাজ জালিয়েছ, 
ভাইকে খুন করেছ। 

_ আমরা কি করবো হুজুর, আমরা তো খালাসী মাটি-কাটা 
লক্কর। এখন সুবিধা পেয়ে আপনার কাছে ছুটে এসেছি। 

মেংরাঁজগী চুপ করে কয়েক মিনিট ভাবলেন, তারপর ইয়াঁকুবকে 
বললেন __তুমি বলছ লড়াই করতে হবে না? বেশ, আমরা চরায় 
নামবো। যদি এর মধ্যে তোমাদের কোন দুষ্ট মতলব দেখি, তাহলে 
তোমার মাথাটাই আগে নেবো । তুমি থাকবে আমার সঙ্গে ৷ 

-_কোন মতলব নেই হুজুর, ডিন্ুজা কাপ্তানকে আমরা বেঁধে 
রেখেছি, তাকেও তুলে দেবো আপনার হাতে । 

মেংরাজগী তখনই জাহাজ থেকে সৈন্যদের নামার নির্দেশ 
দিলেন। 

হৈচৈ করতে করতে পরপর দশখানা ডিঙ্গি গিয়ে ভিড়লে! ঘাটে । 
তার মধ্যে মেংরাজগীও ছিল ইয়াকুবের সঙ্গে ৷ 

ইয়াকুব মেংরাজগীকে নিয়ে গেল ডিম্ুজার তাবুতে। 

ডিজুজাকে ইয়াকুব তাবুর এক খুঁটির সঙ্গে বেঁধে রেখে 
গিয়েছিল। এখন ইয়াকুবকে দেখেই ডিস্থুজা গালিগালাজ সুরঃ 


করলো । 
এবার ডিন্ুজার হু'স হলো, ভাল করে মেংরাজগীর পানে তাকিয়ে 


বললে।-তুমি তো আরাকানী সেনাপতি, তোমাকে তো আমি 
দেখেছি-.-টট্টগ্রামে---হ্যা, চটুগীওয়ে__ 

আমি চট্টগ্রামের ফৌজদার, তুমি ক্যাপটেন গনজালিশের সঙ্গে 
গিয়েছিলে, আমাদের সঙ্গে চুক্তি করতে । 

ঠিক ঠিক, তুমি তো বন্ধুলোক ৷ 

তাই ভাইয়ের জাহাজে কাল আগুন লাগিয়েছ। 


মেঘনার মোহনায় / ৬৩ 


_ তোমাদের জাহাজে আগুন ? হ্যা, হ্যা, কাল একখানা জাহাজ 
ঘাটে জলছিল বটে, দেখেছি। 

_ সেই জাহাজে আমার ভাই ছিল, ৰ হয়ে গেছে। 

_ বড়ই দুঃখের কথা । 

__সে তো তুমিই করিয়েছ সাহেব । 

-আমি? আমি তো বাধা পড়ে আছি এখানে__ 

_তোমাদেরকে আমি চিনি সাহেব। সাত সুমুদ্দ,র পেরিয়ে 
এসে তোমরা! শুধু মিথ্যা, ধাপ পা আর জুয়াঢুরির উপর চালাচ্ছ, 
বেকায়দায় পড়লেই তোমর! ভালমানুষ সাঁজো, আর স্থযৌগ পেলেই 
নিজের মৃত্তি ধরো । আমি তোমাদের চিনি। 

তাবু থেকে মেংরাজগী বেরিয়ে এলেন! অন্থুচরদের হুকুম দিলেন 
_ নদীর ধারে উঁচু বাশ খাটাও__ 

বাঁশ খাটানো হলো 

দুপুর বেলা সেই বাশের আগায় ডিন্জাকে ঝুলিয়ে দেওয়া 
হলো। 


॥ একুশ ॥ 


বিশজন রর দীড়ের ক্ষিপ্র ওঠাপড়ায় ডাকাতিয়া ছুটে চলেছে 
পশ্চিম মুখো। শেষ রাত্রির অন্ধকারে কালো নদীর জলে সলুইটি 
কালোয় কালে! মিশে গেছে । হালের দু'পাশে মুখোমুখি বসে আছে 
বলরাম ও মহম্মদ । হালের হাতল ধরা আছে মহম্মদের হাতে | 

দু'জনের মুখে কোন কথা৷ নেই। দু'জনেই নিজের ভাবনায় মগ্ন । 

ধীরে ধীরে পূবে অরুণাভাস দেখা দিল। বলরাম স্থর্যপ্রণাম 
করলে! তারপর ধীরে ধীরে বললো--তোমাদের লড়াইয়ের হিড়িকে 
পড়ে আমার আহ্নিক-পূজা, রোগীর সেবা সবই গেল। 


মেঘনার মোহনায় / ৬৪ 


মহম্মদ হেসে বললে_ আমারও কি নেমাজ পড়া হচ্ছে? 
খোদাতালাকে ডাকতে হলে মনে শান্তি দরকার কিন্ত এখন তো 
আমাদের মন বড় চঞ্চল ৷ 

বলরাম লললো-__আমরা ওদের সঙ্গে লড়াই করে পেরে উঠছি 
না__সেটা আমাদের দুর্বলতা । 

মহম্মদ বললো।_নবাব এদিকটায় বিশেষ নজর দেন নি, সেই- 
জন্যই ওরা এতটা বেড়ে উঠতে পেরেছে । সাহাবাজপুরের লড়াইয়ে 
ফৌজদারের ছুই জামাই খতম্‌ হয়েছে, এবার ফৌজদারের টনক 
নড়েছে, তিনি ঢাকায় এসে বসেছেন এবং হাতিয়ায় একটি ঘাটি করতে 
চাইছেন। হাতিয়ায় যে বহর আছে, তাই নিয়ে এবার আমর! 
মেঘনার মুখে রুখবো । 

__-ওতে কুলবে না, আমরা আধার মার খাবো। - আমাদের অন্য 
মতলবে চলতে হবে । হার্মাদদের ফিরিয়ে আনতে হবে। মগদের 
সঙ্গে ওদের লড়াই হবে। একদল মার খেয়ে হটে যাবে। যারা 
জিতবে তারাও তখন অবসন্ন, তখন তাদের উপর আমরা চড়াও হবো । 
ছুই শত্রই একসঙ্গে কাত, হবে । 

_ হার্মাদরা ফিরবে কেন? তারা তো লুঠ করতে বেরিয়েছে, 
এখন পুরোদমে নদীর ছুপাশের বসতি লুঠ করে তবে তো ফিরবে। 

- সে ভার আমার ৷ তুমি হাতিয়া পৌঁছেই আমাকে একখানা 
ছিপ আর একজন দাড়ী দিয়ে দিও। যত তাড়াতাড়ি পারি ক্যাপটেন 
গনজালিশের দরবারে আমাকে পৌছাতে হবে। তুমি এর মধ্যে 
হাতিয়ায় বহর তৈরী রাখবে। 


মেঘনার মোহনায় / ৬৫ 


৷ লাইম্প॥ 


হাতিয়ায় একবেলা বিশ্রাম করেই বলরাম একখানি ছোট ছিপ 
নিয়ে বেরিয়ে পড়লো। ছিপে পাঁচটি মাত্র মানুষ, চারজন দাড় 
ধরলো আর একজন হাল ধরলো!। বলরাম আরো বড় ছিপের আশা! 
করেছিল, কিন্তু মহম্মদ বললো-_আর কেউ যেতে রাজী নয়। বলছে 
শেষে হার্মাদরা ধরে খালাসী করে কোথায় বেচে দেবে, ওদেরকে 
বিশ্বাস নেই, জেনেুনে এই বাকি নিই কেন? তারা বন্দুক বল্লম 
নিয়ে মুখোমুখি লড়াই করতে রাজী, কিন্ত হাতিয়া ছেড়ে হার্সাদদের 


মাঝে যেতে রাজী নয়। বখশিষের লোভ দেখিয়ে এই পাঁচটি লোককে 
জোগাড় করেছি। 


বলরাম বললো! পৌছাতে দেরী হবে। 

মহম্মদ বললো ছোট ছিপ, দেরী হবে না। 

কথা বাড়িয়ে কোন লাভ নেই, বলরাম বেরিয়ে পড়লো । 

ছিপ ছুটলো পশ্চিমে । 

সল_জল--আর জল। মেঘনার এই মোহনা সাগরের মতো। 
দিক্সীমা অবধি জল আর আকাশ ছাড়া আর কিছু চোখে পড়ে না। 
জলের টান যচ না আছে তার চেয়ে বেশী আছে ঝড়ো হাওয়]। শক্ত 
হাতে হাল না ধরলে নৌকার দিক ঠিক রেখে এগিয়ে যাওয়। সহজ নয় | 

ুর্ধ অস্ত গেল। ছিপ সাহাবাজপুর পার হয়ে মেঘনার চরের 
দিকে চললো । পুবের আকাশে চাঁদ দেখা দিল। বলরাম হালের 
সামনে বসে বিমুচ্ছে। মাঝে মাঝে সামনের পানে তাঁকাচ্ছে। 
তা শান্ত সমাহিত স্তব্ধ, দাড়ের আওয়াজ ছাড়া আর কোন 

বা নেই। 


মেঘনার মোহনায় / ৬৬ 


গাঙের ভিতরে ঢুকে দীড়ীদের দাড়টান। কিছুটা ঢিলে পড়লো 
বলে মনে হলো । বলরাম একসময় মাঝিকে বললো__টিলে পড়লে! 
বলে মনে হয়? 

মাঝি বললো--এখন জোয়ার এসে গেছে, এখন আর বেশী জোর 
দেবার দরকার নেই। এরাও একটু হাপ ছাড়ুক। 

বলরাম বললো-_-আমার যে তাড়াতাড়ি পৌছানো দরকার গো। 
আমি যত দেরীতে পৌছাবো ওদিকে ততো বেশী লুঠ হবে--ততো 
বেশী মানুষের দুঃখ বাড়বে । 

মাঝি বললো!__তুমি ধাৰ্মিক বামুন-মানুষ দাদাঠাকুর, তুমি তাই 
সদাই ভাবো মানুষের কষ্টের কথা। মানুষের ছুঃখকষ্ট কেউ কি কমাতে 
পারে, এ অদেষ্টের লেখা, কপালে যা আছে ভুগতেই হবে দাঁদাঠাকুর, 
কেউ খণ্ডন করতে পারবে না। 

বলরাম বললো--তবু চেষ্টা করতে হবে, হাত পা ছেড়ে বসে 
থাকলে তো চলবে না। অস্থুখ করলে ওষুধ খেতে হবে, তাতে রোগ 
কিছু কমবে তো! 

_-তা তুমি বলতে পার দাঁদাঠাকুর, তুমি পণ্ডিত মানুষ শাস্তর 
পড়েছ। আমরা কিন্তু বাবু অদেষ্টই মানি। নাহলে দেখ না কেন 
আমর! গয়াধামের মানুষ, ঘুরতে ঘুরতে আজ এসে পড়েছি হাতিয়ার 
চরায়। 

--তোমর] সবাই কি গয়াধামের লোক ? 

হ্যা, ডাকাতিয়ার বিশজন মাঝিই এক গাঁয়ের এক দলের 
মানুষ৷ 

--দল নয়, বল জাত_-এক জাতের মানুষ । 

না বাবু, আমরা সবাই এক জাত নই, সবাই এক দলের । 
আমরা সবাই “বনজারা ভগলপুরে জমিদারের খাজনা লুঠতে গিয়ে 
ধরা পড়ি। তখনই আমাদের কতোল হবার কথা। দারোগা করিম 
সাহেবের কাছে কেঁদে পড়ি, তিনি আমাদের বরকন্দাজ করে দেন, সেই 
থেকেই আমরা নাওয়ারা ফৌজে খালাসী রয়ে গেছি। সবই বরাত! 

বলরাম বললো,_ তোমরা তাহলে খুনজখম লুঠতরাজে সবাই 
পাকা লোক ! 

_আমরা কি আর কিছু করেছি দাদাঠাকুর, যিনি মালিক তিনি 
যা করিয়েছেন তাই করছি, তিনি যা পাইয়ে দিয়েছেন তাই নিয়েছি। 
আমর! তো নাচের পুতুল দাদাঠাকুর, তিনি সুতো ধরে নাঁচাচ্ছেন, 
আমরা নাচছি। তিনি কাউকে বাদশা বানাচ্ছেন, আবার কাউকে 
ফকির করছেন। সবের মালিক তিনিই। 

বলরাম মাঝির মুখের পানে তাকালো । কোন কথা বললো না। 
এই ধরনের মানুষ সে আরও দেখেছে, এই ধরনের কথা সে আরো 
শুনেছে। 

সহসা মাঝি বললো-_ দেখ তো দাদাঠাকুর, দূরে কোন আলে! 
নজরে পড়ছে__ 

বলরাম ঠাহর করতে চাইল । 

_ মাঝি বললো--ওই জাহাজী আলো! দেখা যাচ্ছে দাঁদাঠাকুর, 
কাছাকাছি গিয়ে আপনাকে আমরা চরায় নামিয়ে দিয়ে চলে 
আসবো। বেশী কাছে আমরা যাবো না। হার্মাদদের আমরা বিশ্বাস 
করি না দাদাঠাকুর। সুবিধা পেলেই আমাদের ধরে খালাসী করে 
নেবে। জান কালি হয়ে যাবে, ছিপখানাও যাবে--জীবন বরবাদ 
হবে। 

বলরাম আর একটু এগিয়ে বিনাবাক্যে ছিপ থেকে নেমে পড়লো । 
এক হাটু কাদা-জল, হাতে একটা লাঠি ছিল, তারই ঠেকা দিয়ে সে 
তীরে এসে উঠলো । 

_ আমরা বিদেয় হলাম দাদাঠাকুর, পেন্নাম হই ।--- 

বৈঠার ধাক্কায় ছিপ চরা থেকে সরে গেল। 

॥ ভই ॥ 


একট। বটগাছের নীচে ঈাড়িয়ে বলরাম একবার চারিপশি ঠাহর 
করে নিলে। সবই তো ঝোপঝাড় আগাছা, পথ কোথায়? 

শেষ অবধি জলের কিনার! দিয়ে পায়পায় সে এগোতে লাগলো । 
মাথার উপর চাদ আছে তাই ভরসা, নইলে এসব জায়গায় অনেক 
সময় কুমীর শুয়ে থাকে! 

প্রায় আধক্রোশ যাবার পর নজরে এলো এক পথ নদীতে এসে 
নেমেছে । এবার বলরাম সেই পথ ধরে পা চালালো । 

কিছুটা গিয়েই সে এক গাঁয়ে এসে পড়লো । পরিত্যক্ত গ্রাম। 
ঘরগুলোর চালা নেই, দেয়ালগুলো দাড়িয়ে আছে, কেমন যেন 
ভূতুড়ে-ভূতুড়ে মনে হয় । 

বলরাম ফিরলে! ৷ প্রথম যে বাঁড়ীটা পেল, তার চাতালে গাঁমছা- 
খানা বিছিয়ে শুয়ে পড়লো, যা করার কাল সকালে করবে । 

রাত তখন ছুপ্রহর পার হয়ে গেছে। 

তা যত রাতই হোক, প্রতাষের ত্রান্গমুহূর্তে বলরামের ঘুম ভেঙে 
গেল৷ 

নদীতে জান-আহ্িক সেরে বলরাম আবার ফিরে এলো । পেয়ারা 
গাছ থেকে কয়েকটা পাকা পেয়ারা পেরে নিলে। তারপর সেই 
পেয়ার! চিবুতে চিবুতে শুরু হলো পথ চল!। দিনের আলোয় নদীর 
ধার দিয়ে পথ চলা সহজ হলো ।, 

এখন জাহাজগুলো অনেক কাছে। পরপর অনেক জাহাজ। 
সবার মাথায় কালো নিশান । 

নদীর ধারে দাড়িয়ে, লাঠির ডগায় গামছাখানা বেঁধে বলরাম 
মাথার উপর তুলে ধরলো, তারপর হাঁক ছাড়লো-_হো-হোৌ-_হো 

খানিকবাদে জাহাজ থেকে একখানা ডিজ্ি নিয়ে চারজন বন্দুক- 
ধারী হার্মাদ এদিকে এলো । 

বলরাম বললো__ক্যাপটেন গনজালিশকে চাই-_ আমি বলরাম 
কবিরাজ-__ পণ্ডিত রোজা 

একজন হার্মাদ বোধ হয় বলরামকে চিনতো, বললো _তুমি তে! 
সন্দীপে ছিলে? 

_ হ্যা, খবর আছে, চল-_ক্যাপটেন গনজালিশকে সব বলবো 

সাহেবরা বলরামকে ডিঙ্গিতে তুলে নিলে-। 

পাঁচখানা জাহাজ পেরিয়ে নদীর মাঝে একখানি ছোট জাহাজে 
ক্যাপটেন গনজালিশের আস্তানা । ক্যাপটেন চলা-ফের!র সুবিধার 
জন্য ছোট জাহাজই পছন্দ করতো । 

জাহাজ ছোট হলেও ছাদের চারপাশে পর পর আটটা কামান 
সাজানো। 

ক্যাপটেন গনজালিশ ও ডেপুটি রডারিখ একই জাহাজে ছিল। 
দড়ির সিড়ি বেয়ে বলরাম ছাদে এসে উঠলে! ৷ হাতজোড় করে 
নমস্কার করে বললো হুজুর, জরুরী খবর আছে । 

ক্যাপটেন বললে!- তুমি সন্দীপ থেকে এখানে এলে কি করে ? 

_সে অনেক কথা হুজুর । শুধু আপনাকে একটা খবর দিতে 
এলাম। আরাকানীর! সন্দীপ দখল করেছে। ডিনুজা সাহেবকে 
তারা ফাসী দিয়ে বাঁশের আগায় ঝুলিয়ে দিয়েছে । বিশ-ত্রিশখানা 


আরাকানী জাহাজ ঘাঁটি করেছে সন্দীপে, আপনি এদিক ছেড়ে এখন, 
সেই দিকে যান_ 


--তুমি সত্যি কথা বলছ? 

-_-আমি বামুন পণ্ডিতের ছেলে, মিছে কথা বলি না। 

--আমর! তো হার্মাদ ডাকাত, তোমাদের লুঠ করতে এসেছি, 
আমরা তোমাদের শক্র। আমার ভাই খুন হয়েছে, আমাদের উপর 
হামলা হয়েছে, সেই খবর আমাকে জানাবার জন্য তুমি এতো ব্যস্ত 
হয়ে ছুটে এসেছ কেন ? নিশ্চয়ই একটা কোন মতলব আছে। 

তাতে আর কি লাভ হবে? ছুদিনেই তুমি সন্দীপ থেকে তো 
আবার ফিরে আসবে | . তিন দিনের মধ্যে আমরা এখানে এমন কিছু 
করতে পারবো না, যে তোমাদের ঠেকিয়ে দিতে পারবো । কাজেই 
মিথ্যা বলে লাভ কি? 

_ কিন্ত চাটগাইয়ার ফৌজদার মেংরাজ তো আমার বন্ধুলোক ৷ 
তাকে তো আমি মেঘনার পুর্বপাঁর ছেড়ে দিয়েছি । সে এমন করবে 
কেন? 

রডারিখ এবার বললো- এই কালো আদ্মিগুলৌকে তুমি 
বিশ্বাস করো না, এদের জবানের কোন দাম নেই। বিশ্বাস করলেই 
ঠকবে। - 

গনজালিস সে কথার কোন জবাব দিলে না। বলরামের মুখের 
পানে তাকিয়ে কি যেন ভাবলো, তারপর বললো _ বেশ, আমি এখনি 
সব বহর নিয়ে ফিরে যাচ্ছি, তবে তোমাকেও যেতে হবে__ 

বলরাম বললো--আমি আর তোমার সঙ্গে যাবো ন! সাহেব । 
আমি বামুন, পুজী-অর্চনা করি, রোগীর সেবা করি, এসব মারামারি 
কাটাকাটি আমার ভাল লাগে না। আমি ঘরে ফিরে যাবো । 

_আমি তোমাকে কাছে রাখতে চাই, তোমার মতো মানুষ আমি 
আর দেখিনি। তুমি সাপের রোজা, তুমি বুদ্ধিমান, তুমি সোজা কথা 
বল, তুমি কাজের লৌক। তোমাকে আমি সন্দীপের খাসমুন্সী করে 
আমার কাছে রাখবো । 

গনজালিশের কথা শুনে বলরামের মনে হলো» এ যেন একেবারে 
ভিন্ন মানুষ, ছুর্দাস্ত হার্মাদ ক্যাপটেন নয় | 

বলরাম বললো__-আসি বামুন পণ্ডিত পূজারীর ছেলে, আমি তো 
তোমাদের কাছে চাকরী করবে৷ না, সাহেব । 

টাকা পাবে, জায়গীর দোব। 

বলরাম হাসলো, বললো--আমাদের শাস্ত্রে কি বলে জানো 
সাহেব? এ জীবনে কিছুই থাকে না| টাকা-পয়সা হীরে-জহরৎ যা 
কিছু তুমি জমাও-না সাহেব, সে সব থাকবে কিন্তু তুমি থাকবে না। 

কেন এতো ছজ্জত? ছুবেল1 ছু মুঠো অন্ন আর রাতে মাথা গুজে 
থাকার মতো এক ঝোপড়ি হলেই তো দিন কেটে যায়। তাহলে 
কেন এতো অশান্তি ভোগ করা ? ॥ 

গনজালিশ বললো _যাই বল তোমাকে আমি ছাড়বো না। 

চকিতে বলরাম পাশের তিনজন হার্মাদকে পাশ কাটিয়ে ছাদের 
সীমানায় কাঠের ঘের-এর উপর হাতের ভর দিয়ে টপকে গেল, 
পরক্ষণেই জলে ঝাঁপিয়ে পড়লো । 

রডারিখ হাঁক দিল _আমার বন্দুকটা দাও! 

গনজাঁলিশ বললো-_না। যেতে দাও। ও ঠিক সাধারণ মানুষ 
নয়। ওর বিশ্বাস নিয়ে ও বাচুক ৷ যেতে দাও__ 

তারপরেই গনজালিশের হুকুমে বিউগিল বাঁজলো-_নোঙর 
(তোলো ফিরে চলো-_ 

জাহাজে জাহাজে পাল উঠলো । গনজালিশের জাহাজ এগিয়ে 
গেল সবার আগে । } 


বলরাম তখন এক গাছতলায় দাড়িয়ে গামছায় গা মুছছে। 

দ্বিতীয় পর্ব 


1 এন ॥ 


নদীর চর দিয়ে বলরাম চলেছে। চলেছে উত্তরমুখো। 

নদীর ধারে বন। ঘন বন। ছোট-বড় নানা গাছ। গাছের 
গোড়ায় আগাছার জঙ্গল । এই জঙ্গলের পাশ দিয়ে চলার বিপদ 
আছে। সাপ, কুমীর ও বাঘের ভয়। সাপ গাছের উপর থেকে 
গায়ে লাফিয়ে পড়ে। কুমীর কোথায় যেন ঘাপটি মেরে থাকে হঠাৎ 
তরতর করে নেমে আসে ঘাড়ের উপর, একেবারে টেনে নিয়ে যায় 
জলে। তবে দিনের বেলা বাঘ থেকে সে ভয় নেই। কাছাকাছি 
বাঘ থাকলে ফেউ ডাকবে । নইলে গাছের উপর বাঁদরের লাফালাফি 
চলবে। বলরাম তাই সামনে, পাশে, মাথার উপর সজাগ নজর রেখে 
জলের কিনারা ধরে চলেছে । মাঝে মাঝে নরম মাটিতে হাটু অবধি 
বসে যাচ্ছে, চলতে কষ্ট হচ্ছে । কিন্তু উপায় কী? 

একখানা নৌকো দেখতে পেলেও না! হয় হক দিয়ে ডাকতো, 
কিন্ত যতদূর চোখ যায়, জল ছাড়া আর কিছু চোখে পড়ে না। 
হার্মাদের ভয়ে নাও নিয়ে সব পালিয়ে গেছে। 

এইভাবে বেশীদুর যাওয়া চলে না। ক্রমে ছুই হাটু যেন অসাড় 
হয়ে আসে। তবু চলতে হয়। 

বেল! বাড়ছে । ক্রোশখানেক পথ যেতেই এক প্রহর কেটে গেল । 
কিন্ত এই বনের তো শেষ দেখা যাচ্ছে না! কত চলবে? 

সহসা বড় একটা ঝোপ পার হয়ে একটা পথ দেখতে পেল 
বলরাম । দিব্যি ঘাটের পথ, ঘাট থেকে পথ ঢুকেছে বনের ভিতর 
দিকে। বেশ চগুড়া পথ, ছু-তিনজন মানুষ পাশাপাশি যেতে পারে। 
বলরাম সেই পথ ধরলো। 

কিছুট! গিয়েই বন পাতলা হয়ে গেল। আগাছার জঙ্গল শেষ 
হয়ে বাগান দেখা দিল। তারপর গাছের আড়ালে দেখা দিল বসতি । 
বলরাম গ্রামে পৌঁছালে 
পর পর কয়েকখানি মেটে ঘর। সামনের সীমানায় বেড়া 
দেওয়া। কিন্ত বেড়ার আগল বন্ধ, বন্ধ ঘরের দরজাও | কোথাও 
মানুষজন নেই। জব চুপচাপ ৷ 
: হার্মাদরা লুঠে নিয়ে গেলে বেড়ার আগল, ঘরের দরজা এমনভাবে 
দাড়িয়ে থাকতো নাঁ। মানুষগুলে৷ তাহলে ঘর-বাড়ী ছেড়ে 
পালিয়েছে। 
সামনের এক বাড়ীর উঠানে সারি সারি কলাগাছ । কয়েকটা 
গাছে কলার কীদি ধরেছে। বলরাম ঢুকে পড়লো । দেখতে দেখতে 
পাকা কলার একটা কণদি নজরে পড়লো! তার। কা দিটাই ভেঙে 
নেওয়া যায়। কিন্তু এত কল! সে কী করবে? একট! ছুরি কি 
কাটারি থাকলে কিছু কেটে নিত। তা নেই। 
ঘরের দাওয়ায় গিয়ে,উঠলো বলরাম ৷ দরজায় কুলুপ নেই। 
শিকলে খড়ের দড়ি গিয়ে গিট বাঁধা। বলরাম দড়ি খুলে ঘরে 
ঢুকলো ঘরখানা বড় ঘর। একপাশে কয়েকটা হাড়ি-কলসী । 
আর একপাশে কাথা, মাছুর আর ছুটো বাশের আলনা। তাতে 
কাপড়চোপড় কিছুই নেই। 
বলরাম পিছনের ঘরে ঢুকলো। সেটা রান্নাঘর । উন্নুনের 
পাশেই একখানা বটি পেয়ে গেল সে। বঁটিখানা হাতে নিয়ে সে 
বেরিয়ে এলো। কলার কাদির খানিকটা কেটে নিলে। তারপর 
বটিখানা ঘরের মধ্যে ফেলে দিয়ে দরজায় দড়ি বেঁধে আবার পথে 
নামলো ৷ 


ক্ষিদে পেয়েছে খুবই। বলরাম এক-একটা কলা ছাড়ায়, খায়, 
আর পথ চলে । 


বসতির শেষে একটা বড় নিমগাছ। ওরই নীচে সে এবার একটু 
বসবে। দুপুরের রোদ এবার খর হয়ে উঠেছে । 

গাছতলায় আসতেই নজরে পড়লো একট! লোক ওপাশে হেলান 
দিয়ে বসে আছে। 

ঘুরে সামনে যেতেই দেখা গেল, এক বুড়ো একগাদা কাঠকুটো 
জড়ো করে চকমকি ঠুকছে। 

বলরামকে দেখেই বুড়ো চমকে উঠলো! । 

বলরাম বললো,__কী গো কন্তা, এই গায়ে তো আর মান্ুষ-জন 
দেখছি না। লোকজন সব গেল কোথায়? 

বলরামের বুকে উপবীত আর কাধে কলার কাঁদি দেখে বুড়ো যেন 
কিছুট। আশ্বস্ত হলো, বললো, তুমি কে কত্তা ? কোথা থেকে আসছ ? 

- আমি আসছি অনেক দূর থেকে । এখানে মানুষজন দেখছি 
না কেন? 

_ মানুষ এখানে থাকবে কোন্‌ ভরসায়? দেখনি হার্মাদী 
জাহাজ এসেছে নদীতে? 

_সে তোজানি। কিন্তু গেল কোথায় সবাই? 

= জঙ্গলে পালিয়েছে । এখানে থেকে কি জান-মাঁন খোয়াবে? 

_ তুমি যাও নি? 

-__ আমার কোমরে বাত, তাই পড়ে আছি। ওদের মতো হাটতে 
পারবোনি তো! 

_ হার্মাদরা তোমায় পেলে কি ছেড়ে.দেবে? 

_-অদেষ্টে মৃত্যু থাকলে মরবো। 

_ থাক্‌, মরতে তোমায় হবে না। হার্মাদরা চলে গেছে। 

- আমিও নজর রেখেছিলাম | খানিক আগে হার্মাদী জাহাজ 
সব বিদেয় হয়েছে। তাই তো আগুন জ্বেলে নিশানা দিচ্ছি। জঙ্গলের 
ভিতর থেকে ধোয়। দেখতে পেলে ওরা ফিরে আসবে । 

_ তোমার আগুন জ্বালাতে অনেক সময় লাগবে । আমাকে , 
চকমকি দাও, আমি জেলে দিচ্ছি! তুমি আমাকে কিছু খেতে দাও - 
দিকি। আমি সেই সকাল থেকে হাটতে হাটতে -আসছি, এই কটা 
কল! ছাড়া আর পেটে কিছু পড়ে নি! বেজায় খিদে পেয়েছে । 

=_ শুনলে তো আমার চলতে-ফিরতে কষ্ট হয়, আর আমি তোমার 
খাবার নিয়ে আসবো? 

_-আমি কবিরাজী জানি । তোমার বাত আমি সারিয়ে দেবো । 

--সে তোঁ পরে। এখন কোন রকমে বাড়ী গিয়ে পৌছানোই 
আমার ছুঃসাধ্যি। আমি আবার আসবো কী করে? 

_বেশ, আমি না হয় তোমার সঙ্গে যাচ্ছি। 

--ঘরে কি আর কিছু আছে? সবই তে ওরা নিয়ে গেছে। 

মুড়ি, চিড়ে, গুড়, কিচ্ছু নেই? 

তুমি অতিথি, চল, দেখি গে, যদি কিছু পড়ে থাকে । 

বুড়ো লাঠিতে ভর দিয়ে উঠে দাড়ালো । 

বলরাম বললো, দাড়াও, আগে আগুনটা ভালো করে জ্বালি, 
ধোঁয়া উঠুক । 

বুড়ো আবার ঝ,প করে বসে পড়লো । 

বলরাম আগুন ধরাঁলো। ধোয়া উঠলো আকাশে । তারপর 
বলরাম আরো কয়েকটা কলা শেষ করলো। আগুনটা রীতিমতো 
জ্বলছে তখন। 

এবার বুড়োর হাত ধরে বলরাম বুড়োকে দাড় করালেো। 
বললো,__চল। 


লাঠিতে ভর দিয়ে বলরামের হাত 


ধরে বুড়ো ঠচ ঠৃক করে 
এগিয়ে চললো । 


একে একে অনেকগুলি বাড়ী পার হয়ে বুড়ো এলে! নিজের 
বাড়ীতে। যে বাড়ীর কলাগাছ থেকে বলরাম কল! কেটে নিয়েছিল, 
সেইটাই বুড়োর বাড়ী। বুড়ো কলাগাছটার পানে তাকিয়ে বললো, 
এই কণাদি থেকেই তুমি কলা কেটেছ? রী 

বলরাম বললো,__হয1। 


বেশ করেছ। গাছটার ভাগিযি যে, বামুনের ভোগে এলো। 


এখন দাঁওয়ায় উঠে এসে দরজাটা খোলো । আমি তো সোজা হতে 
পারবো নি। 


ক 

বলরাম দরজা খুললো। বুড়ো ভিতর থেকে একখানি মাদুর 
নিয়ে এলো। বললো,__দাওয়ায় পেতে বোসো, আমি দেখি ঘরে 
কিছু আছে কি না। 3 

দাওয়ায় বসে বলরাম আবার কলা খেতে শুরু করে দিলে। 

খানিক পরে একটি ছোট চুপড়িতে একচুপড়ি মুড়ি আর চারটে 
শশা নিয়ে বুড়ো এলো। বললো,_এই নাও, খাও। ঘরে এই 
মুড়িক’টা ছিল, আর ওদিকের মাচায় এই ছোট ছোট শশা। 

বলরাম বললে,__এতেই আমার ঢের হবে । ৃ 

_এ কি আর খাওয়া রে বাবা, এ তো জল-খাওয়া। বাবা, 
তোমার জল চাই তো? ওদিকে কুয়ো আছে, দড়ি কলসী আছে, 
জল তুলে নাও গে, বাবা । 

বলরাম চলে গেল কুয়াতলায়। হাত-মুখ ধুয়ে কুয়ার ঘটিতেই 
একঘটি জল নিয়ে এসে বলরাম দাওয়ায় বসলো মুড়ি খেতে। খেতে 
খেতে বুড়োর সঙ্গে আলাপ করলো । 

এটা জেলেদের বসতি, নাম জেলেপাড়া। ছাবিবণঘর মানুষ 
আছে এখানে। মাছ ধরাই এদের জীবিকা । রোদে মাছ শুকিয়ে 
নিয়ে শুটকিমাছ এর! মেহেন্দীগঞ্জের হাটে জোগান দেয়। ব্যাপারীরা 
সদাগরী জাহাজে জোগান দেয় সেই মাছ। কিন্তু হার্সাদের উৎপাত 
শুরু হওয়া থেকে দুবছর সেই কারবার বন্ধ হয়েছে। এই পথে বাহির- 
দরিয়ায় সদাগরী জাহাজ আর যায় না। এখন চাষ-আঁবাদের 
উপরেই দিন চলে । নগদ পয়সা-কড়ির খুবই অভাব। দুবছরে একখানা! 
কাপড় কি গামছা কিনতে পারে নি অনেকেই । তবে একটা সুবিধা 
আছে, এই জঙ্গল পেরিয়ে জমিদারের পেয়াদা এখানে আর খাজনা 
আদায় করতেও আসে না । 

বলরাম বললো» তোমরা কি তাহলে মাছধরা ছেড়েই দিয়েছ 1 

বুড়ো বললো _বাপশ্ঠাকুর্দার পেশা কি এত সহজে ছাঁড়া যায় 
বাবু। কেউ কেউ মাঝে মাঝে ডিঙি নিয়ে বেরোয়, মাছ ধরে আনে 
নিজেদের খাবার মতো। বেশী ধরলে পাড়া-পড়শীকে বিলি করে। 

এবারের বর্ষাকালে আমরা ঝাঁক ঝাঁক ইলিশমাছ পেয়েছিলাম বাবু ৷ 
গোটা মাস কেউ আর ভাত খায় নি, সকালে একটা মাছ আর 
বিকেলে একটা মাছ__ 

__শুধু ভেজেছ আর খেয়েছ ? 

_ভাঁজবে| কি বাবু, এত তেল কোথায় পাবো? সিদ্ধ করেছি, 
কাঠকয়লার আগুনে সেঁকে নিয়েছি। 

__ এত যে মাছ ধরো, তা নৌকো! কোথায়? ঘাটে তো একখানা 
ডিঙিও দেখলাম না! 

-_ঘাটে ডিঙি দেখবে কেমন করে বাবু, ঘাটে কি আর ডিঙি 
রাখবার যো আছে? কখন্‌ হার্মাদরা এসে পড়বে, ডিঙি দেখলেই 
টেনে নিয়ে যাবে। বুঝতে পারবে, এখানে বসতি আছে, চড়াও হয়ে 
সবাইকে ধরে নিয়ে যাবে। তাই ডিঙি কেউ জলে নামিয়ে রাখে না। 
নদী থেকে এসেই সবাই ডিঙি তুলে রাখে ঝোপের মধ্যে জঙ্গলের 
আড়ালে । নদী থেকে কিছুই নজরে আসে না । 

এট! তোমরা খুব বুদ্ধির কাজ করো কিন্তু ঝোপে-জঙ্গলে 
ডিঙি রাখা, সাপের ভয় তে! আছে? 

= না বাবু এই তল্লাটে মা-মনসার উপদ্রব কম । আমর! মাছের 
যত তেল-ফুলকে। আশেপাশে ছড়িয়ে ফেলি সেইগুলো খেতে আসে 
বেঁজির দল। এই তল্লাটে বেঁজি আছে অনেক, ম'-মনস! তাই চট 
করে এদিকে ঘেষে না । 

_-বাঘ? 

-- না, বড় মিঞার উপদ্রব এখানে কম। বছরে ছু-দশদিন 
হাকডাক শোন! যায় এই পর্যন্ত। 

কথায় কথায় বলরামের খাওয়া শেষ হলো। একঘটি জল গলায় 
ঢেলে সে উঠে পড়লো । বললো--এবার আমি উঠি কন্তা, আমায় 
অনেক দূর যেতে হবে । আশীর্বাদ করে যাই, তোমাদের কল্যাণ হোক। 

_ এখনি চলে যাবে ঠাকুর? আমাকে যে বাতের ওষুধ দেবে 
বলছিলে ! 


মেঘনার মোহনায় | ৮০ 


চিক... বা 


_-ওঃ, বিলকুল ভুলে গেছি । কোমরে বাত? কত দিন হয়েছে? 

তা পাচসাত বছর হবে। কোমরে, হাটুতে। 

-বয়স কত? 

__ছু-কুড়ি তো হবেই, তিন-কুড়িও হতে পারে । 

_এই বয়সে ও রোগ একেবারে যাবে না। তবে কষ্ট অনেক কমে 
যাবে । শোনো, আকন্দপাতা ছেঁচে গরম করে নিয়ে প্রলেপ লাগাবে 
তার উপর আকন্দপাতা দিয়ে বেঁধে রাখবে । কিছুদিন করলেই ফল 
পাবে । আর রসুন-তেল মালিশ করলেও ফল হয়। তা তেল কেনার 
পয়সা তো তোমাদের এখন নেই, সকালে কাঁচা রন্ুন খেও। 

_আকন্দপাতাই ভালো বাবু, জঙ্গলে অনেক পাবো । আপনি 
একটু পায়ের ধুলো! দিয়ে যান বাবু। বামুন, তার উপর অতিথি 
নারায়ণ। অনেক পুণ্যের ফলে আজ আপনার পায়ের ধুলো এখানে 
পড়েছে! 

বুড়ো এগিয়ে এসে বলরামের পায়ের ধুলো নিলে । বলরাম 
বুড়োর মাথায় হাত রেখে আশীর্বাদ করলো । তারপর পথে নামলো ॥ 

আবার ঘাটের পথ ধরলো সে। নদীর কাছাকাছি এসে তার 
গতি মন্থর হয়ে গেল। ছুপাশের জঙ্গলের দিকে তীক্ষ নজরে তাকাতে 
লাগলো সে। ছু-চারপা যায় আর তাকায় । 

শেষে একটা ঘন ঝোপের আড়ালে যা চাইছিল সে, তা মিলে 
গেল-_একট। ছোট ডিডি। y 

ডিঙিট! ওলটানো। কাছে গিয়ে সোজা! করতেই নীচে ছুটো বৈঠা 
পাওয়া গেল ৷ 

বলরামের দেহে শক্তি আছে, তবু একার পক্ষে ডিডিটা ঘাট 
অবধি টেনে নিয়ে যাওয়া সহজ হলো না। রীতিমত কষ্ট করে ডিঙি 
নিয়ে এলো! জলের কিনারায় । তখন তার কপাল থেকে ঘাম ঝরছে। 

খানিক জিরিয়ে নিয়ে বলরাম ডিঙি জলে ভাসালো। বৈঠা দুটো 
হাতে নিয়ে স্বস্তি পেল, মনে জোর পেল। নদীতে জোয়ারের টান 
ছিল। খুব সহজেই বলরাম ভেসে চললো উত্তরমুখো । 

অতি সহজেই উজানে বৈঠা বাইছে বলরাম। কিন্তু ঘণ্ট। ছুয়েকের 
[মধ্যেই ভাটার টান ধরলো । তখন ঠেলে এগিয়ে যাওয়া আগের 
' চেয়ে শ্রমসাপেক্ষ হয়ে পড়লো । বলরাম ক্লান্ত হয়ে পড়লো । কিন্তু 
পাড়ে যে কোথাও ডিঙি ভিডিয়ে খানিক জিরিয়ে নেবে তারও উপায় 
নেই। নদীর ধারে সবই তো জলা-জংলা। কাজেই বৈঠা বেয়েই 
চললো! সে। a 


আরো ঘণ্টাখানেক পরে বলরামের নজরে এলো বেশ খানিকটা! 
ফাকা জমি আর নারকেল গাছের সারি। এদিকটায় তাহলে বোধ 
হয় চাব-আবাদ হয়, জনবসতি আছে। বলরাম এবার তীর ঘে' 
ডিঙি নিয়ে এলো! নজর রাখলো! তটের দিকে । 

এক সময় গাছতলায় ছটো৷ ছেলে নজরে এলো । বলরাম ডিঙি 
যাটে ভেড়ালো। চড়ার উপর ডিভিট। খানিক তুলে নিয়ে বলরাম 
এগোলো ছেলে দুটোর কাছে। 

একগাদা কাঠকুটো লতাপাতায় আগুন দিয়ে বসে আছে ছেলে- 
ছটি। বলরাম বললো,_কী করছিস রে? 


মুখ না তুলেই ছেলেরা জবাব দিল_মাছ পুড়াচ্ছি গো, 
খাবো নি? 


_বাড়ী নিয়ে গিয়ে খা না। 
_বাড়ী-্ঘর কি আর আছে নাকি? তিন দিন আগে ফিরি 
ডাকাতরা সব তো পুড়িয়ে দিয়ে গেছে। কত 
কত জনকে ধরে নিয়ে গেল! তুমি জানো নি? 


_ আমি অনেক দূর থেকে আসছি, কী করে জানবো বল্‌? তা 
তোদের তো ধরে নি? 


যে 

_ আমরা দুভাই একটা নিমগাছে উঠে বসেছিলাম, ওদের নজরে 
পড়ে নি। 

_-তোদের.বাপ-মা? 

__বাঁপ-মা তো নেই, কবেই মরে গেছে। দাদা-বৌদিকে ওরা ধরে 
নিয়ে গেল । যাবার সময় আমাদের ঘর-বাড়ী সব পুড়িয়ে দিয়ে গেল । 

ছেলে ছুটি আরো অনেক কথাই বললো- হার্মাদী অনাচার 
অত্যাচারের গতানুগতিক কাহিনী । 

তারা ছুই সহোদর ভাই, নাম কালু ও মালু। রাত্রে গায়ে 
হার্মাদর! হামল! করেছিল |: তাদের হৈ-চৈ ও হুল্লোডের মধ্যে এক 
ফাকে অন্ধকারে কালু-মালু বাড়ীর পিছনে একট! বড় নিমগাছের উপর 
উঠে বসেছিল । হার্মাদরা তাদের ধরতে পারে নি। না হলে তাদের 
বয়সী অনেক ছেলেকেও তারা ধরে বেঁধে নিয়ে গেছে । কয়েকজন 
বুড়ো-বুড়ীকে তারা তো৷ মেরেই ফেললো । তারপর যাবার সময় 
গায়ের সব চালায় আগুন জালিয়ে দিয়ে গেল। 

ওরা চলে যাবার পর কালু-মালু গাছ থেকে নেমেছে । চারিপাশে 
অত মৃতদেহ দেখে ভয়ে তারা তখনই সেই গাঁ ছেড়েছে । সেখানে 
তারা দুজন ছাড়া আর কেউ তো ছিল না তখন। তারা ছুভাই এবার 
নগরে চলে যাবে | নদীর ধার দিয়ে তারা চলেছে। তারা জানে 
এই নদীর ধারেই নারায়ণগঞ্জ, মুনসিগঞ্জ, ঢাকা । এই পথেই তার! 
নগরে গিয়ে পৌছাবে। দুদিন গাছ থেকে ডাব পেড়ে খেয়েছে। 
আজ জোয়ারের টানে অনেক চিংডিমাছ ধরেছে, সেইগুলোই 
কলাপাতা জড়িয়ে পোডাচ্ছে। 

বলরাম বললো,--তোরা আগুন জ্বাললি কী করে? 

মালু বললে, -আসার সময় কালু বললে, “একেবারে খালি হাতে 
পথে বেরুনো ঠিক নয় রে, এই ঘরে কিছু পাই কিনা দেখি ৷ 
ভুতোদের বাড়ীর একখানা ঘরে তখনও আগুন ধরে নি। কালু সেই 
ঘর থেকে একখান! কাস্তে, গামছা আর চকমকি নিয়ে এলো । তিনটেই 
খুব কাজে লেগেছে গো। কালুর খুব বুদ্ধি। 

বলরাম তাদের পাশে বসে পড়লো । বললো, আমাকে কিছু 
খাওয়। না, বড্ড ক্ষিদে পেয়েছে ! 

--ডাঁব খাবে? 

_ আছে? 

_এক কাদি। আমরা দুজনে আর কটা খেয়েছি। 

কালু একটা গাছের পাশ থেকে একটা কাঁদি টেনে আনলো 
বললো,_ গোটা দশেক কাটি তাহলে, তোমরাও খাবে, আমিও খাব । 

কালু কাস্তে নিয়ে ভাব কাটতে সুরু করলো । দেখতে দেখতে 
দশটা ডাব কাটা হয়ে গেল। সে বললে__-আগে জলটা খাও, 
তারপর আছাড় মেরে ডাব ভেঙে শশস খেও। 

ছয়টা ডাবের জল বলরাম একাই খেন। তারপর সেই ছয়টা 
ভেঙে যে শাস মিললো, কাস্তে দিয়ে তা-ই ছাড়িয়ে নিয়ে বসে বসে 
চিবুলো। এদিকে মালুরও মাছ পোড়ানো তখন শেষ হয়েছে। 
কলাপাতায় জড়ানো একগাদা বাগদা চিংড়ি পুড়ে টকটকে লাল হয়ে 


গেছে। কালু বললো,-একটু নূন থাকলে খাওয়াটা জমতো, তা 


আর হলো না। 

চিডিগুলো তিনাগ করে একটা ভাগ তারা বলরামকে দিল। 
সে প্রায় এককুড়ি হবে। মাছ খেয়ে বলরাম বললে), এতক্ষণে পেট 
ভরলো॥ গায়ে জোর পেলাম। যাক, তোরা এখন আমার সঙ্গে যেতে 
চাস তো বল্‌? আমার ডিঙি আছে। 

_ তোমার ডিঙি আছে? -_কালু-মালুর চোখ ছুটে! উজ্জল হয়ে 
উঠলো-_তাহলে তো আর হাটতে হবে না! চলো। 

কালু মালু বলরামের অনুগামী হলো । 

বলরাম কথা বলার সঙ্গী পেল, বৈঠ৷ বাইবারও ভাবনা 
রইল না। 

ডিডি জলে নামিয়ে কালু মালু দুজনে ছুই বৈঠা ধরলো, ডিঙি 
ছুটলো তরতর করে । 

সোনার গায়ে পৌছাতেই সন্ধ্যা উতরে গেল । 

॥ তিন ।। 


ঘাটের মুখেই কোতোয়ালী কোষ! নোঙর করা। কোষার মুখে 
লাল লণ্ডন জ্বলছে, মাস্তলের মাথায় ঝুলছে আরেকটা লাল লণ্ডন | 
চাদের আলোয় কোষার দুপাশে দুটো কামানের চোঙ নজরে 
আসছে। কোষ! ঘাটে পাহারা দিচ্ছে। 

ঘাটে অনেক নৌকো | টিমটিম করে লণ্ঠন জলছে। মানুষের 
চলাফেরা নজরে আসছে। কয়েকটা দোৌকানীর লণ্ুনও চোখে 
" পড়ছে। 

ঘাটের গায়ে সারি সারি খুঁটি পৌতা। কালু একটা খুঁটি ধরে 
ডিঙির মুখের একটা আংটার সঙ্গে গামছা বেঁধে সেই খুঁটিতে বাধলো। 
বললে।__যাঁক, এতক্ষণে ভরস! পেলাম, মানুষের মুখ দেখা গেল | 

মালু বললো,_কোতোয়ালী নাও রয়েছে, কামান রয়েছে, এখানে 
আর ফিরিঙ্গীরা এগোবে না। 

বলরাম হাসলো-ফিরিঙ্গী জাহাজেও এমনি কামান অনেক 
আঁছে। ছুখানা ফিরিঙ্গী জাহাজ ছুদিক থেকে কামান দাগলে এরা 
সামলাতে পারবে না। 

কালু বললো,_ডাকাতরা ফৌজদারের সঙ্গে লড়বে ? 

বলরাম বললো,_ এরা গেঁয়ো ডাকাত নাকি যে, কামানের ভয়ে 
পালাবে? এরা দুর্দান্ত দন্থা, এরা দরকার হলে লড়াই করে । এই 
কিছুদিন আগে সাহাবাঁজপুরে লড়াই করে নবাবী ফৌজকে শেষ 
করে দিয়েছে। র 

_ নবাবী ফৌজ শেষ ? কালু কথাটা যেন বিশ্বাস করতে 


পারছে না। 
_ আমি সেখান থেকেই আসছি। সে লড়াই দেখেছি। 

তুমি সেখান থেকে আসছ ? _কালুমালু বড় বড় চোখ করে 
বলরামের পানে তাকালে।। বলরাম বললো১_-ও কথা এখন থাক্‌, | 
এখন কি খাওয়া যায বল দিকি ? কিছু খাবার কিনে আনবে! যে, \ 
পয়সা তো নেই । i 
কালু বললো, _নারকেল তো এখনও অনেক রয়েছে, ও-ই 
খাবো তারপর কাল সকালে মাছ ধরবো। 
মানু বললে, গাঁমছ৷ দিয়ে ডিঙ্গি বেঁধেছ, মাছ ধরবে কী করে ? 
_শগে কাল দেখা যাবে। এখন তো ডাব খাই ।- বলে কালু 
ডাঁব কাঁটতে বসে গেল । 
তিনজনে শীসে-জলে গোট| বোল ডাব শেষ করে ডিঙির পাটার 
উপর গা এলিয়ে দিল। মাথার উপর চাদ ও একআকাশ তারা, 
নদীর মিঠে হাওয়া আর নৌকোর ছুলুনি ধীরে ধীরে একসময় তাদের 
ঘুম পাড়িয়ে দিল । 
সেই ঘুম ভাঙলো শেষরাতে জোয়ারের জলের ধাকায়। ডিঙ্গি 
রীতিমতো দুলে উঠলো, বাঁশের খুঁটিতে ধাকা!৷ দিল ঠকঠক করে। 
বলরামের ঘুম ভেঙে গেল। রাত তখন শেষ, টা পশ্চিমে ঢলে 
পড়েছে। চারিপাশ শান্ত স্তবূ, রাত্রিশেষের নীরব অন্ুভূতি। 


কয়েক মিনিট চুপ করে থেকে বলরাম ধীরে ধীরে উচ্চারণ 
করলো ঃ 


প্রণমামি অহম্‌ বিশ্বাস বিশ্ববীজং 
নিখিলভয়হরং পঞ্চবক্ত,ং ত্রিনেত্রম্‌ 
ত্রমীশ্বরাণাং পরমং মহেশ্বরম্‌ 
পতিম্‌ পতীনাম্‌ পরমং পরস্তাঁৎ ॥ 
তারপর ডিঙির পাশে বসে চোখেমুখে জল দিয়ে ডাকলো = 
কালু, মালু, ওঠ, ভোর হয়েছে। জোয়ার এসেছে। 
তখনই তারা ডিঙি ছেড়ে দিল উজান দরিয়ায়। ঘাটের 


কোতোয়ালী কোষাকে পাশ কাটিয়ে তারা চললো মুনশীগঞ্জের | 
উদ্দেশে । উজান দরিয়ায় ভিডি ভেসে চললো তরতর করে । | 

তৰু মুনশিগঞ্জে পৌছোতে একটা বেলা কেটে গেল। 
বড় গঞ্জ। ঘাটে অনেক নাঁও। ঘাটের মুখে নবাবী কোষা। 
কোঁষার মাথায় লাল নিশান, কোঁষার দুপাশে কীমানের চোঁড। 
কোষাকে পাশ কাটিয়ে ঘাটে যাচ্ছে, এমন সময কোঁৰার উপর 
থেকে ডাক এলে।-_৬ বদ্িঠাকুর ! _বস্তিঠাঁকুর ! 
অনেকদিন পরে পুরানো ডাক শুনে চোখ ফেরালো বলরাম, 
কোষার উপর থেকে এক দাড়িওলা মুসলমান তাকে ডাকছে। একটু 
ঠাহর করেই বলরাম চিনলো, তাদের পাশের গ্রাম মুনশীপাড়ার 
রহিম সেখ। বললো)_কে? রহিমচাচা ? 
ডিঙি ভিড়লো কোষার পাশে । দড়ির সিঁড়ি বেয়ে বলরাম উঠে 
এলে! কোষার ছাঁদে। 
রহিম বললে!,_ শুনেছিলাম, তোমাকে হার্মাদর! ধরে নিয়ে 
গেছে। তুমি আবার এখানে এলে কি করে? 
বলরাম হেসে বললে৷,_ ঠিকই শুনেছ চাঁচা। এখানে এসেছি 
এখন বরাতজোরে । এখন যাচ্ছি ঢাকায় ফৌজদারের কাছে। 
রহিম বললো__-আমারও নসিব যে, তোমার সঙ্গে এখানে দেখা 
হয়ে গেল। তুমি আমাকে নারায়ণগঞ্জে নিয়ে চল। চারদিন আগে 
আমার মহাজনী নাও হার্মাদর! ডুবিয়ে দিয়েছে। আগেই জলে 
ঝাঁপিয়ে পড়েছিলাম বলে বেঁচে গেছি। এই কোষায় আছি চারদিন, 
ফিরতে পারছি না। হাতে পয়সা নেই, নাও ভাড়া দেব কোথা 
থেকে? তাই চেন! মানুষের আশায় বসে আছি। তোমাকে পেয়ে 
গেলাম_-এ আল্লার মেহেরবানী ৷ 
বলরাম বললো,_চাঁচা, আমাদেরও হাতে পয়সা নেই, দুদিন 
পেটে অন্ন নেই, দুটে। ছেলে বৈঠা ঠেলছে, শুধু কয়েকটা! নারকেল 
খেয়ে। 
সেজন্য ভাবনা নেই, কোষার দারোৌগাঁকে বললেই খাবার 
ব্যবস্থা হবে। তুমি এসো 

- ধলেশ্বরী এসে যেখানে মেঘনায় মিশেছে, সেই মুখে এক গঞ্জ । 
এই গঞ্জের পত্তন বেশী দিন হয় নি, কিন্তু অল্পদিনেই বেশ জমে 
উঠেছে। লোকে নাম দিয়েছে নারায়ণগঞ্জ । 

আগে এই পথে মুনশীগঞ্জ রাজনগর হয়ে সদাগরী ডিডা যেতো! 
সাহাবাজপুরে ৷ ওপারে ঈশা খাঁর শক্ত খাটি ছিল ত্রিবেণী কেল্লা। 
তখন এ অঞ্চল খুব জমজমাঁট। তারপর হিজলীর যুদ্ধে ঈশা খা 
নিহত হলেন, প্রতাপাঁদিত্যকে বন্দী করে নিয়ে গেল মোগল সেনাপতি 
রাজা মানসিংহ | ত্রিবেণী গ্রান হয়ে গেল. শুরু হলো! হার্মাদদের 
উৎপাত। ত্রিবেণীর মানুষ এসে উঠলো নারায়ণগঞ্জে। কাছেই 
ঢাকা_ফৌজদারদের খাটি, কাজেই নিরাপত্তা বেশী। এখানে ঘাটের 
দুপাশে উচু উঠ বুরুজে বড় বড় চারটে কামান পাতা আছে, অনেক 
দুর অবধি সেই কামানের বহর। হার্মাদরা যতই ছুঃসাহসী আর 
দুরন্ত হোক, সহজে এই কামানের বহরের মধ্যে আসে না। তাছাড়া 
রাতে বন্দুকধারী বরকন্দাজ সালতি নিয়ে পাহারা দেয় ঘাটের 
পাশে। 

গঞ্জের পিছনে পোয়াটাক পথ দুরে পাচিলঘেরা ফটকওলা মস্ত 
বাড়ী। সেকালের এক রাজবাড়ী । কোন, ভূইয়া রাজা এখানে 
এই বাড়ী করেছিলেন তা কেউ মনে রাখে নি। সে বংশের কেউ 


আর এখানে নেই। এখানে এখন আস্তানা করেছেন ফৌজদার 
ইত্রাহিম খা । 
শান্তিপ্রিয় ধামিক মানুষ ইব্রাহিম খ। 


দ্ধের ঝামেলা তিনি 
এড়িয়ে চলতেই ভালবাসেন। ্ 


প্রথম জীবনে কয়েকটা ছোটখাটো 

লড়াইয়ে তিনি সাহস দেখিয়েছিলেন, তারপর অনেক কাল আর 
কোন লড়াই করতে হয় নি। কিন্ত সম্প্রতি ওই পতুগীজ বোন্বেটেরা! 
বেজায় উৎপাত শুরু করেছে, তাদের এই বেপরোয়া লুঠ-পাট আর 
সওয়া যায় না। তাদের সঙ্গে একটা চরম বোঝাপড়া করার জন্যেই 
তিনি ঢাকায় এসে বসেছেন । 

এর মধ্যে সাহাবাজপুরে হার্মাদদের সঙ্গে একট! লড়াই হয়ে 
গেছে। চারখানা নবাবী বড় কোষ! সেখানে ছিল, তার সব কখানিই 
হার্মাদরা ডূবিয়েছে। ছুখানা বজরা গেছে। সলুই চারখানা কিন্ত 
বেঁচে গেছে, আর ছিপ রক্ষে পেয়েছে সব ক'খানাই। সেই লড়াই 
থেকে হটে আসা বরকন্দাজ ও মাঝি-মাল্লাদের কাছ থেকে লড়াইয়ের 
সব তথ্য সংগ্রহ করেছেন ইব্রাহিম খা, তারপর লড়াইয়ের নতুন 
কৌশল ঠিক করেছেন। সেইভাবেই তৈরী হচ্ছেন তিনি। সব 
সালতি আর পানসী জড়ো করেছেন, ছোট ছোট কামান বসিয়েছেন, 
চটপট ঘোরাফেরা ও চলাফেরার সুবিধার নানা কৌশল শিক্ষা 
দিয়েছেন, হার্সাদী কামান যাতে নিশান! ঠিক রাখতে না পারে। 
বড় বড় কোষ! নিয়ে জবরজঙ লড়াই চলবে না । 

সোনার গাঁ, মামুদপুর, বিক্রমপুর থেকে কামান আনিয়ে ইব্রাহিম 
খা ঢাকার তৌধাখানায় বসিয়ে দিয়েছেন। কামারশালার বিস্তার 
হয়েছে। সপ্তাহে পঞ্চাশটি করে ছোট কামান তৈরী হচ্ছে। 
জাহাঙ্গীর নগরের (ঢাক!) নামকরা কর্মকার হরবল্পভ ও জনার্দনকে 
তিনি বসিয়ে দিয়েছেন পরিদর্শনের কাজে, দরকার হলে তারা নিজের 
হাতেও কাজ করতে পিছপা হয় না। অন্য দিকে চলছে গোলা! 
তৈরীর কাজ 

ইতিমধ্যে মুকন্থুদাবাদ থেকে এক হাজার ভালো বন্দুক আর 
তার উপযোগা গুলিবারুদ এসে পৌছেছে । 

নতুন পঞ্চাশখানা সলুই জলে ভাসানো হয়েছে, তাঁর উপর 
কামানগুলো বসিয়ে দিতে যা দেরি । 

একশোখান দেশী ছিপও তৈরী । 


মেঘনার মোহনার / ৮৯ 


দারোগা এক-একজন এক-এক দলে একশো করে নেওয়ারা 
খালাসীকে লড়াইয়ের তালিম দিচ্ছে 

ইব্রাহিম খা? এবার এমনভাবে তৈরী হচ্ছেন, যন পর্তুগীজ 
হার্মাদদের এই অঞ্চল থেকে একেবারে উচ্ছেদ করে দেওয়া যায়। 
সেজন্য সময় অবশ্য লাগছে। তা বড় ব্যাপারে সময় একটু লাগবেই । 

ইতিমধ্যে খবর এসেছে হার্মাদরা রাজারহাটের কাছে এসে গেছে, 
ওদিকে লুঠতরাঁজ শুরু করে দিয়েছে। এবার আর তারা একখানা" 
দুখানা জাহাজ নিয়ে রাতের অন্ধকারে আসেনি, এসেছে রীতিমতো 
বহর নিয়ে। সাহাবাজপুরের লড়াই জিতে গন_জালিসের সাহস 
বেড়ে গেছে । 

এখুনি পতুর্সীজদের ঠেকানো দরকার, আর সময় নেই! 
ইব্রাহিম খা? ইসলামাবাদ থেকে নারায়ণগঞ্জ অবধি নিজে সব কিছু 
তদারক করছেন। ওপারে ত্রিবেণী কেল্লাটাও তিনি আবার কামান 


দিয়ে সাজিয়েছেন, এদিকের কোন ঘাট হার্সাদরা পার হতে না 
পারে। 


| পাঁচ 


বলরাম নারায়ণগঞ্জে এসে পৌছালে৷ ৷ 

রহিম চলে গেল ইসলামাবাদে, সেখানে তার মহাজনের আড়ত 
আছে, বলরাম এলো৷ ফৌজদারের কাছারীর ফটকে । ফটকের 
পাহারাদার বললো, ফৌজদার সাহেব ত্রিবেণী গেছেন, ফিরতে 
সন্ধ্যা হবে| তার আগেও অবশ্য ফিরতে পারেন। 

সন্ধ্যা হতে তখনও প্রায় ছু প্রহর বাকি। বলরাম আর কোথায় 


যাবে, পথের €পাশে একটা বড় অশথ গাছ আছে তারই ছায়ায় 
বসে রইল । 


মেঘনার মোহনায় / ৯০ 


| 


ফৌজদার ফিরলেন সন্ধ্যার আগেই। পথে হাতী আসতে 
দেখেই বলরাম উঠে দীড়ালো। হাতী কাছে আসতেই দুহাত কপালে 
ঠেকিয়ে বলে উঠলো। __পেন্নাম হই হুজুর,_ সেলাম 1 

হাতীর পিঠে ফৌজদীর ছিলেন, সঙ্গে ছিল একজন মুনশী আর 
একজন দেহরক্ষী । হাতের ইশারায় থামালেন তিনি । বলরামকে 
এক নজরে দেখে নিয়ে বললেন,_কে তুমি? কী চাও? 

_-আমি সন্দীপ থেকে আসছি হুজুর, খবর আছে। 

সন্দীপ থেকে আসছ !__ফৌজদাঁর বিস্মিত। 

_ হ্যা, হুজুর, হার্মাদরা আমায় ধরে নিয়ে গিয়ে আটক করেছিল ।' 
একমাস তাদের কাছে মাটি-কাটা মজুরের কাজ করেছি, তারপর 
পালিয়ে এসেছি হুজুর । ওখানকার অনেক খবর আছে হুজুর ! 
গনজালিসের খবর । 

__খাঁস দারোগার সঙ্গে কথা বলেছ? বাইরে গাছতলায় দাড়িয়ে 
আছ কেন? 

= আমি আপনার দরবারে এসেছিলাম হুজুর । ফটকের সিপাহী 
বললো, আপনি এই পথে ফিরবেন! তাই পথের উপরেই দাড়িয়ে, 
আছি। 


_-দেশে ফেরার জন্যে তোমার রাহাখরচের দরকার । দারোগাকে 
বললে সে-ই ব্যবস্থা করে দেবে। 

--আমি একটা পয়সাও চাই না হুজুর, আমি লড়াই চাই, আসি 
চাই হার্মাদর! খতম হোক, আপনি তাদের খতম করুন । 

ইব্রাহিম খা তীক্ষ দৃষ্টিতে বলরামকে ভালো করে দেখে নিলেন । 
পৈতা গলায় সাধারণ এক ব্রাহ্মণ যুবক, কিছুটা! বলিষ্ঠ স্বাস্থ্যবান 
বলে মনে হয়। আর কোন বৈশিষ্ট্যই চোখে পড়ে না! তবু সন্দীপ 
থেকে যখন আসছে, সেখানকার খবরট! কিছু শুনলে ক্ষতি নেই। 


বললেন; __বেশ, তুমি সেরেস্তাখানায়ু গিয়ে বসো, আমি পরে এত্তেল! 
দেবো । 


ক 


মেঘনার মোহনায় / ৯৯ 


ফৌজদারের নির্দেশে হাতী ফের চলতে শুরু করলো, দেউডির 
ভিতরে চলে গেল । 
বলরাম অনুসরণ করলো ৷ 


মস্ত সেরেস্তাখানা ৷ 


কয়েকজন মুনশী জলচৌকির উপর খাতা-পত্তর নিয়ে বসে কাজ 
করছে। একপাশে বলরামকে বসিয়ে রেখে খাস মুনশী সেই যে 
ভিতরে চলে গেল, ছু ঘণ্টার মধ্যে তার আর দেখা নেই। 

ফরাসের উপর দেয়ালে হেলান দিয়ে বলরাম বসেই আছে। 
কত লোক আসছে, মুনশীদের কাছে দু-এক কথা বলে যাঁচ্ছে। 
বলরামের উপর কীরো নজর নেই । 


একসময় একজন চোঙদার এসে খবরদারী করলো -_সন্দীপের 


ঠাকুরমশাই সান আহ্নিক করবেন না? 

বলরাম বললো,__দরকার নেই, আমি এখানেই জপ সেরে 
নিয়েছি। 

_ফৌজদার সাহেব শুনলে আমাকে বকাবকি করবেন। 
তার তো শোনার কিছু নেই, আমার তো কোন অসুবিধা 
হয়নি। 

_-কন্থুর মাফ করবেন, কোন দরকার হলেই ডাকবেন। -_বলে 
চোঙদার বিদায় হলো। বলরাম আবার আত্মস্থ হলো । 

রাত এক প্রহর অতিক্রান্ত হলো ।. দেউড়িতে ঘণ্টা পড়লো । 

এমন সময় সেরেস্তায় এসে ঢুকলো রহিম সাহেব, সঙ্গে একজন 
সম্তান্ত মুসলমান, মাথায় জরির টুপি। বলরামকে দেখে রহিম 
বললে, কি গো বষ্ছিঠাকুর এখনও আছ? দেখা হয় নি? 
মেঘনার মোহনায় ! ৯২. 


বলরাম তো৷ অবাক, বললে৷,_ তুমি আবার ফিরে এলে? 

আমার সাহেব গঞ্জে এসেছিলেন দেখা হয়ে গেল। সঙ্গে 
নিয়ে এলাম। ত! তোমার খবর কী? 

_-দেখা হয়েছে । ফৌজদার সাহেব বসতে বলেছেন । 

বসার দরকার নেই। তুমি আমার সঙ্গে এসো । 

রহিম বলরামকে সঙ্গে নিয়ে ফৌজদারের খাঁসকামরায় ঢুকে 
পড়লো । 

ফৌজদার তাকিয়ায় হেলান দিয়ে গড়গড়ায় তামাকু সেবন 
করছেন। আশেপাশে কয়েকজন পাশ্বচর। এরা কুনিশ জানাতেই 
তিনি বললেন,_-সেলাম আলেকম, তসরীফ রাখিয়ে ৷ 

তারপর বলরামকে বললেন, তুমি এখনও বসে আছ ? 
কাজের মধ্যে আমার খেয়ালই ছিল না। পতুগীজরা চারিপাশে 
বহুৎ হাঙ্জাম বাধিয়ে দিয়েছে! যাক্‌, তোমার কথাই আগে শুনি । 
বল, তোমার কী খবর আছে? 

বলরাম বন্দী হওয়া থেকে শুরু করে গন্জালিসের জাহাঁজ থেকে 
ঝাঁপিয়ে পড়া অবধি সব কথাই সংক্ষেপে বললে! ৷ 

গোড়ায় ইত্রাহিম খা অধৈর্ধ হয়ে পড়ছিলেন, শুনতে শুনতে 
তার কৌতুহল জমে উঠলো। শেষ দিকে মাঝে মাঝে ছু-একটা! 
প্রশ্নও করলেন। তারপর বললেন,_তোমাকে দেখে তো সাদাসিধে 
বামুন পণ্ডিত বলে মনে হয়, কিন্তু তুমি তে! ছুঃসা হসী, খুব বুদ্ধিমান ! 
নবাবী ফৌজে থাকলে তুমি একদিন মন্সবদার হয়ে যাবে ।' 

রহিম চুপ করে সব শুনছিল, এবার বললো, হুজুর, ওঁর আরেক 
মস্ত গুণ আছে। উনি সাপের বন্ি। সাপে কাটলে, যে সাপই 
হোক, ঠিক আরাম করবেন। আমাকে কেউটে সাপে কেটেছিল,. 
উনি আমাকে বাঁচিয়ে তোলেন। 

_তাহলে তো গুণী লোক !--ফৌজদার বললেন, তুমি এখন 


অতিথিশীলায় আহার ও বিশ্রাম কর গে, কাল সকালে দরবারে 
এসো । 


মেঘনার মোহনায় / ৯৩ 


বলরাম বললো,_আপনি কাল আমার দেশে যাবার ব্যবস্থা 
করে দিন হুজুর |, অনেক দিন আমি ঘরছাড়া । মা ভাবছেন। 

ফৌজদাঁর বললেন,_সে তো যাবেই, তবে কয়েকদিন পরে। 
তুমি এখন কয়েকদিন আমার কাছে থাকো, পর্তুগীজ কাপ্তানের 
লড়াইটা দেখে যাবে! আমার সঙ্গে তুমি সন্দীপ যাবে, তারপর 
আমার সঙ্গেই ফিরবে । এত কষ্ট সয়ে শুধু হাতে ফিরবে কেন? 
যাবার সময় তোমাকে আমি ইনাম দেবো । এখন মুসাফিরখানায় 
গিয়ে বিশ্রাম কর গে। কাল সকালে এসো । 


একজন চোঙদার এসে বলরামকে সেলাম দিল। বলরামকে 
উঠে পড়তে হলো । 


| সাত ॥ 


ইব্রাহিম খাঁর প্রস্তরতি-পর্ব প্রায় সম্পূর্ণ হয়ে এসেছিল, ছুদ্িন 
পরেই নৌবহর নিয়ে তিনি রওন হলেন । 

দশখানা ছোট কোষা, কুড়িখানা সলুই আর একশো ছিপ। 
কোঁষায় ছুটি করে কামান, সলুইয়ে একটি করে কামান আর ছিপে 
বন্দুকধারী বরকন্দাজ ৷ দামামা পিটিয়ে, তোপধ্বনি করে ফৌজদারের 
নাওয়ারা বাহিনী ছুটলো মোহানার দিকে দক্ষিণমুখো। 

সবার আগে ফৌজদারের কোষা। সেই কোষাতে বলরামও 
আছে। ৃ 

ভাটার টান থাকায় সন্ধ্যার মুখেই তারা এসে পৌছোলে। 
সাহাবাজপুরে । ফৌজদার বললেন,_এখানে আর নোঙর করার 
দরকার নেই। আকাশে চাদ আছে, একেবারে হাতিয়া চল। 

নৌবহর অগ্রগামী হলে! । 

রাত দ্বিতীয় প্রহরে নৌবহর পৌছালো হাতিয়া ! 
মেঘনার মোহনার । ৯৪ 


তাদের পিছনে বোম্বেটেরা ধাওয়া করেছে। আমা 


চৌকিদারী কোতোয়ালী ছিপ আগেই নজর করেছে, সারি সারি 
আলোর মালা এগিয়ে আসছে, দারোগাকে খবর দিয়েছে । দারোগা 
ইসমাইল খা! জানে, ফৌজদারি বহর আসবে, সে সদলবলে ঘাটে এসে 
অপেক্ষা করছে। ফৌজদারের নিশানদারী কোষ! ঘাটে এসে নোঙর 
করতেই ভিডি নিয়ে ইসমাইল ছুটে এলো, সেলাম জানালো 
উপরওয়ালাকে। ইব্রাহিম বললেন,_-এদিককার খবর কি? 


দারোগা বললো,_ কাপ্তান গন্জালিসের পুরো নৌবহর এখানে 
দেখা গেছে কদিন আগে। সন্দীপে আরাকানী হামল। হয়েছিল! 
ওদিকে দুপক্ষের একট। বড় রকমের লড়াই হয়ে গেছে সারাদিন ধরে। 
আরাকানীরা বোধ হয় হটে গেছে। পতুগীজরা ওদের পিছনে 
ধাওয়া করেছে। সন্দীপের এদিকে আর কোন বহর নেই। আমাদের 
ছিপ গেছে খবর নিতে, ভোরে ফিরবে । 


ইব্রাহিম খা জিজ্ঞাস! করলেন,_-গন্জালিসের বহর মেঘনায় 
উজান বেয়ে সোনার গা অবধি গিয়েছিল, তোমরা তখন কি তাদের 
উপর নজর রেখেছিলে ? 

দারোগা বললো, হা! হুজুর আমাদের তিনখানা ছিপ গিয়েছিল 
তাদের পিছনে । 

--ওদের বহর কত? 

__কুড়িখানা জাহাজ। 


ওরা তাহলে এবার লুঠ করতে যায় নি, লড়াই করতে 
গিয়েছিল। বড় রকমের দাও মারাই ওদের এবার লক্ষ্য ছিল। 


. সন্দীপে ওদের আর কত বহর আছে জানে| ? 


_-সন্দীপে যা রেখে গিয়েছিল হুজুর, সেসব মগের! খতম করে 
দিয়েছে। সেজন্তেই কাপ্তান ফিরে এসে সন্দীপে লড়াই করতে 
গিয়েছিল, সেখানে সারাদিন লড়াই হয়েছে। মগের! হটে গেছে, 


দের নায়েক মহম্মদ 


খা আছে চর-ইসমাইলে। সেখান থেকেই আজ খবর এসেছে। 


মেঘনার মোহনায় / ১৫ 


বলরাম কাছেই ছিল । বললো,__হুজুর মহম্মদকে ডেকে পাঠান । 
তার নিজের মুখে সব শুনুন । 

ইব্রাহিম বললেন,_এখুনি লোক পাঠিয়ে দাও, মহম্মদ এসে 
আমার সঙ্গে দেখা করুক । 

দারোগা সেলাম দিয়ে বিদায় নিল। 

ইত্রাহিম খা বলরামকে বললেন,_তোমার খবর শুনেই কাপ্তান 
ফিরেছে । সময় পেলে সে নারায়ণগঞ্জ অবধি ধাওয়া করতো ৷ 

বলরাম বললো,__আপনিও তো তৈরী ছিলেন হুজুর ৷ 

-_ লড়াই হলেই তো ক্ষতি। আমরা জিততাম, কিন্ত হয় 
নারায়ণগঞ্জ নয়তো মুনশীগঞ্জ ওদের কামানের গোলায় শেষ হয়ে 
যেতো । ছু-দশট। গোল! পড়লেই তো! একটা বসতি শেষ । তোমার 
জন্যেই এদিকটা রক্ষা পেয়েছে। এখন বারদরিয়ায় লড়াই হবে, 
ফৌজে ফৌজে লড়বে, কোন ঝামেলা নেই। 

বলরাম বললো,_আমি তো! নিমিত্তমাত্র হুজুর, সব সেই 
বিশ্বনাথের ইচ্ছা! । 

ইব্রাহিম বললেন,_ খোদা নিজে কিছু করেন না, মানুষই সব 
করে। খোদা করিয়ে নেন। আমরা সেই মানুষেরই কাজের 
তারিফ করি। 


ইতিমধ্যে আরাকানী নৌবহর সন্দীপে এসে নেমেছে। 

মগ সেনাপতি মেংরাঁজগী তো মহাথুশী। এত সহজে সন্দীপ 
দখল হয়ে যাবে, সে ভাবতেই পারে নি। 

আট-দশজন ফিরিঙ্গী বোস্বেটেকে কোতল করে, ডিন্থজাকে 
ফাসিতে লটকে প্রতিশোধ তো নেওয়া হলো, এখন এই সন্দীপে দখল 
রাখা নিয়ে একটা কিছু করতে হয় । 


মেঘনার মোহনায় / ৯৬ 


ইয়াকুব বলেছিল,__হুজুর, এখানে আপনি দখলদারী নিয়ে বসুন, 
ফিরিঙ্গীরা, যেন এখানে আর আস্তানা করতে নাপারে। আমাদের 
এখানে কামান রয়েছে, গোলা-বারুদ রয়েছে । আপনি কয়েকজন 
ভালো গোলন্দাজ বসিয়ে দিন, তাহলেই কাজ হবে। আমরা এখানে 
প্রায় ছশো জোয়ান খালাসী আছি। হাতাহাতি লড়াই করার মতো 
হাতিয়ার এখানে আছে। ওর! নামতে চেষ্টা করলে আমরা রুখবো। 

মেংরাজগী হেসে বললো,__ওরা আগে জাহাজ থেকে কামান 
দেগে নামার পথ পরিষ্কার করে তারপর নামবে । 

ইয়াকুব বললো,--আমরা কি ওদের গোলা খাবার জন্যে এখানে 
জমায়েত হয়ে থাকবো? সবাই ছড়িয়ে থাকবো ওই জলা-জংলার 
গাছপাতার আড়ালে। আমার বাবা ছিলেন কিল্লাদার ; আমি 
লড়াইয়ের কায়দা-কানুন কিছু কিছু জানি হুজুর ৷ 

মেংরাজগী ইয়াকুবের মুখের পানে তাকিয়ে কয়েক মুহূর্ত চুপ 
করে রইলো ইয়াকুবকে সে বিশ্বাস করতে পারছে না। ইয়াকুব 
নবাবের লোক । নবাবের সঙ্গে মগেদের বিবাদ চলছে বহুদিন ধরে ॥ 
নবাবী ফৌজকে হটিয়েই তো মগেরা চট্টগ্রাম দখল করেছে। এদের . 
বিশ্বাস করে এতগুলো কামান এদের কাছে রেখে যাওয়া ঠিক হবে 
না। বললো, আসলে তো সবকটা কামানই উত্তর দিকে বসানো 
আছে। এদিকটা না হয় রোখা গেল, কিন্তু আর তিনদিকে কী 
হবে? এ তো আর অল্প জায়গা নয়। এই কটা কামানে চতুর্দিক 
রোখা যাবে না। ওদের সঙ্গে আমাদের জলেই লড়তে হবে । 

মেংরাজগী সঙ্গের লোকদের হুকুম দিলেন-__কামানগুলে! 
আমাদের জাহাজে তুলে নাও। সঙ্গে গোলাবারুদও তুলবে । 

ছোট ছোট কামান। মগেরা জাহাজে তুলতে তৎপর হলো । 

তাড়া না দিলে এদেশের মানুষ ঠিকমতো কাজ করে না। 
লড়াইয়ের ত্বরা নেই, শত্রুর দেখা নেই, তাগিদ দেবারও কোন হেতু 
নেই। মগেরা ধীরে-নুস্থে কামানগুলি জাহাজে তুললো, ত্রিশটি 
ছোট কামান ত্রিশখানি জাহাজের ছাদে তারা তুলে দিল। তারপর 


মেঘনার মোহনায় / ১০ 


সেগুলি একে একে ঠিকমতো বসাতেই তাদের দুটো দিন লেগে গেল । 

তৃতীয় দিন সকালেই খবর এল-_ফিরিঙ্গী জাহাজ নজরে 
আসছে। 

দুদণ্ডের মধ্যেই মগের! সন্দীপ ছেড়ে তফাতে সরে গেল, দুভাগ 
হয়ে পূর্বে ও পশ্চিমে জোট বাঁধলো৷। মেংরাজগীর মতলব হলো, 
ফিরিঙ্গী জাহাজকে মাঝে রেখে দুপাশ থেকে চেপে ধরবে । 

কিন্তু কাপ্তান গন্জালিস সাতসমুদ্দংর-তেরো-নদী পার হয়ে 
এদেশে এসেছে লুঠতরাঁজ চালাতে, লড়াই-মারামারিতে সেও কম 
অভিজ্ঞ নয়। দূর থেকেই সে নজর রেখেছিল । ঘাঁটে একখানিও 
জাহাজ নেই, বারদরিয়ায় আরাকানীর! ডাইনে বায়ে জোট বেঁধেছে। 
একনজরেই গন্জালিল আরাকানীদের মতলব বুঝে নিলে। কাছাকাছি 
এনে সেও তার নৌবহরকে ছড়িয়ে দিল মেঘনার বুকে । 

তারপরেই হুকুম দিলে _কামান দাগো। 

দিনের আলোয় গোল! কাটার আগুনের ঝিলিক স্পষ্ট দেখা গেল 
না, দেখ! গেল ধেয়।, আর শোনা গেল আওয়াজ, চোখে পড়লে! 
জলে গোল! ফাটার জলোচ্ছাস। 

আরাকানীরা সঙ্গে সঙ্গে কামান দাগলো! না, তারা পিছিয়ে গেল । 
বোদ্বেটেরা ছুঃদাহপী, তারা কামান দাগতে দাগতে এগিয়ে গেল। 

প্রথমে সব গোল! জলে পড়লেও দ্বিতীয় বারের গোল! বিফলে 
গেল না। তিনটি মগ জাহাজের মান্ত্ল উড়ে গেল জাহাজে আগুন 
জললো, একটি জাহাজে গুলিগোলার রসদ কাটতে শুরু করলো 
ছুমদাম করে। জনাকতক খালাসী জলে-পড়া মানুষগুলোর উপরে 
এবার গুলি চালালো! । রঃ 

মগ জাহাজগুলি এবার আরো পিছিয়ে গেল । 

এবার আরাকানী জাহাজ থেকে কামান দাগ! সুরু হলো। 

পতুগীজ কামানগুলি জোরালো, গোল! বেশীদূর যায় 
আরাকানী কামানগুলি ছোট, পরতুগীজদের নাগাল পায় না। জলন্ত 
জাহাজ তিনখানিকে পিছনে ফেলে তারা পিছিয়ে যায় । 
মেঘনার মোহনার / ৯৮ 


দেখতে দেখতে লড়াই এগিয়ে ষাঁয় সন্দীপের সীমানা ছাড়িয়ে । 

ইয়াকুব আর তার সঙ্গীরা তীরে দাড়িয়ে দূরের লড়াই দেখতে 
লাগলো । ধোঁয়া আর আওয়াজ ক্রমে ক্রমে পূর্ব দিকে সরে যেতে 
লাগলো। এদিকে মগেদের ছুখানা জাহাজ জ্বলতে জলতে একসময় 
চোখের সামনে তলিয়ে গেল। আর একখানা আগুনট। নিভিয়ে 
ফেলেছিল, এবার সেখান! একপাশে একটু কাত হয়ে স্রোতের টানে 
বাহির দরিয়ার দিকে দক্ষিণে ভেসে গেল। তার পাল টাঙাবার 
মাস্তুল ছিল না। দাড় বেরিয়ে ছিল, টানবার কোন লক্ষণ দেখা 
গেল না। 

অন্যান্য জাহাজ থেকে যারা জলে পড়েছিল, তাদেরও আর দেখা 
গেল না। হয়ত হাওরে, কুমীরে টেনে নিয়ে গেছে। 

দু-তিন দণ্ডের মধ্যেই দিক সীমা অবধি শান্ত ও স্তব্ধ হয়ে গেল ! 
এতবড় ঘটনা, এতগুলি মৃত্যু মুছে গেল প্রকৃতির পরিবেশ থেকে। 


বেলা দুপুর ৷ সর্ব ঠিক মাথার উপর উঠেছে । এমন সময় এক- 
খানি বোষ্বেটে জাহাজ সন্দ পের ঘাটে ফিরে এলো । জাহাজের 
কালো পালে মড়ার মাথার খুলি আর ছু'খানা হাড় আঁকা দেখেই 
ইয়াকুবের দল বুঝলো, সে জাহাজ গন্জালিসের । 

জাহাজ ঘাটে এসে ভিডলো। 

ডিঙিতে ঘাটে এসে উঠলো গন্জালিন ও তার কয়েকজন অন্ুচর । 

নদীর ধারে বাশের খুঁটিতে ডি-্ুজার দেহ তখনও ঝুলছে। 
গন্জালিস আর তার সঙ্গীরা মাথার টুপি খুলে সেই খুঁটির নীচে 
এসে দাড়ালো । 

খানিক তফাতে ইয়াকুব আর তার সঙ্গীরা দাড়িয়ে ছিল । সাহেব 

একবার সেদিকে তাকালো, কোনো কথা বললো না। অন্ুচরদের 
বললো, _লাঁশ নামাও । ' 

কয়েকজন বোস্বেটে সঙীনের খোচা মেরে বাশের গোড়ার মাটি 
আলগা করে ফেললো, তারপর ধীরে ধীরে বাঁশটি হেলিয়ে নিয়ে 
ডি-সজার দেহ নামিয়ে নিলে। দড়ির ফাঁস কেটে মৃতদেহ ইয়ে 
দিলে মাটিতে । ডিঙি থেকে মড়ার মাথার কঙ্কাল আকা একখানি 
পাল নিয়ে এসে গনজালিস মূতদেহটি ঢাকা দিয়ে দিলে। তারপর 
মৃতদেহের দুপাশে হাটু গেড়ে বসে সবাই মিলে প্রার্থনা শুরু করলো । 

প্রার্থনা-শেষে বুকের উপর আড়াআড়ি করে হাত রেখে মাথা নত 
করে সবাই চুপ করে বসে রইল কিছুক্ষণ, তারপর ক্যাপ্টেনের নির্দেশে 
সবাই উঠে পড়লো । 

এবার ক্যাপ্টেন খানিক তফাতে জলার ধারে অশ্বথগাছের নীচে 
গিয়ে দাড়ালো সঙ্গীরা সেখানে সভীন দিয়ে মাটি কাটতে শুরু 
করেছে। 

ইয়াকুব এতক্ষণ তফাতে দাড়িয়ে দেখছিল, এবার সে সঙ্গীদের 
কি বললো । কয়েকজন ছুটে গিয়ে কয়েকটা খন্তা আর কোদাল 
নিয়ে এলো। ইয়াকুব তাদের নিয়ে এগিয়ে গেল ক্যাপ্টেনের কাছে, 
বললে৷,_ আমর! সাহায্য করবো। 


ক্যাপ্টেন রুক্ষ কে জবাব দিলে_-না। কোন বিধর্মী নিগারকে 
দরকার নেই। তফাত যাও। 


ইয়াকুব গনজালিসকে খুসি করতে গিয়েছিল, পিছিয়ে এলো । 
দেখতে দেখতে কবর খোঁড়া হলো । 


ক্যাপ্টেন এবার সঙ্গীদের বললো,_কফিন ছাড়া কবর দেওয়া 
চলে না, বাক্স চাই। 


জাহাজে তো এত বড় বাক্স নেই!__ 
দিল। 


গনজালিস কয়েক মিনিট চুপ করে ভাবলো । 
জন সঙ্গীকে বললে, আমার সঙ্গে এসো। 


মেঘনার মোহনায় / ১০০ 


একজন বোম্বেটে জবাব 


তারপর কয়েক- 


জনার মধ্যে। গনজালিসের নির্দেশে বোন্বেটেরা সেই শিকল 
ধরে টানতে সুরু করলো । রীতিমতো টানতে টানতে জলার মধ্যে 
থেকে টেনে তুললো একটি কাঠের সিন্দুক ৷ - 

বড় সিন্দুক ৷ 

সিন্দুকটা৷ উপরে তুলে নিয়ে গন_জালিসের নির্দেশে তার তালা 
ভাঙা হলেো|। ডালা খুলে ফেলা হলো । ভিতর থেকে সবাই মিলে 
মুঠো মুঠো টাকা তুলে ফেলতে লাগলো জলার ধারে গাছতলায় ৷ 
গাছতলায় টাকার সুপ জমূলা। বাক্স খালি হয়ে গেল। 

বোম্বেটেরা সেই বাক্স নিয়ে গেল নদীতে । ভালে! করে বাক্সটি 
ধুয়ে নিয়ে এলো শবদেহের পাশে | মুতদেহটি এবার বাক্সে রেখে . 
গন_জালিস ডাল! বন্ধ করলো । তারপর সবাই মিলে সেই বাক্স 
নামিয়ে দিল কবরের মধ্যে ! 

গনজালিস এবার একা নিজের হাতে মাটি চাপা দিল সেই 
বাক্সে। 

তারপর আবার সবাই বসে প্রার্থনা করলো। 

প্রার্থনা-শেষে গনজালিস, ইয়াকুব ও তার সঙ্গীদের পানে 
তাকালো । তাকিয়ে তাকিয়ে কি যেন ভাবলো৷। তার জর কুঞ্চিত 
ও চোখছুটি ছোট ছোট হলো। তারপর অনুচরদের দিকে ফিরে 
বললো,_-তোমরা দশজন এখানেই থাকো, এদের পাহারা দাঁও | 
কোনরকম বেয়াদপি দেখলেই চাবুক চালাবে । যদি সামলাতে না 
পারো, গুলি করবে । কোন অন্ুকম্পা করবে না । এদের সর্দার হচ্ছে 
এইটে ( ইয়াকুবকে দেখিয়ে দিল )। আরেকটা আছে, আশেপাশে 
কোথাও লুকিয়েছে। এই দুটোর উপর কড়া নজর রাখবে । আমরা 
লড়াই শেষ করে ফিরে আসি। তারপর এদের ব্যবস্থা করবে । 
সবক'টাকে চালান করবো রোমের বাজারে । ওখানে এই নিগার- 
গুলোর চাহিদা! খুব বেশী! তোমরা ভালো টাকা বখরা পাবে । 

একজন বোম্বেটে বললো,_-আপনাকে কিছু ভাবতে হবে না 
ক্যাপ্টেন, আমরা ঠিক সামাল দেবো । 

আরেকজন বললো»_আর ওই টাকাঁগুলো যে গাছতলায় পড়ে 
রইল? 
গন_জালিস তাচ্ছিল্যভরে বললো,_ থাক্‌ না পড়ে, যাবে 
কোথায় ? ফিরে এসেই সব ব্যবস্থা করবো । জাহাজে যদি কোন 
বারুদের বাক্স খালি পাই, তো এখনি পাঠিয়ে দিচ্ছি। 
দশজন সঙ্গীকে রেখে ক্যাপ্টেন এক! ডিডিতে চলে গেল। 


॥ দশ ॥ 


ইয়াকুব সঙ্গীদের নিয়ে নদীর ধারে দাড়িয়ে ছিল, একটু তফাতে 
দাড়িয়েছিল দশজন বোস্বেটে, হাতে বন্দুক ৷ 

গন.জালিসের ডিঙি জাহাজের পাশে গিয়ে লাগলে! ৷ গনজালিস 
জাহাজে উঠে গেল পূর্ব দিকে । 

এবার বোম্বেটেরা নিজেদের মধ্যে ছু-চার কথ বললো । তারা 
এগিয়ে এলো ইয়াকুবের সামনে । বললো তুমি এদের সর্দার ? 

ইয়াকুব বললো, _না, আমি এদেরই মতো, এদেরই একজন । 
এদেরই মতো! ক্যাপ্টেন আমাকেও ধরে এনেছে । 

ঠিক আছে। আমি যা বলি, শোনো । তুমি তোমার 
সঙ্গীদের নিয়ে ওই জলার ধারে চলে যাও। যত দিন আমাদের 
সবাই না ফিরে আসে, তত দিন ওদিকে থাকবে, এদিকে আসবে না । 
এদিকে এলেই আমর! গুলি চালাবো। 

ইয়াকুব বললে৷,--কিন্তু আমাদের চালডাল সব এদিকে আছে, 
ওদিকে আমরা খাবো কি? 

_চাল-ডাল যা দরকার, এখনি সব নিয়ে চলে যাও । আর 
০: টা আমরা দেবো না। হট, যাও জলদি! 

পানে তাকিয়ে ইয়াকুব সঙ্গীদের বললো, 

_ কেন গুলি খেয়ে মরবে? নিজের খাবার মতো চাল-ডাল নিয়ে 
চল, আমরা ওদিকে চলে যাই। 

এদিকে একটি তাবুর মধ্যে কাঠের তক্তা পেতে অনেক বস্তা 
চাঁল-ডাল রাখা ছিল । ইয়াকুবের সঙ্গীরা এবার সেইসব বস্তা মাথায় 
তুলে নিয়ে জলার দিকে অগ্রসর হলে।। কুড়ি পচিশটা বস্তা নিয়ে 
যাবার পর বোন্বেটেরা এগিয়ে এলো । বললো)_-ওই নিয়েই যাও, 
আর নয়। 

ইয়াকুব বললোচ_কিন্ত আমরা যে একশো-দেড়শো লোক ! 

- ওই ভাগ করে খাবে, আর নেওয়া চলবে না। 

_বখাবো না? 

__না। যাও, কোন কথা নয়। যা পেয়েছে, তাই খাও গে। 

তাদের মুখের পানে তাকিয়ে ইয়াকুব আর কোন কথা বলতে 
পারলো না। সঙ্গীদের পিছনে সেও এগিয়ে গেল । 

জলার ওধারে গাছতলায়, বড় বড় চুল্লী জালার আয়োজন হলো। 
শুকনো! কাঠকুটো৷ এনে ভাত-ডাল ফোটাতে হবে। অবশ্য একাজ 
তারা রোজই করে, আজও করবে, ভাবনার কিছু নেই। চাল-ডাল 
আনার সময় মাটির হাডিগুলোও তার! নিয়ে এসেছে। 

খানিক পরে চুল্লীর ধারে বসে কথা উঠলে! কাঠের সিন্দুক ভর্তি 
টাকা__লুঠ কর! টাকা । আরো! ক'টা সিন্দুক জলে ডোবানে| আছে 
কে জানে! 


_সিন্দুকগুলে! তুলে টাকাগুলো বের করে নিলে কেমন হয়? 


-_ ভালো হয়। কিছু তারপর? টাকা নিয়ে যাবে কোথায়? - 
একখানাঁও তো নৌকো নেই। নদী পার হবে কেমন করে? 
এখানে তো থাকা চলবে না। এ চরা তো বোম্বেটেদের দখলে । 


_যদি ভেল! তৈরি করি? 


_একটা রড় কুমীর লেজের একটা ঝাপটা মারলেই তো ভেল! 
ডিগবাজি খাবে । টাকাও যাবে, জানটাও যাবে । 

--বোস্বেটেগুলো যে রইল, ওদেরও তো কোন নৌকো নেই। 
ভিডিখানা তো ক্যাপ্টেন নিয়ে গেল জাহাজে । 

ওদের এখন ডিডির দরকার নেই। হাতে বন্দুক আছে, 
কাজেই প্রাণের ভয় নেই। আর লড়াই শেষ করে ছ'দিনেই তো 
ক্যাপ্টেন ফিরে আসবে । 

_-তাহলে আমাদের কি এখন কিছুই করার নেই? শেষ অবধি 
'আমাদেরকে কেনা চাকর করেই ওর! বিদেশে চালান দেবে ? 

একপাশে গাছতলায় বসে চুপ করে সব শুনছিল ইয়াকুব, 
কোন কথা বলে নি। এবার একজন ইয়াকুবকে জিজ্ঞাসা 
করলো,_-আমাদেরকে সব কেনা চাকর হয়ে চালান যেতে হবে? 
তুমি কী বল? 

ইয়াকুব হেসে বললো,_যদি নসীবে তাই থাকে, তো তাই হবে। 
তবে বামুন-বন্ি বলরাম তে! গেছে হাতিয়ায়। সে যদি কোন 
ব্যবস্থা করে, তবেই কিছুই হবে । এখন চুপ করে থাকাই ভালো । 
'খোদাতালাকে ডাকো, তিনিই ভরসা । 

_খোদাতালাকে ঠিকমত ডাকতে পারলে তার মেহেরবানি 
নিশ্চয়ই হবে-_-অন্ধকারে পিছন থেকে সাড়া পাওয়া গেল। 

ইয়াকুব ফিরে তাকালো । 

একজন মাল্লা এলো সামনে। বললো” _তুমি বামুন-বন্ধি 
বলরামের নাম করলে, ভাই তোমার কাছেই এলাম । . আমি 
বলরামের দোস্ত। আমার নাম মহম্মদ খা । 
আসছি তোমাদের খবর নিতে । 


ইয়াকুবের মুখখানা উজ্জল হয়ে উঠলো । 


আমি হাতিয়া থেকে 


"মেঘনার মোহনায় / ১০৪ 


॥ঞলাতেজা ॥ 


গাছতলায় অন্ধকারে বসে ইয়াকুবের সঙ্গে অনেকক্ষণ কথা 
বললো মহম্মদ ৷ ইতিমধ্যে চাল-ডাল সিদ্ধ হয়ে গেছে। খাবার 
সাড়া পড়ে গেল। ইয়াকুব বললো,_এসো, খেয়ে নাও । 

মহম্মদ বললো, আমি ঘাটে ফিরে যাই। আমার ছিপে চিড়ে- 
গুড় আছে । আমি খেয়ে-দেয়ে সঙ্গীদের ডেকে নিয়ে আদি । সময় 
বেশী নেই, ভোরের বেলা আমাকে আবার হাতিয়ায় ফিরে যেতে 
হবে। 

আকাশে চাদ ছিল, মহম্মদ সেই জ্যোতস্সালোকে ঘাটে ফিরে 
এলো । “ছিপে ছ'জন সঙ্গী বসে ছিল । মহম্মদ ছিপে গিয়ে উঠলো । 
ছিপে বড় গামছায় চি'ড়ে-গুড় বাধা ছিল। সেই গামছা-সথুদ্ধ 
চি'ড়ে জলে ডুবিয়ে ভিজিয়ে নেওয়া হলো। তারপর তিনজনে বসে 
খেতে খেতে কাজের কথা পাঁড়লো মহম্মদ । 

আহার-শেষে ছিপখানি টেনে চড়ায় তুলে রেখে তিনজনে এলো 
ইয়াকুবের কাছে। ইয়াকুব কয়েকজন সঙ্গী নিয়ে বসেছিল, বললো॥__ 
ত্ৰিশজন জোয়ানকে আমি বেছে নিয়েছি, আরও কি লাগবে ? 

মহম্মদ বললে৷,_ওর! তো দশজন মাত্র। এই যথেষ্ট! চল। 

জলার একধারে খানিক তফাতে বোস্বেটেদের তাবু । সামনের 
তাবুটার মুখে দু'জন ফিরিঙ্গী কোলের উপর বন্দুক নিয়ে বসেছিল। 
আর ক'জন শুয়ে পড়েছিল তাবুর ভিতর । ঝোপ-ঝাড় আর গাছের 
আড়াল.দিয়ে যতটা কাছে যাওয়া সম্ভব, তারা গেল। তারপর মহম্মদ 
বললো,__বাঘের ডাক শুনলেই তোমরা সাড়া তুলে সবাই শুয়ে 
থাকবে, ওরা গুলি চালাবে, তখন দাড়িয়ে থাকলেই জান যাবে । 

দু'জন সঙ্গীকে নিয়ে মহম্মদ আরেক দিকে চলে গেল। 

কয়েক মিনিট পরেই জলার ধারে ঝোপঝাড়ের মধ্যে থেকে 
বাঘের ডাক শোনা গেল । 

কয়েকবার বাঘের ডাক, তারপরেই শেয়ালের-_ফেউ ফেউ। 

আবার বাঘের ডাক। 

ওদিকে যেসব লোকগুলি শুয়ে পড়েছিল, এবার তাদের মধ্যে 
সাড়া পড়ে গেল। 

বাঘের ডাকট। যেন কাছে আসছে। 

ফিরিঙ্গী দু'জন বন্দুক নিয়ে উঠে দাড়ালো । তীবুর মধ্যে যারা 
ছিল, তারাও হাতে বন্দুক নিয়ে বেরিয়ে এলো ৷ 

আবার বাঘের ডাক। 

সঙ্গে সঙ্গে ফিরিঙ্গীর। কয়েকজন ঝোপের দিকে তাগ্‌ করে গুলি 
চালালো । £ 

গুলির আওয়াজ থামতে না থাঁমতেই বাঘের ডাক আবার ভেসে 
উঠলো৷। ফিরিঙ্গীরা এবার বন্দুকগুলো৷ বাগিয়ে ধরে সেইখানেই 
উপুড় হয়ে শুয়ে পড়লো । 

ওদিকে তখন ধরে-আনা দলের লোকগুলি খুব হৈ চৈ বাধিয়ে 
দিয়েছে। ফিরিঙ্গীদের নজর সেইদিকে। ওইদিকে বাঘ এসেছে । 
আন্মক। “নিগার ছু-একজনকে যদি বাঘে ধরে নিয়ে যায়, তে 
যাক। দিনের আলো ফুটলে তখন খোজ নেওয়া যাবে । 

সেই সময় তাদের অলক্ষ্যে একপাশ দিয়ে হাম! দিয়ে এগিয়ে 
এলো ত্ৰিশজন জোয়ান। তাবুর পাশ থেকে একসময় সহস! তারা 
লাফিয়ে পড়লে! দশজন ফিরিঙ্গীর ঘাড়ে। গুঁতোগ্ুতি করার কোন 
অবকাশ ফিরিঙ্গীরা পেলে না । দশজন বোম্বেটেকে কাবু করে গামছা 
দিয়ে পিছমোড়া করে বেঁধে ফেলতে ত্রিশ জন জোয়ানের দশ মিনিটও 
লাগলো না। 


এবার ইয়াকুব সাড়া তুললে__আলা 


হো আকবর ! কাম 
ফতে ! 

॥ াতেলা ॥ 


উধালোকে নান-আহিক শেষ করে বলরাম কোষার ছাদে 
পূর্বমুখে দাড়িয়ে ছিল। অরুণোদয়ে স্থর্য প্রণাম করলো । দিগ্ত- 
বিস্তারী জলরাশির উপর লাল-নীল আলোর খেল1। ধীরে ধীরে 
অরুণাভা উজ্জল ও দীপ্ত হয়ে উঠলো । সেই আলোর উচ্ছ্বাসে পূর্ব 
দিকে একখানি ছিপ দেখা গেল _একটা কালো বিন্দু। 

বিন্দুটি ক্রমেই স্পষ্ট হলো । 

বেগবান ছিপ তরতর করে কাছে এসে পড়লে । 

ক্রমে মানুষগুলি স্পষ্ট হয়ে উঠলো। এবার বলরাম চিনলো 
ছিপের শেষদিকে হালের মতো একখানা দাড় ধরে বসে আছে মহম্মদ 
খী। মুখে, শাখের মতো দু'হাত দিয়ে বলরাম উচ্চকণ্ঠে হাক দিল__ 
মি-ঞা__সা-হে-ব। 

বাতাস সেই দিকেই বইছিল, মহম্মদ হাক শুনতে পেল। ছিপের 
উপর দাড়িয়ে উঠলো, কোষার পানে নজর করে মাথার উপর হাত 
নাড়লো।। 

এবার ছিপ এসে ভিড়লো কোষার পাশে । 

কোষার পাহারাদার হাঁক দিল _কার ছিপ? তফাত যাও ! 

বলরাম বললে; আমাদের কোতোয়ালী ছিপ, হুজুরকে খবর 
দাও, মহম্মদ খা এসেছে । 

পাহারাদার বললো _হুজুর কাল অনেক রাতে শুয়েছেন, এখনও 
ঘুম থেকে ওঠেন নি। হুকুরের হুকুম ন! পেলে কোধায় কোন লোক 
উঠবে না। 

বলরাম বললো,_আমি তাহলে নেমে যাই? 

_ যাবে, যাও । 

॥ 


পাশে দড়ির সিঁড়ি ছিল। বলরাম সিঁড়ি বেয়ে ছিপে নেমে 
এলো | মহম্মদ ছিপ সরিয়ে নিল কোষার পাশ থেকে । 

বলরাম ছিপের একপাশে বসে পড়লো । মহম্মদ বললে, 
তোমার সঙ্গে আবার দেখা হবে, তুমি যে আবার ফিরে আসবে, 
এ আমি ভাবি নি। 

বলরাম বললো,_খ! সাহেবকে খবর দিয়েই আমি চলে যেতাম, 
উনি আমাকে ছাড়লেন না। 

মহম্মদ বললো,_-তোমাকে পেয়ে ভালে! হলে? । এবার আমি 
ডাকাতিয়া নিয়ে সন্দীপে গিয়ে নীমবৌ ৷ ওখানে এখন আর ফিরিজী 
হার্মাদ নেই, ইয়াকুব খী আছে। আর আছে যত হার্মাদী লুঠের 
মাল __হাজার হাজার টাকা, বড় বড় কাঠের সিন্দুকভতি টাকা। 
সেগুলো যদি আমরা আগে সরিয়ে আনতে পারি, তাহলে গনজালিস 
ফিরে এসে মাথা চাপড়াবে। 

ছিপ ঘাটে এসে ভিড়লো'। ঘাটের অদূরেই দারোগার তাবু। 
উপরওয়াল! এসেছেন, দারোগা ত্রস্ত। সেই ভোরে উঠে দারোগা 
নানা ব্যাপারে তদ্বির শুরু করেছে। এখন মহম্মদকে দেখেই বলল, 
_ তুমি এসে গেছ ভালোই হয়েছে, কোষার পাশে অপেক্ষা কর গে। 
ফৌজদার সাহেব উঠলেই আগে এত্তালা দেবে, তিনি কাল রাতে 
তোমার খোজ করছিলেন। 

মহম্মদ বলরামকে নিয়ে আবার ছিপে উঠলো । 


॥ ততে! ॥ 


খা সাহেব অনেক রাতে শুয়েছিলেন, তার উঠতে দেরি হলো। 


স্নান ও নামাজ শেষ করে খাসকামরায় বসতে বেলা একপ্রহর হয়ে 
গেল । 


মেঘনার মোহনায় / ১০৮ 


রা ০০/াাদাল" 


তখন মহম্মদের ডাক পড়লো । 
মহন্মদের মুখ থেকে খা সাহেব ধীরভাবে সবকিছু শুনে নিলেন । 
গত রাতেই তিনি সব কিছু স্থির করে রেখেছিলেন । এবার 
দারোগাদের নির্দেশ দিলেন সবাই তৈরী হয়ে নাও, দু'দণ্ড পরেই 
আমরা রওনা হবে৷ । 
দারোগারা নিজ-নিজ কৌধায় চলে গেল । 
বেলা দ্বিতীয় প্রহরে ফৌজদারের কোষার বড় মাস্তুলটার মাথায় 
লাল নিশান উড়লো, কোষার ছাদের বড় ঢাকটা বেজে উঠলো গুম 
গুমকরে। কোধার নোঙর তোলা হলো? খালাসীরা সাড়া তুললে! 
_-আল্লা হে৷ আকবর ! 
চারিপাশের সলুই ও ছিপ থেকে সেই আওয়াজে প্রতিধ্বনি 
উঠলো । 
এবার পর পর তিনখানি পাল তুলে কোষ! অগ্রসর হলো । 
পিছনে আরো কোষা । 
তারপর সলুই। 
তার পিছনে ছিপের সারি । 
ডাকাতিয়া ছিল পিছনে সবার আড়ালে, এবার তরতর করে সে 
এগিয়ে এলো সবার আগে । কালো রঙের সলুইটির সামনের রূপালী 
সিংহমুখটা দুপুরের রোদে ঝলমল করে উঠলো! । 
ঘাটে যারা দাড়িয়ে ছিল তাদের মনে হলো, মেঘনার বুকে 
নৌকোর সারি একটা বল্পমের ফলার মতে! ত্রিভুজের আকারে পূর্ব 
দিকে এগিয়ে চলেছে। 
নবাবী নৌবহর ছুটলো! সন্দীপের দিকে । 

আরাকানী নৌবহরের সঙ্গে গনজালিসের লড়াই চলছে। 

তিনখানি জাহাজ ঘায়েল হতেই মেংরাজগী পিছু হটতে শুরু 
করেছে। বোম্বেটে জাহাজগুলি কামান দাগতে দাগতে এগিয়ে 
চলেছে। 

আরাকানী বহর একেবারে সরে পড়ে নি, তার! রীতিমতো শত্রু 
পক্ষের গোলার জবাব দিয়ে যাচ্ছে । নদীর বুকে তার! এমনভাবে 
ছড়িয়ে পড়েছে যে বোস্বেটের৷ তাদের আর কোন জাহাজকে কায়দা 
করতে পারছে না। কামানের গোলার নাগালে পেলেও, গোলা 
সবই জলে পড়ছে। আবার ছড়ানো আরাকানী বহর পিছন দিকে 
না এসে পড়ে, সে দিকেও নজর রাখতে হচ্ছে। লড়াই তাই ছড়িয়ে 
পড়েছে সমস্ত নদী জুডে। 

এই ধরনের লড়াই শেষ হতে সময় লাগে। : 

দিন শেষ হয়ে এলো। অন্ধকার ঘনিয়ে এলো। আরাকানীরা 
তাদের কোন জাহাজেই আলো জ্বাললো না। পতুগীজর! নিজেদের 
নজর ঠিক রাখার জন্য নিজেদের প্রতিটি জাহাজের মাস্তলে একট! 


করে লণ্ডন ঝুলিয়ে দিলে । কিন্তু মুশকিল হলো এই অন্ধকারে নদীর 
বুকে আরাকানী জাহাজ তার! তাগ্‌ করবে কেমন করে ? 


কিন্ত এখন পিছিয়ে এলে আরাকাঁদীরা তো আবার এগিয়ে 
আসবে ! গন.জালিস সেইখানেই রুখে গেল। 

সন্ধ্যার খানিক পরে চাদ উঠলো। তখন হার্মাদদের সুবিধা 
হলো। রাতের অন্ধকারে ঘোরাফেরা তাদের অভ্যাস আছে, 
আরাকানী জাহাজগুলোকে তার! এবার নজরে পেল, আবার লড়াই 
জমে উঠলো। দিনে শুধু জলের উচ্ছাস দেখা গেছে, রাতে জ্বলন্ত 

.গোলাটাই আগাগোড়া দেখা যায়। গোল! ছুটছে, পড়ছে, ফাটছে, 
আগুনের ঝিলিক স্পষ্ট চোখে পড়ছে। দিনের চেয়ে রাতের লড়াই 
দেখায় ভালো _জমে ভালো । 

সারা রাত দু'পক্ষের গোলা বর্ষণ চলে । 

ভোর বেলায় লড়াই চলে এলো চট্টগ্রামের উপকূলে । 

আরাকানী বহর কিন্তু চট্টগ্রামে ভিড়লো না। আরও পিছিয়ে 
চললো । 

ফিরিঙ্গী বোম্বেটেদের তখন জিদ চেপে গেছে। সারারাতে আর 
একখানিও শত্রজাহাজ তার! ঘায়েল করতে পারে নি। গনজালিস 
বললো, _কোথায় যায় ওরা দেখে, ফেরার পথে চট্টগ্রাম লুঠে নিয়ে 
যাবো । 

এবার আরাকানী বহর কর্ণফুলি নদীর মোহানায় এসে পড়লো । 
একে একে সব জাহাজ ঢুকে পড়লো নদীর ভিতরে। 

গন জালিস তখন উদ্ধত হয়ে উঠেছে। বললে৷,_ভালোই হলো, 
এবার এই ছোট নদীর ভিতরে ঢুকেই ওদের মারবো । আজ ওদের 
বহর খতম না করে ফিরছি না| 

কয়েকখানি বোম্বেটে জাহাজ ঢুকে পড়লো কর্ণফুলির ভিতরে | 

কিন্তু গনজালিসের হিসাবে ভুল হয়েছিল। জয়ের উৎসাহে 
উদ্ধত বোন্বেটে ক্যাপ্টেন অগ্র-পশ্চাৎ বিচার করে নি। 

মগ ফৌজদার মেংরাঁজগী বুদ্ধিহীন মানুষ নয়। দশ-বারোখানা 
বোম্েটে জাহাজ যখন কর্ণফুলিতে ঢুকেছে, তখন চট্টগ্রাম বন্দর 
থেকে একঝাক সালতি বেরিয়ে এলো।। এক-একটি সালতির উপর 
এক-একটি ছোট কামান আর আট-দশ জন করে বন্দুকধারী 
বরকন্দাজ। সালতির সামনের দিকটা লোহার পাঁত দিয়ে ঘেরা । 
পাঁতের গায় ছোট-ছোট ফুটো। এক ফুটোয়, চোখ রেখে আরেক 
ফুটোয় বন্দুকের নল বের করে বন্দুকধারী বরকন্দাজরা বসে আছে। 

আট-দশখাঁনি করে সালতি এসে এক-একটি বোম্বেটে জাহাজের 
পিছন দিকে ঘিরে ধরলো। বোন্বেটে জাহাজের কামান সামনে 

- চলে, পাশে চলে, কিন্তু পিছনে চলে নাঁ। সালতিকে রোখার জন্যে 
বোন্বেটে জাহাজকে ঘুরে দাড়াতে হলো৷। কিন্তু কামান দেগে 
ইতস্ততঃ ছড়ানো ছোট ছোট সালতিগুলিকে কায়দা করা গেল না। 
আরাকানীরা বেপরোয়া কাছে এসে গুলি চালাতে লাগলো । 
বোস্বেটে জাহাজের ছাদে দাড়িয়ে যারা কামান দাগছিল, সালতির 
গুলি খেয়ে তারা কেউ কেউ ঘুরে পড়লো । 

বোম্বেটেদের সব গোলাই অবশ্য ব্যর্থ হলো না। কাছাকাছি 
গোলা ফেটে জলোচ্ছাসে কোন কোন সালতি উলটে পড়লো, 
আরাকানীরা জলে পড়লো । কিন্তু হালক! সালতিকে তখনই তারা 
সোজা করে নিলে । তাদের কামানগুলে! সালতির পাঁটাতনে গজাল 
দিয়ে আটকানো, সালতি উলটে গেলেও কামান ঠিক থাকে । গোলা 
সালতির এক-একটা খোপে টাইট করে আটকানো । সালতি উলটে 
গেলেও কোন গোলা খোয়া যায় না। শুধু বারুদ নষ্ট হয়। উলটে 
যাওয়া সালতি সোজা করে নিয়ে, জল ছেচে বের করে দিয়ে মগের! 
সালতি ফিরিয়ে নিয়ে যায় চট্টগ্রামে । 

বোম্বেটের৷ গোলা-গুলি খরচ করে, কিন্তু শত্ৰগক্ষকে কায়দা 
করতে পারে না। এদিকে গোলা-গুলি তো আর অফুরন্ত নয়। 

এবার গনজালিন বিপদ বুঝলো। নির্দেশ দিল_আর নয়, 
গোলা-গুলি শেষ হয়ে যাবার আগেই সবাই বাহির-দরিয়ায় 
বেরিয়ে পড়ো । 

বিউগ ল্‌ বাজিয়ে জাহাজ থেকে নির্দেশ ঘোষণা করা হলে।। 

কর্ণফুলির ভিতরে যার! ঢুকেছিল, তারাও বিউগল্‌ শুনলো । 
কিন্তু বেরুবার পথ কই ? চারিপাশে শুধু সালতি আর সালতি। এত 
দিন তারা নিরীহ জনপদ লুঠ করে বিনা বাধায় ফিরেছে, 
তো আগু-পিছু সশস্ত্র শত্ত 

যারা ছোট নদীটার ভিতর ঢোকে লি 


টু ? তারা এবার বেপরোয়া 
গোলা ছুড়ে বাহির-দরিয়ায় চলে এলো। গন্জালিসের জাহাজ 
এলে! সবার আগে। 


কিন্তু এখন 

কর্ণফুলির ভিতর থেকে একখানিও বোম্বেটে জাহাজ ফিরলো না। 
এদিকে আরাকান উপকূলের পাহাড়ী ঘাঁটি থেকে মাঝে মাঝে 


গোলা! এসে পড়তে লাগলো । 
আরেক দিকে উপকূল এলাকায় ইতস্ততঃ ছড়ানো অজস্র 


সালতি, তাঁরাও এলোমেলো কামান দাগছে। 
গনজালিসকে তাড়াতাড়ি বেরিয়ে আসতে হলে! মাঝদরিয়ায় । 
পিছনে যারা রইল, তাদের জন্য আর পিছিয়ে যাওয়া চললো না। 
গন্জালিস ফিরতে বাধ্য হলো। 
কিন্ত যত সহজে ফিরে আসবে ভেবেছিল, তা আর হলো না। 


॥ সত্বেল্লো ॥ 


বেল! দুপুর পার হয়ে গেছে। সূর্য মাথার উপর থেকে সরে গেছে 
পশ্চিমের আকাশে ৷ মেঘনার জল ঘন নীল হয়ে উঠেছে, তারই উপর 
রূপালী রোদের ঝলমলানি চোখ ঠিকরে দেয় । বোম্বেটে জাহাজগুলি 
পশ্চিমমুখো ফিরছে। গন জালিস মাঝে মাঝে কপালে হাত দিয়ে পূর্ব 
দিকে নজর করছে, কর্ণফুলি থেকে কোন জাহাজ বেরিয়ে এলো কি? 

বড় মাস্তলটার মাথায় একজন বসে আছে ওদিকে নজর রাখার 
জন্য । 

একসময় গনজালিসের নজরে পড়লো, পশ্চিমের দিকসীমায় 
কয়েকটা কালো! বিন্দু ফুটে উঠেছে । --ওগুলো কী? 

তখনই সে হাঁক দিল_-নজরওয়ালা হো, পশ্চিমে নজর কর! 

মাস্তলের আগায় বসে থাকা লোকটি এবার ধীরে ধীরে ঘুরে 
বসলো। কপালে হাত দিয়ে রোদ আড়াল করে সে ঠাহর করতে 
লাগলো । বেশ কয়েক মিনিট কেটে গেল। তারপর সে সাড়৷ 
দিল-_ক্যাপ্টেন হো! নৌবহর ! 

__ফৌজী, না, সদাগরী ?__ক্যাপ্টেন হাঁক দিল । 


মেঘনার মোহনায় / ১১৩ 


_-নজর নেই !--উপর থেকে সাড়া এলো । 

আরো কয়েক মিনিট গেল, তারপর আবার উপর থেকে হাক 
এলো-__ ক্যাপ্টেন হো, ফৌজী বহর, লাল নিশান, নবাবী ফৌজ। 

_-গুনতি কর। 

আরো কয়েক মিনিট পরে আবার সাড়া এলো-_দশখানা কোষা, 
পিছনে সালতি,_বিশ, তিরিশ, চল্লিশ, পঞ্চাশ, আরো আছে । 

_ ঠিক আছে, নজর রাখো। 

গনজালিসের মুখে চিন্তার ছায়া পড়লো। নবাবী নৌবহরের 
সঙ্গে রীতিমতো লড়াই বাধলে পরাজয় অনিবার্ধ। বেশীক্ষণ লড়াই 
চালাবার মতো যথেষ্ট গুলি-বারুদ কোন জাহাজেই নেই। কিন্ত 
সন্দীপে পৌছাতে হলে এই নবাবী বহরের সম্মুখীন হতেই হবে। 

কয়েক বছর ধরে লুঠতরাজ-ডাকাতি করার ফলে গনজালিসের 
মানসিক স্থ্্ নষ্ট হয়ে গিয়েছিল, কোন বিষয়ে বেশীক্ষণ চিন্তা-ভাবনা! 
করার মতো ধীরতা তার ছিল না। একজন অনুচরকে সে বললো, 
ক্যাপ্টেন রডারিককে খবর দাও। 

পিছনের জাহাজেই রডারিক ছিল । এই জাহাজ থেকে পতাকা 
দেখিয়ে ইশারা করা হলো। কয়েক মিনিটের মধ্যে পিছনের জাহাজ 
এসে ভিড়লো এই জাহাজের গায়ে। রডারিক এক জাহাজের ছাদ 
থেকে আরেক জাহাজের ছাদে চলে এলো । 


গনজালিন রডারিককে বললে, সামনে নবাবী বহর দেখা! 
দিয়েছে। 


রডারিক বললো, দেখেছি । 

__ ওরা সম্ভবতঃ সন্দীপ দখল করে এগিয়ে আসছে। 

_তাই মনে হয়, সেই দিক থেকেই যখন আসছে। 

পদের সঙ্গে মুখোমুখি লড়াই হলে আমর 
আমাদের রসদ তো প্রায় শেষ হয়ে এসেছে। আমরা ওদের সঙ্গে 


মুখোমুখি আর লড়বো না । অনর্থক লোকক্ষয় করে, জাহাজ নষ্ট 
করে শক্তিক্ষয় করতে আমি চাই না। 


| হেরে যাবো 


মেঘনার মোহনায় / ১১৪ 


সি এ Cm 
নরিকফারাা তির স্পা ne 0 সস 


“নু 
রিট. টা 7. ০ or 


_ মুখোমুখি লড়াই করতে তো আমরা এদেশে আসি নি। 
আমরা তো সোনা-রূপা লুঠতে এসেছি। লুঠ করবো আর সরে 
পড়বো । আমর! মুখোমুখি লড়াই করবো কেন? মুখোমুখি লড়তে 
গিয়েই তো আজ আমরা আরাকানে মার খেলাম । 

_আমাদের অনেক ক্ষতি হয়েছে। আর লড়াইয়ের ঝামেলায় 
আমি যাবো না। তুমি সমস্ত নৌবহর নিয়ে দক্ষিণে বাহির-দরিয়ায় 
বেরিয়ে যাও, মাদ্রাজ হয়ে তুমি কোচিন চলে যাও। সেখানে কোন 
অসুবিধা দেখলে গোয়া চলে যাবে । আমরাও চলে যাচ্ছি। নবাবী 
বহর বেশী দূর অনুসরণ করবে না, লড়াই হবে না। আমি একদিন 
পরে তোমাদের পিছনে যাবে । 

--আপনি বুঝি একবার সন্দীপ হয়ে যাবেন? 

ঁহ্যা। রাত্রির অন্ধকারে আমি সন্দীপে গিয়ে নামবো। 
ওখানে যে সোনাদানাগুলো। রেখেছি, সেগুলো নিয়ে আসতে হবে। 

__সেটা না হলে এতদিনের মেহনতই তো মাঠে মারা যাঁবে। 

=নবাবী নৌবহর আরো কাছে এসে গেছে, তুমি আর দেরী 
কোরো না। যাও। কোচিন বা গোয়ায় আবার দেখা হবে। 

রডারিক গনজালিসকে অভিবাদন জানিয়ে নিজের জাহাজে 
ফিরে গেল। 

গনজালিসের জাহাজের বড় মীস্তলের মাথা থেকে বড় কালো 
বোম্বেটে-মার্কা নিশানটা, নেমে এলো। সেই নিশান উডলো 
রডারিকের জাহাজে । রডারিকের জাহাজ দূরে সরে গেল ।. 

পিছনে বোম্বেটে বহরের বাকি জাহাজগুলি সেই নিশানের নিশানা 
দেখে রডারিকের জাহাজের অনুসরণ করলে।। 


॥ 2লােলা। ॥ 


রডারিক যত সহজে নবাবী বহরকে বাহির-দরিয়ায় টেনে নিয়ে 
যাবে বলে মনে করেছিল, তা হলো না । 


মেঘনার মোহনায় / ১১৫ 


রডারিক কিছুটা কাছাকাছি হয়ে মুখোমুখি কয়েকটা গোলা! 
ছু'ড়লো। অবশ্য সে গোলার নাগালের মধ্যে নবাবী বহর ছিল না। 
ইব্রাহিম খা কোষার ছাদেই ছিল, বোম্বেটে জাহাজের আক্ষালন 
দেখে হাসলো । গৌলন্দাজ-নায়ক রহমন খাঁ এসে বললো?» _ হুজুর, 
জবাব দেবো? 

ফৌজদার বললেন, _মিছিমিছি গোলা নষ্ট করে কি হবে? ওদের 
গোলাও এত দূর আসবে না, আমাদের গোলাও অত দূর পৌছোবে 
না। চুপ করে দেখই না! 

রডারিক খানিক অপেক্ষা করলো, কিন্তু নবাবী ফৌজ তেড়ে 
গেল না। রডারিক তখন দক্ষিণমুখো পাড়ি জমালো। 

ফৌজদারের কোবার পাকা-পোক্ত মাঝিরা পাল গুটিয়ে নিয়ে 
কয়েক মিনিট চুপচাপ প্রায় থমকে রইল। বোস্ধেটে বহর ধীরে 
ধীরে দূরে চলে গেল। 


এবার প্রবীণ মাল্লা রহিম সর্দার বললো) _ হুজুর, পশ্চিমে একবার 
নজর করুন, ঝড় উঠবে । 


ইব্রাহিম খঁ সেদিকে একবার ভালে! করে তাকিয়ে নিয়ে বললেন, 
ফিরে চল, ঝড়ের আগে সন্দীপে ফিরতে হবে। 

রহিম সর্দার আবার পাল তুলে দিল। 
নৌকাই এবার সন্দীপের দিকে চললো । 

পশ্চিমের মেঘ ধীরে ধীরে আকাশে এগিয়ে এলো, বিদ্যুতের 


ঝিলিক দেখা দিল। ঝড়ো হাওয়ার ঝাপটা নৌকা কীপিয়ে 


হুললো। সেই বাতাসের বেগে পালতোলা৷ নৌকাগুলি দ্বিগুণ বেগে 
ছুটলো| সন্দীপের দিকে । 


অল্পক্ষণের মধ্যেই সন্দীপের সীমানা দেখা গেল । 


রহিম বললো,._হুজুর, হাওয়া পুবমুখো। এদিকে কোষ৷ 
ভেড়ালে বেশী ঝড় হলে চড়ায় উলটে যাবে। কোষা উত্তরে নিয়ে যাই। 
রহিম সব কটা পাল নামিয়ে কোধায় মুখ ফেরালে! উত্তর- 
দিকে। তিরিশখানা দাড়ের টানে কোষ সন্দীপের উত্তরে চললো ৷ 
রে ঘন গাছপালার জঙ্গলের আড়ালে একট! খাঁড়ির মতো 
“জরে এলো, রহিম সর্দার সেইখানে কোষ৷ ঢুকিয়ে দিলে । 
মেঘনার মোহনার / ১১৬ 


নবাবী বহরের সব কয়টি 


ডি 


পর পর অন্যান্য কোষা, সলুই ও ছিপ এসে ঢুকলো 
সেইখানে । 

এই সময় সূর্য অস্ত গেল। আকাশ আগে থেকেই অন্ধকার 
হয়ে ছিল, এখন অন্ধকার আরো ঘন হলো । এবার বাতাসের বেগ 
বাড়লো । রীতিমতো ঝড় উঠলো । 

রডারিক তখন মাঝ-দরিয়ায় ঝড়ের মাঝে পড়েছে । সেও পাকা 
নাবিক, সাত-সমুদ্র-তেরো-নদী পার হয়ে ভারতে এসেছে। সাগরের 
জল-ঝড়ের সঙ্গে তার লড়াই শুরু হলো । 

বঙ্গোপসাগরের ঝড়-তুফানের অখ্যাতি আছে। পাকা-পাকা 
মাঝির মেঘনার মোহনাকে ঝড়ের সময় ভয় করে। ঝড়ের মাঝে 
এখানে অনেক সময় নতুন-নতুন সাময়িক ঘূর্ণীর সৃষ্টি হয়, তার পাকে 


- পড়লে আর রক্ষা নেই! অন্ধকারে তুফানের দাপটে সে ঘুর্ণী নজরে 


আসে না, নজরে এলেও সব সময় সামাল দেওয়া যায় না। ছোট 
ছোট ডিডি-পানশী যদি বা কোনমতে ছিটকে বেরিয়ে আসতে পারে, 
জাহাজের সে অবকাশ নেই। 

সেদিনকার সেই ঝড়ে রডারিক আর তাঁর অনুগামী বোন্বেটে 
বহর মেঘনার মোহনায় হারিয়ে গেল। সাগরের জল আর 
আকাশের বাতাস সেদিন সন্ধ্যায় বঙ্গবাপীকে একদল বিদেশী 
অনাচারীর সন্ত্রাস থেকে মুক্তি দিল। 

সেই সাইক্লোন থামলো! প্রায় এক ঘণ্টা পরে। 

একপশলা বৃষ্টি হয়ে আকাশ মেঘমুক্ত হলে| আরো! পরে । টীদও 
উঠলো । সেই জ্যোৎস্সাময়ী রাত্রির পানে তাকালে তখন আর মনে 
হয় না যে, একটু আগে প্রকৃতি অমন রুদ্র হয়ে উঠেছিল ! 


॥ সতভেন্রো ॥ 


গনজালিস পাকা নাবিক, ঝড়ের মধ্যেই অনেক চেষ্টা করে সে 
সন্দীপে জাহাজ ভেড়ালো । অবশ্য ঠিক ঘাটে ভিড়তে পারলো না, 
ঝড়ের দাপটে চড়ায় আটকে জাহাজ কাত হয়ে পড়ার সম্ভাবনা । 


মেঘনার মোহনার / ১১৭: 


দাড়ী-মাঝি দুদিকে ছুটে। নোঙর ফেললো আর বড বড় বাঁশ ঠেক 
দিল চড়ার উপর | তবু জাহাজ এলোমেলোভাবে টলতে লাগলো । 
ঘণ্টাখানেক বাতাসের সঙ্গে লড়াই করে সবাই ঘর্মাক্ত, তখন 
ঝড় থামলো । বৃষ্টি শুরু হলো । 
বৃষ্টির মধ্যেই ডিঙি নিয়ে গন্জালিস ঘাটে এসে উঠলো । 
সঙ্গীদের নিয়ে সে অগ্রসর হলো জলার দিকে । 
বিলের কাছে যখন তারা পেছালো, তখন চাদ উঠেছে। 
এই দিকটা গনজালিসের কাছে খুবই পরিচিত। 
গাছতলায় টাকার সুপের সামনে এসে সে দাড়ালো। বললো? 
এগুলো নিয়ে যাবার অনেক অন্থৃবিধা, এর ব্যবস্থা সবশেষে হবে । 
আগে সিন্দুকগচলো একটা একট করে নিয়ে যাই ৷ 
বলে একটু এগিয়ে একটা গাছের নীচে এসে দাড়ালো সে, বুট 
ঘষে ঘষে ঘাসের নীচে থেকে একটা শিকল বের করলে, সঙ্গীদের 
খলপো,__চার-পাচজনে হাত লাগাও। জলে সিন্দুক ডোবানো আছে। 
পাচ জনে শিকল টানতে শুরু করলো । 
জলার পাকে ভারী সিন্দুক বসে যাবার কথা, কিন্তু বড় বড় 
বাঁৰি সিন্দুককে পাকে বসতে দেয় নি, ঝাঝির উপর দিয়ে সরসর করে 
সিন্দুকটা কিনারায় উঠে এলো। গন জালিদ বললো,_একেবারে 
নদীর কিনারায় নিয়ে যাও ৷ 
বোম্বেটের! গড়িয়ে গড়িয়ে সিন্দুক নিয়ে চললো! নদীর কিনারায় ৷ 
গনজালিস ইতিমধ্যে আরেক গাছতলার নীচে আরেকটি শিকল 
বের করে অন্যান্য সঙ্গীদের বললো, __হাত লাগাও । 
সেই সিন্দুক নদীর ঘাটে নিয়ে যেতে যেতে আগের দল ফিরে 
“এলো । গন্জালিস তাদেরকে তৃতীয় সিন্দুকের হদিস দিল। 
এইভাবে পর পর চারটি সিন্দুক উঠলো । চারটি সিন্দুক এসে 
পৌছালো নদীর ঘাটে। 
গন্জালিস ঘাটে এলো। ব 


ললো,_-এক একটা সিন্দুক এবার 
জাহাজে তোলো । রথ 


ডিডিতে সেই সিন্দুক এক-একটা ওঠানো সহজ নয়, কিন্ত 


বোম্বেটের| নীরবে এই সব কাজ করতে অভাস্ত। ঠিক মতো! ডিডিতে 
সিন্দক তুলে নিয়ে তারা জাহাজে গিয়ে উঠলো । 

চার দফায় চারটি সিন্দুক জাহাজে উঠলো! । 

ইতিমধ্যে জাহাজ থেকে কয়েকটি থলি তারা এনেছে। তাড়া- 
তাড়ি গিয়ে কয়েকজন গাছের নীচে পড়ে থাক! টাক! কুড়িয়ে থলি 
ভৰ্তি করলো । সব থলিগুলি ভরেও অনেক টাকা পড়ে রইল । 
গন্জালিস বললো)__যা পড়ে রইল, থাঁকৃগে । আর দেরী করা চলবে. 
না, ভোরের আগেই মেঘনা থেকে আমাদের বেরিয়ে যেতে হবে । 
জল্দি করো। 

এবার খোসমেজাজে সবাই ডিঙিতে এসে উঠলো] । 

তারপর জাহাজে । 

খোসমেজাজে দড়ির সিঁড়ি বেয়ে গন্জালিস ছাদে উঠে এলো । 
পিছনে দশজন অন্ুুচর ৷ টাকার থলিগুলো৷ এবার দড়ি বেঁধে তুলতে 
হবে। 

কিন্ত ছাদে লোক কই? আর সবাই গেল কোথায়? 
গনজালিস হাক দ্রিল-হেই! হো! 

কোন সাড়া নেই। 

_হেই! হো! 

মাস্তলগুলোর নীচে পাল আর ত্রিপল জড়ো কর! ছিল, মুহুর্তে 
তার আড়াল থেকে উঠে দ্রাড়ালো বন্দুক হাতে ছুটি লোক-__মহম্মদ 
আর ইয়াকুব । 

গনজালিস চমকে উঠলো । 

ইয়াকুব বললো,__সেলাম হার্মাদ সাহেব, বান্দা হাজির । 

গনজালিস কোমরে হাত দিল, তলোয়ার নেই, শুধু ছোরাখান! 
আছে। সঙ্গের অনুচরদের পানে তাকালো সে, তাদের প্রত্যেকের 
পিঠের উপর এক-একটি বল্পম ধরে আছে এক একজন বরকন্দাজ । 
».. মহম্মদ ক্যাপ্টেনের মনের কথা বুঝতে পেরে বললো,_কোন 
ভরসা! নেই সাহেব, তোমার লোকজনদের আমরা আগেই আটক 
করেছি। শুধু তোমার জন্যই বসে ছিলাম । 


ইয়াকুব হাঁক দিল-_পালানোর চেষ্টা করলেই খতম | 


_তাই নাকি !_ প্রচণ্ড এক ধমকের সুরে গন্জালিস বলে 
উঠলো। সবাই চমকে গেল। পরক্ষণেই সে ছিট্‌কে গেল ছাদের 
কিনারায়, মুহ্র্তমধ্যে রেলিং টপকে ঝাপিয়ে পড়লো জলে । 

ইয়াকুব ও মহম্মদ ছুটে এলে! রেলিংয়ের ধারে । গনজালিস 
ভেসে উঠতেই তারা গুলি চালালে! । 

গনজালিস তৎক্ষণাৎ আবার ডুবলো, ভেসে উঠলে! অনেকখানি 
তফাতে। কিন্তু সেযুগের গাদী-বন্দুকে এত তাড়াতাড়ি গুলি চালানো 
যায় না। | 

আবার বন্দুকে গুলি ভরে নিতে নিতে গনজালিস সাঁতরে আরো 
দূরে চলে গেল। ইয়াকুব ও মহম্মদ আবার গুলি চালালো। কিন্ত 
গুলি লেগেছে বলে মনে হলো না। এই সময় জাহাজের আড়াল 
থেকে একখানি ছিপ সামনে এলো। ছিপের উপর বসে ছিল একা 
বলরাম । ইয়াকুব হাক দিল-_পাকড়াও, পাকড়াও ! সামনে ছুষমন-__ 

বলরাম হাত তুলে বললো-_-যেতে দাও। এই হাঙর-কুমীরের 
আস্তানা ছাড়িয়ে ও কোথায় কত দূর যাবে যাক্‌ না? 


গন _জালিসের কালো মাথাটা তখনও চাদের আলোয় দূরে দেখা 
যাচ্ছে। 


॥ লালা ॥ 


সেই রাত্রে সেই মেঘনার জলে দুর্দান্ত পতুগীজ বোস্বেটে সর্দার 
ক্যাপ্টেন গনজালিস চিরদিনের মতো হারিয়ে গেল। 

সকালে জাহাজ-বোঝাই লুঠের টাকা আর কুডিজন বোদ্বেটে 
বন্দী নিয়ে মহম্মদ, ইয়াকুব ও বলরাম ফিরে এলো সন্দীপে ফৌজদার 
ইব্রাহিম খার দরবারে । 

ইয়াকুব ও মহম্মদকে সন্দীপ ও হাতিয়ার কতৃত্ব দিয়ে ইব্রাহিম 
খা ঢাকায় ফিরলেন। বলরাম ফিরে গেল তার সঙ্গে ৷ নবাবী 
সেরেস্তা থেকে বলরামকে বাধিক ভাতা দেবার ব্যবস্থা হলো। 
ইত্রাহিম খা বলরামকে উপহার দিলেন একখানি মযুরপঙ্গী নাও। 
নেই নৌকোয় চড়ে বলরাম পদ্মা ও ধলেশ্বরীর ঘাটে ঘাটে ভেসে 
বেড়াতো সর্পাবাতের চিকিৎসা করে। বলরাম ওঝা সে যুগের সে 
অঞ্চলের স্বজনের শ্রদ্ধেয় একটি নাম৷ 

